ދުނިޔެއަށް އުފަންވާ ކޮންމެ މީހަކީ ވެސް ހިމާޔަތާއި ރައްކާތެރިކަން ބޭނުންވާނެ މީހެކެވެ. މައިންބަފައިންގެ އަޅާލުމާއި ލޯބި ބޭނުންވާނެ ފަރާތެކެވެ. ދިމާވާ ކަންކަމުގައި އެހެން މީހުންގެ އެހީތެރިކަމާއި އެއްބާލުންވެސް ބޭނުންވާނެ މީހެކެވެ. ނަމަވެސް އެ ނަސީބެއް އަހަރެންނަކަށް ނުލިބުނެވެ. އެ އުފާވެރި އިހުސާސެއް ނުކުރެވުނެވެ.\nއެންމެ ދުރު ހަނދާންތަކުގެ މާޒީއަށް ޖެހިލާއިރު އަހަރެންނަކީ ނިކަމެތި އާއިލާއެއްގައި ތިބި ތިން މެންބަރުންގެ ތެރެއިން އެކެކެވެ. ދިރިއުޅޭނެ ބޮޑު ގޯއްޗަކާއި ކުޅެއުޅޭނެ ބޮޑު މާހައުލެއް އަހަރެންނަށް ލިބިފައި ވީނަމަވެސް އަންހެން ކުއްޖަށްވީތީ ލިބެންޖެހޭ ރައްކާތެރިކަމާއި ހިމާޔަތް އެ ގޯއްޗަކުން އަހަރެންނަކަށް ނުލިބެއެވެ. މިގޮތަށް ގަބޫލުކުރަން އަހަރެންނަށް މަޖުބޫރުވަނީއެވެ. ތަޖުރިބާ ކުރެވުނު ކަންކަމުން އެ ހާދިސާތަކާއި ވާހަކަތައް ދެންމެ ވީ ކަމެއްހެން ހިތުގައި ލިޔެވިފައިވާތީ އެ ހަނދާންތައް އާލާވަނީއެވެ.\nއެންމެ ކުޑައިރުއްސުރެ ވެސް އަހަރެންނަކީ އަމިއްލައަށް ކަންކަންކުރުމަށް ލޯބި ކުރި ކުއްޖެކެވެ. ބޭނުންވާ ކަންކަން އަމިއްލައަށް ކުރެވޭތޯ ބެލި ކުއްޖެކެވެ. ރީތިވުމާއި އެއްޗެހި އިސްތިރިކުރުމަކީ ޢުމުރުން 14 އަހަރުއްސުރެ ވެސް ކުރަމުން އައި ކަންކަމެވެ. އެކަންކަން ކުރަން މަޖުބޫރުވީއެއް ނޫނެވެ. ކުރާހިތްވާލެއް ބޮޑުކަމުން އަމިއްލައަށް ކުރަން ފެށީއެވެ. އެ ފެށުމާއެކު އެފަދަ ކަންކަން ކުރުމަކީ އަމިއްލަ ޒިންމާއެއް ކަމުގައި ވީއެވެ.\nއަހަރެންގެ ދޮށްޓަށް ހުންނަނީ ދެ ބޭބެ ކަމަށް ވުމުން އެ ދެ ބޭބެގެ ބައެއް ކަންކަން ވެސް އަހަރެންނަށް ކުރަންޖެހުނެވެ. ނޫނެކެވެ. ކުރަން ޖެހުނީއެއް ނޫނެވެ. އެކަންކަމާ އަހަރެން އަމިއްލައަށް ހަވާލުވީއެވެ. އެ ހަވާލުވުމާއެކު މަންމައަށް އެތައް ލުޔެއް ލިބުނެވެ. ނަމަވެސް އެ ލުއި ވެގެން ދިޔައީ އަހަރެންނާ މަންމައާ ދެމެދު ރޭނުނު ފާރަކަށެވެ. މަންމަ ކޮށްދޭ ކަންކަމާމެދު ހިތް ހަމަނުޖެހޭ ކުއްޖަކަށް އަހަރެން ހަދައިދިން ސަބަބަކަށެވެ.\nމަންމައަށް ގަބޫލުކުރެވުނީ އަހަރެން އެއްވެސް ކަމެއްގައި މަންމަގެ އެހީތެރިކަން ބޭނުން ނުވާކަމެވެ. އަހަރެންގެ ކިބައިގައި ހުންނަ ހަރުކަށި ގޮތާއި މުރަނަ ގޮތުގެ ސަބަބުން މަންމަމެންނަށް އަހަރެން ފެނުނީ ބޭބެމެންނެކޭ އެއް ގޮތަށެވެ. އަހަރެންނަކީ އަންހެން ކުއްޖެކޭ ކިޔައިފައި ވަކި ޚާއްޞަ ގޮތެއް ނުބަހައްޓައެވެ. ވަކި ގާތްކަމެއް ނުގެންގުޅެއެވެ. އެކަމާ ބައެއް ފަހަރު ހިތުން ޝަކުވާ ކުރެވުނަސް ގިނަ ފަހަރަށް އަހަރެން އަޅައެއް ނުލަމެވެ. އެފަދަ ޝަކުވާއެއް ކުރަން ޖެހުނު ދުވަހެކެވެ.\nއަހަރެން އުޅުނީ ގިފިލީގައެވެ. ގިފިއްޔޭ ބުންޏަސް އެއީ މާ ސިންގާ ބޮޑު ތަނެކެވެ. ތަފާތު ވައްތަރުގެ ގަސްތަކާއި ރުއްތައް ހެދިފައިވާ ބޯ ގަސްތަކުގެ ޖަންގައްޔެކެވެ. ދުވާލުގެ ވަގުތު ތަކުގައި އެތަނަށް ވަންނަން ބިރު ނުގަތަސް ރޭގަނޑުގެ ވަގުތުތަކުގައި އެތަނަށް ވަންނަން ޖެހުމުން އަހަރެން އެ ގަންނަ ބިރަކީ ކުޑަ ބިރެއް ނޫނެވެ. އެތަނުގެ އަނދިރި ކަމާއި ގަސްތަކުގެ ނާމާންކަން ހިތަށް އަރާފައި އެތައް ފަހަރަކު އެތަނަށް ނުވަދެ ހުންނަމެވެ. ކޮންމެވެސް މީހެއްގެ އެހީތެރިކަމާއެކު އެތަނަށް ވަދެވޭނެ ނަމައޭ ހިތަށް އެރި އެތައް ފަހަރެއް ދިޔައެވެ. އެކަމަކު އެ އެހީތެރިކަން ހޯދަން އަބަދު ބޭބެމެން ގާތު ބުނާކަށް ނުކުރެއެވެ. ތަންކޮޅެއް ކުޑައިރު ގިފިއްޔަށް ވަންނަން ބޭބެމެންގެ އެހީތެރިކަން ހޯދި ނަމަވެސް ފަހުން ފަހުން އެކަން ހުއްޓާލީމެވެ.\nގިފިއްޔަށް ވަދެ މަކުޑި އަޅުވަން ބެލިއިރު އެ މަކުޑި ހުރީ އަދިވެސް ނުހެދިއެވެ.\n"މަންމާ. އަދިވެސް އެ މަކުޑި ހުރީ ހަލާކުވެފައި. ކޮން އިރަކުންތަ އެ ހެދޭނީ." ގިފިލިން ނުކުމެގެން އައިސް އަހަރެން މަންމަ ގާތުގައި ޝަކުވާކުރީމެވެ.\n"ބަލަ އެއީ އެވަރު ކަމެއްތަ؟ އެތާ ލައްކޮށްފައި ހުރި ލަކުޑިގަނޑު ދޮރުގައި ޖައްސާލަބަލަ" މަންމަ ޖަވާބު ދިނެވެ.\n"އޭރުން މީހަކު އައިސް ދޮރުގައި ހިފާލާއިރަށް ހުޅުވޭނެއްނު" އަހަރެންނަށް ވިސްނުނީ ވެދާނެ ގޮތެކެވެ.\n"ޝަހުލާ ގިފިލީގައި ހުއްޓާ ކާކުތަ ގޮސް ވަންނާނީ. ނުވަންނާނެ. ދެން މާގިނަ ވާހަކަ ނުދައްކާ ދޭ ފެންވަރަށް. ބަލަ އަހަރެން ވެސް މި ފެންވަރަނީ އެތަނުން. ނަދީމާއި ނަސީމު ވެސް އެ ފެންވަރަނީ އެތަނުން. މީހަކު ވަދެދާނެތީ ތިހާ ބިރުންނެއް ނޫޅޭ" މަންމަ އަބަދުވެސް ވިސްނާނީ އެގޮތަށެވެ. ބޭބެމެން ބިރު ނުގަންނަންޏާ އަހަރެން ވެސް ބިރު ގަނެގެނެއް ނުވެއެވެ. މަންމައަށް ކަންކަން ކުރެވޭނަމަ އަހަރެންނަށް ވެސް އެކަމެއް ކުރެވެން ޖެހެއެވެ.\n"އެކަމަކު މަންމާ. މިހާރު ހަފުތާއެއް ވެއްޖެ މަންމަ ގާތުގައި އެކަން ކޮށްދޭށޭ ކިޔައިތާ؟ އެ މަކުޑި ހަލާކުވެފައި ހުންނާތީ އަހަރެން ބިރު ގަނޭ. ޖެހިލުންވޭ" އަހަރެންނަށް ވާގޮތް މަންމަ ގާތުގައި ބުނީމެވެ. އެއަޑު މަންމަ އެހި ނަމަވެސް އެކަން މަންމައަށްވީ މަޖާ ކަމަކަށެވެ. މަންމަ އެވާހަކަ ދެއްކީ ގެއަށް އައިސް އިން އާއިލީ ރައްޓެއްސަކާއެވެ. އެއީ ޔޫސުއްބެއެވެ.\n"ޔޫސުބާ. މި މަންޖެ އެ އުޅެނީ ގިފިއްޔަށް ނުވަދެވިގެން. ދޭބަލަ އެ މަކުޑި ހަރުކޮށްލަދެން" އެކަން ކޮށްދިނުމަށް މަންމަ އެދުނީ ޔޫސުއްބެ ގާތުގައެވެ. ޔޫސުއްބެއަކީ ގޭގެ އެފަދަ ކަންކަން ކޮށްލަދޭ ވަރަށް ރަނގަޅު ރަހުމަތްތެރިއެކެވެ. ބައްޕަގެ ވެސް މާ ގާތް ރައްޓެއްސެކެވެ.\nޔޫސުއްބެއާއެކު އަހަރެން ވެސް ގިފިއްޔަށް ދިޔައީމެވެ. މަކުޑި ހަރުކުރުމުގެ މަސައްކަތް ކުރަމުން ދިޔައިރު އެތާ ހުރީމެވެ.\n"ކީއްވެތަ ތިހާ ބިރުން ތި އުޅެނީ؟" މަކުޑި ހަރުކުރަމުން ޔޫސުއްބެ ސުވާލުކުރީ އަހަރެންނަށެވެ.\n"އެކި މީހުން ބިރު ގަންނާނީ އެކި ކަންކަމުގައި. އަހަރެން ބިރު ގަންނަނީ އަހަރެން ގިފިލީގައި ހުއްޓާ މީހަކަށް ވަދެވިދާނެތީ" ލަދުގަނެގެން ހުރެ އަހަރެން ޖަވާބު ދިނީމެވެ.\n"މަކުޑި ހަރުކޮށްފައި ހުއްޓަސް ގިފިއްޔަށް މީހަކު ވަދެދާނެއްނު. ދެނޯ" ފާޑެއްގެ ހިނިތުންވުމަކާއެކު ޔޫސުއްބެ އިތުރު ސުވާލެއް ކުރިއެވެ.\n"އެހެންވެއްޖިއްޔާ ދުވެފައިގޮސް އަހަރެން ގިފިލިން ނުކުންނާނީ" އެހެން ބުނުމަށްފަހު އަހަރެން ގޭތެރެއަށް ހިނގައި ގަތީމެވެ. އެ މައުޟޫގައި ވާހަކަދައްކަން އަހަރެން ބޭނުން ނުވާކަން ޔޫސުއްބެއަށް އެންގުމަށެވެ. އެ ވާހަކަތަކާ ހިތް ހަމަނުޖެހޭކަން ފާޅުކުރުމަށެވެ.\n"ކޮބާ މި ނިމެނީ. ދެން އާދޭ" ހިތްހަމަ ނުޖެހިގެން އަހަރެން ހިނގައި ގަތުމާއެކު ޔޫސުއްބެ ގޮވާލިއެވެ. އަހަރެން އިވޭކަމަކަށް ވެސް ނުހަދަމެވެ. މަޑުނުކޮށް ދިޔައީއެވެ.\nޔޫސުއްބު ގިފިލިން ނުކުމެގެން ކާގެއަށް ގޮސް މަންމައާ ވާހަކަދައްކާ އަޑު އިވެން ފެށުމުން އަހަރެން ގޮސް ގިފިއްޔަށް ވަނީމެވެ.


Kaashidhoo kandah vetti gehligen hoadhamun dhiya meehaku fathaafai kaashidhoo ah araifi - One Online\nކޯސްޓު ގާޑުގެ އުޅަނދެއް --- ފޮޓޯ އެމްއެންޑީއެފް\nކާށިދޫ ކަނޑަށް ވެއްޓި ގެއްލިގެން ހޯދަމުން ދިޔަ މީހަކު ފަތާފައި ކާށިދޫއަށް އަރައިފި\nހުޅުމާލެއިން ފުރައިގެން ބ. އަތޮޅަށް ދަތުރުކުރަމުން ދިޔަ ދޯންޏަކުން ކަނޑަށް ވެއްޓި ގެއްލުނު މީހަކު ފަތާފައި ގޮސް ކ. ކާށިދޫއަށް އަރާފައިވާކަމަށް ފުލުހުން ބުނެފި އެވެ.\nކަނޑަށް ވެއްޓި ގެއްލިގެން ހޯދަމުން ދިޔައީ 22 އަހަރުގެ ދިވެހި ފިރިހެނެކެވެ. އެކަމުގެ ރިޕޯޓު ފުލުހުންނަށް ލިބިފައި ވަނީ މިއަދު ހެނދުނު 11:00 ޖަހާކަންހާއިރު ކަމަށް ފުލުހުން ބުނެ އެވެ. އޭނާ ކަނޑަށް ވެއްޓިފައި ވަނީ ކާށިދޫއާ ހަ ނޯޓިކަލްމޭލު ބޭރުން ކަމަށް އެމްއެންޑީއެފުން ބުނެ އެވެ.\nފުލުހުން ދެންމެ ބުނީ، ގެއްލިގެން ހޯދަމުން ދިޔަ މީހާ މިހާރު ފަތާފައި ކާށިދޫއަށް އަރާފައިވާ ކަމަށެވެ. އެ މީހާގެ ހާލު ރަނގަޅު ކަމަށާއި މިހާރު އެ މީހާ ފުލުހުންގެ ބެލުމުގެ ދަށަށް ގެންގޮސްފައިވާ ކަމަށެވެ.\nރާއްޖެއަށް މިހާރު ކުރަމުންދާ ވިއްސާރައިގައި ހިތާމަވެރި ގިނަ ހާދިސަތައް ދަނީ ހިނގަމުންނެވެ. މިއަދު އިއްޒުއްދީން ފާލަމާ ދިމާލުން ވަޅޯމަސް މާރުކޭޓު ކައިރީގައި މަސް ބާނަން ހުރި މީހަކު ވަޔާއެކު މޫދަށް ވެއްޓި ވަނީ މަރުވެފަ އެވެ. އަދި މާލޭ ދެކުނު ފަރާތަށް ބޯވަ ނަގަން އެރި އުޅުނު މީހަކު އޮޔާގޮސް ވާދޫ ކަނޑުތެރޭގައި އޮއްވައި ވަނީ ސަލާމަތްކޮށްފަ އެވެ.\nމީގެ އިތުރުން މިދިޔަ ހޮނިހިރު ދުވަހު މާލެއިން ފުރައިގެން ވ. އަތޮޅަށް ދަތުރުކުރި ލޯންޗަކަށް ރާޅެއް އަރައި ކަނޑު ވި މީހަކު މަރުވެފައިވާއިރު ކުޑަ ކުއްޖަކު ވަނީ ކަނޑަށް ގެއްލިފަ އެވެ. އެ ކުއްޖާ ހޯދުމުގެ މަސައްކަތް މިއަދު ވެސް ކުރިއަށްދާ ކަމަށް ސިފައިން ވަނީ ބުނެފަ އެވެ.\nގުޅޭ ޓެގު ކޯސްޓްގާޑް އެމްއެންޑީއެފް ކަނޑުމަތީގެ ހާދިސާތައް ރެސްކިއު މޫސުމް


Mine gai thaashivi meehehge hashigandu India sifain hoadhaifi\nމައިނުގައި އެ މީހުން ތާށިވީ ކައިރީގައި އޮތް ކޯރެއް ފުރިގެން މައިނަށް ފެން އެޅުމުން.-- ފޮޓޯ: ރޮއިޓާސް\nމައިނުގައި ތާށިވި އެކެއްގެ ހަށިގަނޑު އިންޑިއާ ސިފައިން ހޯދައިފި\nއިންޑިއާގެ މެގަލާޔާގެ މައިނެއްގައި މިދިޔަ ޑިސެންބަރު މަހުގެ 13 ވަނަ ދުވަހުން ފެށިގެން ތާށިވެފައިވާ 15 މީހުން ހޯދުމަށް ކުރިއަށް ގެންދިޔަ މަސައްކަތުގެ ތެރެއިން އެތަނުން އެކެއްގެ ހަށިގަނޑު އެ ގައުމުގެ ސިފައިން ހޯދައިފި އެވެ.\nއިންޑިއާ ސިފައިން ބުނީ އޭނާގެ ހަށިގަނޑު ފެނުނީ މައިނުގެ އެތެރެއަށް ސިފައިން ފޮނުވި އަންޑަވޯޓާ ވެހިކަލަކަށް ކަމަށެވެ. އަދި އޭނާގެ ހަށިގަނޑު އޮތީ ފެންގަނޑުގެ 168 ފޫޓް ނުވަތަ 48 މީޓަރު އަޑީގައި ކަމަށް ސިފައިން ބުނެ އެވެ.\nއޭނާގެ އިތުރުން މައިނުތެރޭގައި ތާށިވެފައިވާ މީހުންގެ ހާލަތު ސިފައިންނަށް މިހާތަނަށް ހޯދިފައެއް ނުވެ އެވެ. ނަމަވެސް އެ މީހުން ދިރިތިއްބާ ފެނުމުގެ ފުރުސަތު މިހާރު ގާތްގާނޑަކަށް އެއްކޮށް ގޮސްފައިވާ ކަމަށް މީޑިއާ ރިޕޯޓްތައް ބުނެ އެވެ.\nގަވާއިދާ ހިލާފަށް ހިންގަމުން ދިޔަ ބޯޓު ދެލި ނަގާ މައިނުގެ ތެރޭގައި އެ މީހުން ތާށިވީ، މައިން ކައިރީގައި އޮތް ކޯރެއްގައި ފެންބޮޑުވުމުން އެ ފެންތައް މައިނަށް އެޅުމުންނެވެ.\nމައިން ތެރޭގައި ހުރި ފެންތައް ހިންދުމަށް ހައި ޕަވާ ފެންޕަންޕް ބޭނުން ކުރަމުން އަންނަ ކަމަށް އިންޑިއާ އިން ވަނީ ބުނެފަ އެވެ. އަދި ފެން ހިއްކުމުގެ މަސައްކަތް ކުރިއަށް ދާއިރު، އިންޑިއާ ނޭވީ ޑައިވަރުން އަންނަނީ މައިން ތެރޭގައި ޑައިވް ކޮށްގެން އެ މީހުން ތިބި ހިސާބު ހޯދުމަށް މަސައްކަތް ކުރަމުން ކަމަށް އެ ގައުމުން ބުނެ އެވެ.\nމީގެ ކުރިން އިންޑިއާގެ ޑިޒާސްޓާ ރެސްޕޮންސް ފޯސް އާއި އެ ސަރަހައްދުގެ ސްޓޭޓް ޑިޒާސްޓާ ރެސްޕޮންސް ފޯސް އިން އެ މީހުން ސަލާމަތް ކުރަން ކުރި މަސައްކަތް، އެކަށީގެންވާ އިކުއިޕްމަންޓް ނެތުމުން ކާމިޔާބު ނުވި އެވެ.\nބޭރު ދުނިޔެ އިންޑިއާ


Sticker Jahaa Masalaaga, Vazeera Suvaalu Kuran Husha'alhaifi - vNews.mv\nސްޓިކާ ޖަހާ މައްސަލާގައި، ވަޒީރާ ސުވާލުކުރަން ހުށައަޅައިފި\nއަހުމަދު ހަމީދު އާދަމް 02 July 2019, 14:57\nޕާކްކުރާނެ ތަނެއް ނުދައްކާ ސްޓިކާ ނުޖަހާނެކަމަށް ރައީސް އިބްރާހިމް މުހައްމަދު ސާލިހް ވިދާޅުވެފައިވާއިރު، އެކަމަށް އެކަށީގެންވާ އިންތިޒާމްތަކެއް ހަމަޖައްސައިނުދީ ސްޓިކާ ޖަހާ މައްސަލާގައި ކަމާބެހޭ އިދާރާގެ ވަޒީރު މަޖިލީހަށް ހާޒިރުކޮށް ސުވާލުކުރުމަށް ހުށައަޅައިފިއެވެ.\nސްޓިކާ ޖަހާ މައްސަލާގައި، ވަޒީރާއި ސުވާލުކުރަން ހުށައަޅާފައިވަނީ ކާށިދޫ ދާއިރާގެ މެންބަރު އަބްދުﷲ ޖާބިރެވެ. މި މައްސަަލައާއި ގުޅިގެން ކޮމެޓީއަށް ހާޒިރުކުރައްވާނީ ޓްރާސްޕޯޓް މިނިސްޓަރު އައިޝަތު ނަހުލާއެވެ.\nޖާބިރު ހުށައެޅި މައްސަލައާއި ގުޅިގެން އޭނާ ވިދާޅުވީ ސްޓިކާ ޖަހާ މައްސަލާގައި، ވަޒީރާއި ސުވާލުކުރަން ހުށައަޅާފައިވަނީ އެއީ އާންމުން ކަންބޮޑުވާކަމެއްކަމުގައިވާތީކަމަށެވެ. އަދި ޕާކްކުރާނެ ތަނެއް ނުދައްކާ ސްޓިކާ ނުޖަހާނެކަމަށް ރައީސް އިބްރާހިމް މުހައްމަދު ސާލިހް، ރިޔާސީ އިންތިޚާބުގައި ވައުދުވެވަޑައިގެންފައިވާކަމަށް ޖާބިރު ވިދާޅުވިއެވެ.\nޖާބިރު ވިދާޅުވީ ޕާކްކުރާނެ ތަން ނުދައްކާ ސްޓިކާ ޖެހުމަކީ މި ސަރުކާރުން ބޭނުންވާނެކަމެއް ނޫންކަމަށެވެ. އެހެންކަމުން ވަޒީރާ ސުވާލުކުރަން ހުށައަޅާފައިވަނީ އެކަންކަން ސާފުކުރުމަށްކަމަށް ޖާބިރު ވިދާޅުވިއެވެ.\nވަޒީރަކާއި ސުވާލުކުރަން މަޖިލީހަށް ހުށައެޅުމުން އެކަމުގެ ނޯޓިސް ވަޒީރަށް ފޮނުވަންޖެހެއެވެ. އަދި 14 ދުވަހުގެ މުއްދަތެއް ޖަވާބުދާރީވެވަޑައިގަތުމަށް ވަޒީރަށް ލިބިވަޑައިގަންނަވައެވެ.\nގަވައިދާ ހިލާފަށް ޕާކް ކުރުމާ ގުޅިގެން ކޮންމެ ހަފްތާއަކު އެތައް ސަތޭކަ ވެހިކަލްތަކެއްގައި ސްޓިކާ ދަނީ ޖަހަމުންނެެވެ. އެގޮތުން ނިމިގެންދިޔަ ހަފުތާގައި ރެކޯޑް އަދަދަކަށް ވެހިކަލްގައި ވަނީ ސްޓިކާ ޖަހާފައެވެ. ޕާކްކުރާނެ ތަނެއް ނުދައްކާ ސްޓިކާ ނުޖަހާނެކަމަށް ރައީސް އިބްރާހިމް މުހައްމަދު ސާލިހް ވިދާޅުވި ނަމަވެސް ސްޓިކާ ޖެހުން ކުޑަ ދުވަސްކޮޅަކު ހުއްޓާލުމަށްފަހު ފުލުހުން ގެންދަނީ ކޮންމެ ދުވަހަކުވެސް އެތައް ސަތޭކަ ވެހިކަލެއްގައި ސްޓިކާ ޖަހަމުންނެވެ.\nޕާކިން މައްސަލައަށް ހައްލެއް ހޯދުމަށް ކަމާބެހޭ އިދާރާތަކުން މަސައްކަތްތަކެއް ކުރަމުންދާއިރު، އެ މައްސަލައަށް މުޅިން ހައްލެއް ނުގެނެސް ސްޓިކާ ޖަހަމުންދާތީ އާންމުން ގެންދަނީ ސަރުކާރަށް ފާޑުކިޔަމުންނެވެ.


vnews - World Cup Croatia adhi England nikuhnanee varugadha azumakaa eku\nވޯލްޑް ކަޕް: ކްރޮއޭޝިއާ އަދި އިންގްލޭންޑް ނިކުންނަނީ ވަރުގަދަ އަޒުމަކާއެކު\nރަޝިއާގައި މިހާރު ކުރިޔަށްދާ ވޯލްޑް ކަޕް ފުޓުބޯޅަ މުބާރާތުގެ ސެމީ ފައިނަލުގައި ކްރޮއޭޝިއާ އަދި އިންގްލޭންޑް ބައްދަލުކުރާ މެޗަކީ ދެޓީމަށްވެސް މުހިންމު މެޗެކެވެ.\nއިންގްލޭންޑުން 1966 ވަނަ އަހަރަށްފަހު މުބާރާތުގެ ފައިނަލަށް ދަތުރުކުރުމަށް އަޒުމު ކަނޑައަޅާފައިވާއިރު، ކްރޮއޭޝިއާ އިން އަޒުމު ކަނޑައަޅާފައިވަނީ މުބާރާތުގައި ފުރަތަމަ ފަހަރަށް ފައިނަލަށް ދަތުރުކުރުމެވެ.\nމުބާރާތުގެ ސެމީ އަށް ކްރޮއޭޝިއާ ދަތުރުކުރީ ކުއާޓާގައި ޕެނަލްޓީ ޖަހައިގެން މުބާރާތް ބާއްވާ ގައުމު ރަޝިއާ ބަލިކުރުމަށްފަހުއެވެ. ކްރޮއޭޝިއާ ގަދަ 16 ފަހަނައަޅައި ދިޔައީ ޕެނަލްޓީ ޖަހައިގެން ޑެންމާކް ބަލިކުރުމަށްފަހުއެވެ.\nކްރޮއޭޝިއާ ކުޅުންތެރިންނާއެކު އެޓީމުގެ ކޯޗު ޑެލިކް - ފޮޓޯ: ފީފާ\nކްރޮއޭޝިއާ ގްރޫޕް ސްޓޭޖުގައި ކުޅުނު ތިން މެޗުވެސް ކާމިޔާބުކުރިއެވެ. ކްރޮއޭޝިއާ ގްރޫޕްގެ އެއްވަނަ ހޯދިއިރު، އެޓީމު ހިމެނުނީ އައިސްލޭންޑާއި، ނައިޖީރިއާ އަދި އާޖެންޓީނާ ހިމެނުނު ގްރޫޕްގައެވެ.\nއިންގްލޭންޑް ސެމީ އަށް ދަތުރުކުރީ ކުއާޓާގައި ސްވިޑެން ބަލިކުރުމަށްފަހުއެވެ. އިންގްލޭންޑް ގަދަ 16 ފަހަނައަޅައި ދިޔައީ ޕެނަލްޓީ ޖަހައިގެން ކޮލަމްބިއާ އަތުން މޮޅުވެގެންނެވެ.\nއިންގްލޭންޑް ގްރޫޕް ސްޓޭޖުގައި ކުޅުނު ތިން މެޗުގެ ތެރެއިން މޮޅުވެފައިވަނީ ދެ މެޗުންނެވެ. އެޓީމު ވަނީ ބެލްޖިއަމް އަތުން ބަލިވެފައެވެ. ގްރޫޕްގެ ދެވަނައިގެ ގޮތުގައި ދެވަނަ ބުރަށް ދިޔަ އިންގްލޭންޑް ހިމެނުނީ ބެލްޖިއަމް އާއި ޓިއުނީޝިއާ އަދި ޕެނަމާ އެވެ.\nއިންގްލޭންޑްގެ ކޯޗު ސައުތު ގޭޓް - ފޮޓޯ: ފީފާ\nއިންގްލޭންޑް އަދި ކްރޮއޭޝިއާ ބައްދަލުކުރާ މެޗާ ބެހޭގޮތުން ކްރޮއޭޝިއާގެ ކޯޗު ޒްލަޓްކޯ ޑެލިކް ބުނީ 20 އަހަރަށްފަހު އެޓީމު އޮންނަން ޖެހޭ މަގާމަށް މިހާރު ރުޖޫއަވެފައިވާ ކަމަށާއި، މި ހިސާބަށް އޭނާގެ ޓީމު އައުން ހައްގު ކަމަށެވެ.\nޑެލިކް ބުނީ ސެމީގައި އިދިކޮޅުން ނުކުންނަ ޓީމަކީ މޮޅު ޓީމެއްކަން އެނގޭ ކަމަށާއި، ފަހަރެއްގައި ކްރޮއޭޝިއާގެ ފަރާތުން ފެންނާނީ ތަފާތު ފުޓުބޯޅައެއް ކުޅޭ މަންޒަރު ކަމަށެވެ. އެގޮތުން އޭނާ ބުނީ މެޗަށް ނިކުންނަނީ އެއްވެސް ޕްރެޝަރެއް ނެތި ކަމަށާއި، މެޗު ކުޅޭނީ ވަރަށް ހަމަޖެހިގެން ކަމަށެވެ.\nމެޗާ ބެހޭގޮތުން އިންގްލޭންޑްގެ ކޯޗު ގެރެތު ސައުތުގޭޓް ބުނީ މި މުބާރާތުގައި މިހާތަނަށް ކުޅުނު މެޗުތަކާއި އަޅާބަލާއިރު ކްރޮއޭޝިއާ މެޗަކީ އެތައް ގޮތަކުން ތަފާތު މެޗަކަށް ވާނެ ކަމަށާއި މެޗުން މޮޅުވާން އުނދަގޫވާނެ ކަމަށެވެ. ނަމަވެސް ޓީމު އޮތީ ވަރަށް ސާބިތުކަމާއެކު ކަމަށްވެސް ސައުތުގޭޓް ބުންޏެވެ.\nއިންގްލޭންޑް ސްކޮޑުގައި ހިމެނޭ ބައެއް ކުޅުންތެރިން - ފޮޓޯ: ފީފާ\nސައުތުގޭޓް ބުނީ ކްރޮއޭޝިއާ ގައި ދުނިޔޭގެ ބޮޑެތި ލީގުތަކުގައި ކުޅޭ ހުނަރުވެރި މޮޅު ކުޅުންތެރިން އެބަތިބި ކަމަށާއި މިއީ އިންގްލޭންޑަށް މިފަހަރުގެ ވޯލްޑްކަޕުގައި މިހާތަނަށް ކުރިމަތިލާންޖެހޭ އެންމެ އުނދަގޫ މެޗު ކަމަށެވެ. އަދި މި މެޗަކީ ތާރީހުގެ ތެރެއިން ޖާގަ ހޯދަން ބޭނުންވާ މެޗެއް ކަމަށާއި ހުރިހާ ކުޅުންތެރިންވެސް ތިބީ މޮޅުވުމުގެ އަޒުމުގައި ކަމަށެވެ.\nކްރޮއޭޝިއާ އަދި އިންގްލޭންޑް ވަނީ މީގެ ކުރިން މޭޖާ ޓޯނަމެންޓެއްގައި ބައްދަލުކޮށްފައެވެ. އެއީ 2004 ވަނަ އަހަރު އޮތް ޔޫރޯގެ ގްރޫޕް ސްޓޭޖުގައެވެ. އެ މެޗު 2-4 ގެ ނަތީޖާއަކުން ކާމިޔާބުކުރީ އިންގްލޭންޑެވެ.\nމި ދެޓީމު ވަނީ މީގެ ކުރިން ޖުމްލަ 8 ފަހަރެއްގެ މަތިން ބައްދަލުކޮށްފައެވެ. އޭގެ ތެރެއިން ހަތަރު ފަހަރު އިންގްލޭންޑް މޮޅުވެފައިވާއިރު، ދެފަހަރު ކްރޮއޭޝިއާ ވަނީ މޮޅުވެފައެވެ. ބާކީ ދެފަހަރު ނިމުނީ އެއްވަރުވެގެންނެވެ. އަދި މި ދެޓީމު އެންމެ ފަހުން ކުޅުނު ހަތް މެޗުގެ ތެރެއިން ހަ މެޗު ކުޅެފައިވަނީ ބުދަ ދުވަހެއްގައިކަން ވެސް ފާހަނަގަކޮށްލެވެއެވެ.\nކްރޮއޭޝިއާ ކުޅުންތެރިން އުފާ ފާޅުކުރަނީ - ފޮޓޯ: ފީފާ\nކްރޮއޭޝިއާ 1998 ވަނަ އަހަރަށްފަހު ވޯލްޑް ކަޕްގެ ސެމީ އަށް ދަތުރުކޮށްފައިވާއިރު، އެޓީމު ވަނީ އެ އަހަރު މުބާރާތުގެ ތިންވަނަ ހޯދާފައެވެ. ކްރޮއޭޝިއާ އަށް އަދި ބޮޑު މުބާރާތެއްގެ ފައިނަލަށް ދަތުރުކުރެވިފައެއް ނުވެއެވެ.\nއިންގްލޭންޑަށް 1966 ވަނަ އަހަރު ބޭއްވި ވޯލްޑް ކަޕް ކާމިޔާބުކުރި ފަހުން ބޮޑު މުބާރާތެއްގެ ފައިނަލަށް ދަތުރުކުރެވިފައެއް ނުވެއެވެ. އެޓީމު ވަނީ މީގެ ކުރިން ތިން ފަހަރެއްގެ މަތިން ބޮޑު މުބާރާތްތަކުގެ ސެމީގައި ވާދަކޮށްފައެވެ. އެހެންނަމަވެސް އެ ތިން ސެމީންވެސް އެޓީމު ވަނީ ބަލިވެފައެވެ.\nކްރޮއޭޝިއާ އަދި އިންގްލޭންޑް ބައްދަލުކުރާ މެޗު އޮންނާނީ ރަޝިއާގެ ލުޒްނީކީ ސްޓޭޑިއަމްގައެވެ. މި މެޗު ފަށާނީ ރާއްޖެ ގަޑިން 23:00 ޖަހާއިރެވެ.


މުހައްމާ ކަޕް: ޕޮލިސް ބަލިކޮށް ޞިއްޙީ މަރުކަޒު ފައިނަލަށް — Ihavandhoo.com\n2 ޑިސެމްބަރު 20150ޢަބުދުﷲ ޙަމީދު\nމުބާޜާތުގެ ފައިނަލަށް ދަތުރުކޮށްފައިވާ އިހަވަންދޫ ޞިއްޙީ މަރުކަޒުގެ ޓީމް. ފޮޓޯ: އިހަވަންދޫ.ކޮމް މުޙައްމަދު ލަޔާން\nއިހަވަންދޫ އޯޕަން ސްޓޭޖް ސަރަޙައްދުގައި މިހާރު ކުރިޔަށްދާ މުހައްމާ ކަޕް ފުރަތަމަ އިމަގު ވޮލީ ބޯޅަ މުބާރާތުގެ ފައިނަލުގެ ފުރަތަމަ ޖާގަ އިހަވަންދޫ ޞިއްޙީ މަރުކަޒުގެ ޓީމުން ހޯދައިފިއެވެ.\nއެޓީމު ފައިނަލުން ޖާގައެއް ކަށަވަރުކުރީ ރޭ ކުޅުނު ސެމީ ފައިނަލް މެޗުގައި އިހަވަންދޫ ޕޮލިސް ސްޓޭޝަންގެ މައްޗަށް3ސެޓް 1 ސެޓުން ކުރިހޯދައިގެންނެވެ. މެޗުގެ ފުރަތަމަ ދެސެޓް 25-19 އަދި 25-22 ން ކާމިޔާބުކުރީ ޞިއްޙީމަރުކަޒުގެ ޓީމެވެ. ނަމަވެސް ތިންވަނަ ސެޓްގައި ޕޮލިސް ޓީމުން ކުޅުން ރަނގަޅުކޮށް 22-25 ވަނީ އެސެޓް ކާމިޔާބުކޮށްފައެވެ. މަރުކަޒު ޓީމުން ފައިނަލްގެ ފުރަތަމަ ޖާގަ ޔަޤީންކުރީ ރޭގެ މެޗުގެ ހަތަރުވަނަ ސެޓް 25-19 އިން ހޯދައި މެޗު ކާމިޔާބުކޮށްގެނެނެވެ. މި މިޗުގެ މޮޅު ކުޅުންތެރިޔާގެ މަޤާމު ހޯދީ އިހަވަންދޫ ޞިއްޙީ މަރުކަޒުގެ ޖާޒީ ނަމްބަރ 10، ޢަބްދުﷲ ޝާހިދެވެ.\nމުބާރާތުގެ ދެވަނަ ސެމީގައި އިއްޔެ ހަވީރު ހޯރަފުށި ކައިންސިލް އިދާރާގެ ޓީމުވަނީ ސީދާ ތިން ސެޓުން ޖޭއޭ މަނަފަރު ބަލިކޮށް މުބާރާތުގެ ތިންވަނަ ސެމީން ޖާގަ ހޯދައިފައެވެ. ހޯރަފުށި ކައުންސިލްގެ ޓީމުން މެޗުގެ ސެޓްތައް ގެންދިޔައީ 25-8، 25-21 އަދި 30-28 ންނެވެ. މި މެޗުގެ މޮޅު ކުޅުންތެރިޔާގެ މަޤާމު ހޯދީ ހޯރަފުށީ ކައުންސިލް ޓީމުގެ ޖާޒީ ނަމްބަރ 14، ޙުސައިން ނަޖީބެވެ.\nމިއަދު ހަވީރު ކުޅުމަށް ހަމަޖެހިފައިވާ ތިންވަނަ ސެމީގައި ހޯރަފުށި ކައުންސިލްގެ ޓީމު ބައްދަލުކުރާނީ ރޭ ކުޅެވުނު ފުރަތަމަ ސެމީން ބަލިވި އިހަވަންދޫ ޕޮލިސް ސްޓޭޝަންގެ ޓީމާއެވެ. މި މެޗުން މޮޅުވާ ޓީމަށް، މާދަމަރޭ ކުޅުމަށް ހަމަޖެހިފައިވާ މި މުބާރާތުގެ ފައިނަލް މެޗުގެ ދެވަނަ ޖާގަ ލިބޭނެއެވެ.\n↵ އިމަގު ޖަމިއްޔާ, މުހައްމާކަޕް\nމުހައްމާކަޕް: ސިއްހީމަރުކަޒާއި ޕޮލިސް ފެށުން ރަނގަޅުކޮށްފި


Anhen Kulhandhureh Salaamai Kuran Kulhandhuruthakeh2Dhuvas Vandhen Car Eh Fahathun Dhuvefi | ungoofaaru.com\nބަނޑޭރިގަނޑު/ހެއްވާ މަޖާ/އަންހެން ކުޅަނދުރެއް ސަލާމަތް ކުރަން ކުޅަނދުރު ތަކެއް2ދުވަސް ވަންދެން ކާރެއް ފަހަތުން ދުވެފި\n0 253 1 މިނެޓުން ކިޔާލެވޭ\nހާލުގައި ޖެހިފައިވާ މީހުންނަށް އެހީތެރިކަން ފޯރުކޮށްދިނުމުގެ ރީތި އާދަ އަޅުގަނޑުމެން އިންސާނުންގެ ތެރެއިން ނެތުމުންދާ މިޒަމާނުގައި މާމުއި ކުޅަނދުރުތަކެއް އޯގާތެރިވުމާ އަޅާލުމުގެ ރީތި މިސާލެއް ދައްކައިދީފިއެވެ. މާމުއި ކުޅަނދުރުތަކެއް އޭގެ އަންހެން ކުޅަނދުރެއް ނުވަތަ ‘ކުއީން ބީ’ އެއް ކާރެއްގެ ޑިކީގައި ތާށި ވުމުން އެކުޅަނދުރު ސަލާމަތް ކުރަން2ދުވަސް ވަންދެން އެކާރު ފަހަތުން ދުވެފިއެވެ.\nވަޒީފާއިން މުސްކުޅިކޮށްފައިވާ ޑޮކްޓަރެއް އަދި މިހާރު ބީކީޕަރެއްގެ ގޮތުގައި މަސައްކަތް ކުރަމުންދާ އުމުރުން 65 އަހަރުގެ ރޮގާ ބާންސް އޮންލައިން ނޫސް މެޓްރޯއަށް މިވާހަކަ ކިޔައިދިނެވެ. އޭނާ ބުނެފައިވާ ގޮތުގައި މަގުމަތީގައި ޕާކުކޮށްފައިވާ 4×4 ބްރޭންޑުގެ ކާރެއްގެ ޑިކީމަތީގައި މާމުއި ކުޅަނދުރު ބައިގަނޑެއް އުޅޭތީ އެމަންޒަރު އެހެން ދިޔަ މީހުންނަށް ފެނުނެވެ. އޭނާ ބުނި ގޮތުގައި ކުޅަނދުރުތައް ކާރުގެ ފަހަތަށް ޖަމާވެފައިވަނީ އެތަނުން ކުއީން ކުޅަނދުރެއް ކާރުގައި ހޭކިފައިވާ ފޮނިއެއްޗެއްގައި ޖެއްސިތަނާ ކާރުގެ ފަހަތު ވައިޕާ ބްލޭޑް ދަށުގައި ތާށިވުމުންނެވެ. އެވަގުތު އެތަނަށް އެއްވި މީހުންނާ5ބީކީޕަރުން ވެގެން މާމުއި ކުޅަނދުރުތައް ކާރުން ދުރައްލުމުގެ މަސައްކަތް ފެށިއެވެ.\nރޮގާއާއި އޭނާގެ ޓީމުން ވަނީ ފުޅިމަދު ފޮށިގަނޑެއް ގެނެސް އޭގެ ތެރެއަށް ކުޅަނދުރުތައް ކަހާލާފައެވެ. މިކަން ކުރުމުގެ ތެރޭގައި ކުޅަނދުރުތައް ރޮގާގެ ގައިގާ 15 ވަރަކަށް ފަހަރު ކަށިޖެހިކަމަށް އެނާ ބުންނެވެ. ކުޅަނދުރުތައް ފުޅިމަދު ފޮށިގަނޑަށް ކާހާލުމަށް ފަހު ދެން ތިބި ހުރިހާ ކުޅަނދުރެއް ވެސް ކާރުގެ ޑިކީއާ ދުރަށް ދަންދެން އޭނާ އެފޮށިގަނޑު ކާރުގެ މަތީގައި ބެހެއްޓިއެވެ. ނަމަވެސް އެވަގުތު ޖެހުނު ވާއިރޯޅިއަކާއެކު އަނެއްކާވެސް ކުއީން ކުޅަނދުރެއް ކާރުގެ ޑިކީގެ ތެރެއަށް ވެއްޓި ތާށިވިއެވެ. އެއާއެކު ކުޅަނދުރުތައް އަނެއްކާވެސް ޑިކީގެ މައްޗަށް ޖަމާވާން ފެށިއެވެ. ކަންވީގޮތުން އެވަގުތު ރޮގާ ރޭގަނޑުގެ ނާސްތާ ކުރުމުށް ގެއަށް ދާން ޖެހުނެވެ.\nރޮގާ އެތަނުން ދުރަށް ދިއުމާއެކު މަންޒަރު ބަލަން އެތަނުގައި ބާކީ ތިބި މީހުންނަށް ފެނުނީ އިރުގަނޑެއް ފަހުން ކާރުގެ ވެރިމީހާއަށް އެތަނަށް އާދެވުނު ތަނެވެ. ކާރުގެ ވެރިމީހާއަށް ވެގެން އުޅޭ ގޮތް ނޭގި ކާރުގެ ފަހަތަށް ޖަމާވެފައިވާ ކުޅަނދުރު ބައިގަނޑު ފެނުމުން އަވަހަށް އެކުޅަނދުރުތަކުން ސަލާމަތް ވުމަށް ކާރަށް އަރާ ބާރު ބާރަށް ކާރު ދުއްވާލިއެވެ. އެވަގުތު ކުޅަނދުރުތައް އެކާރު ފަހަތުން ދިއައެވެ. ކާރުގެ ވެރިމީހާ ކާރާއެކު އެތައް މީޓަރު ދުރަކަށް ދުއްވާފައި ދިޔައެވެ. ނަމަވެސް އޭގެ2ދުވަސް ފަހުން ފެނުނީ ކުޅަނދުރުތައް ކާރު ހޯދާ އަނެއްކާވެސް ކާރުގެ ފަހަތައް ޖަމާވެފައިވާ މަންޒަރެވެ.\nރޮގާ ބުނެފައިވާ ގޮތުގައި މިއީ އޭނާ ބީކީޕަރެއްގެ ގޮތުގައި މަސައްކަތްކޮށްފައިވާ 30 އަހަރުގެ ހަޔާތުގައި ފެނުނު އެންމެ އާދަޔާ ހިލާފު މަންޒަރެވެ. ފިރިހެން މާމުއި ކުޅަނދުރު އަންހެން މާމުއި ކުޅަނދުރު ފަހަތުން ދުވުމަކީ އާންމު ކަމެވެ. ނަމަވެސް އޭނާ ބުނިގޮތުގައި ކުޅަނދުރެއް ސަލާމަތް ކުރުމަށް އޭގެ ބައިވެރިން2ދުވަސް ވަންދެން މަސައްކަތް ކުރުމަކީ އޭނާ އަޖައިބުވި ކަމެކެވެ.\nweird މާމުއި ކުޅަނދުރު\nކަރާގެ ހުދު ތޮށްޓަކީ އުކާލައިގެން ވާނެ އެއްޗެއް ނުން


އިތުރު އޯޑިއޯއެއް، މިފަހަރު އަލީ ވަހީދުގެ ހުތުރު ބަސްތައް ނަޝީދަށާއި ނަހުލާއަށް! – Dhen.mv\nއިތުރު އޯޑިއޯއެއް، މިފަހަރު އަލީ ވަހީދުގެ ހުތުރު ބަސްތައް ނަޝީދަށާއި ނަހުލާއަށް!\nFebruary 17, 2020 - 9:16 am\nޓޫރިޒަމް މިނިސްޓަރު އަލީ ވަހީދު ރައްޔިތުންގެ މަޖިލީހުގެ ރައީސް މުހައްމަދު ނަޝީދަށާއި ޓްރާންސްޕޯޓު މިނިސްޓަރު އައިޝަތު ނަހުލާ އަށް ހުތުރު ބަސްތައް ވިދާޅުވާ އާ އޯޑިއޯއެއް ލީކް ވެއްޖެ އެވެެ.\nއިއްޔެއިން ފެށިގެން ސޯޝަލް މީޑިއާއަށް ބަޔަކު ލީކް ކުރަމުން އަންނަ އޯޑިއޯތަކުގެ ތެރެއިން ރޭ ލީކްކޮށްލި އޯޑިއޯގައި ވެސް އަލީ ވަހީދާ އެކު ވާހަކަ ދައްކަވާފައިވާ ކަމަށް ބެލެވެނީ ޔޫތު މިނިސްޓްރީގެ ސްޓޭޓް މިނިސްޓަރު އަސްހަދުއެވެ،\nއޯޑިއޯއިން އިވޭ ގޮތުގައި އަލީ ވަހީދާއި އަޑުބަރޭ ފުރަތަމަ އެއްޗެހި ކިޔުއްވަނީ ރައްްޔިތުންގެ މަޖިލީހުގެ ރައީސް މުހައްމަދު ނަޝީދަށެވެ. އެއަށް ފަހު ޓްރާންސްޕޯޓް މިނިސްޓަރު އަދި ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ އަނބިކަނބަލުން އާއިޝަތު ނަހުލާއާ ބެހޭ ގޮތުން ވަރަށް ހުތުރުކޮށް ވާހަކަ ދައްކަވަ އެވެ.\nއޯޑިއޯގައި އަލީ ވަހީދު ކަމަށް ބުނާ މީހާ ވަނީ ނަހުލާއަށް ބޮޑެތި ތުހުމަތުތަކެއް ކޮށްފަ އެވެ. އެގޮތުން ނަހުލާ އޭނާގެ ކިބައިން ޖިންސީ އަމަލަކަށް އެދިފައިވާ ކަމަށާ އިތުރު ބަޔަކާއެކު އެކަން ކުރަން ވެސް އެންމެ ރަނގަޅު ކަމަށް ބުނާ އަޑު އިވެއެވެ.\nމީގެ އިތުރުން ރިސޯޓަށް ނުވަތަ ސަފާރީއަކަށް ގޮސް ފާހިޝް އަމަލުތަކެއް ހިންގަން ރާވާކަމަށް ދޭހަވާ ވާހަކަތަކެއް ވެސް އެ އޯޑިއޯ އިން އިވެ އެވެ.\nއެންމެ ފުރަތަމަ ލީކް ކުރި އޯޑިއޯގައި ހެލްތް މިނިސްޓަރު އަބްދުﷲ އަމީނަށް، އަލީ ވަހީދު ކަމަށް އޯޑިއޯގައި ބުނާ ފަރާތް ވަރަށް ބޮޑަށް ފާޑުވިދާޅުވާ އޯޑިއޯއެކެވެ. އެގޮތުން މިނިސްޓަރު އަމީންއަކީ އަބަދުވެސް ހެދިކާ ކައިގެން ދެ ފޮޓޯގްރާފަރުން ފަހަތު ލައިގެން މުޅިން ވެސް ޓްވިޓާއަށް ކަންކަން ކުރާ މިނިސްޓަރެއް ކަމަށް އޭނާ ބުނެ އެވެ.\nއެކަމަކު މި އޯޑިއޯތަކަކީ ސައްހަ އޯޑިއޯތަކެއް ނޫން ކަމަށާއި ތަހުގީގު ހިންގުމުން މައްސަލަ ވަރަށް ސާފު ވާނެ ކަމަށް އަލީ ވަހީދު ވަނީ ވިދާޅުވެފަ އެވެ.\n"މާގޭ ރާއްޖެ-މަގޭ ވޯޓު ރުކަށް" ނަމުގައި އިދިކޮޅުން ކެމްޕެއިން އަލުން ފަށަނީ


SunOnline: Hendhunu ge naasthaa nulibey nama dharin magun kassalaigen dhey: Nasheedh\nހެނދުނުގެ ނާސްތާ ނުލިބޭ ނަމަ ދަރިން މަގުން ކައްސާލައިގެންދޭ: ނަޝީދު\nނަޖާހު މަސްއޫދު 11 Oct 2019, 08:47\nރޭ އއ. ތޮއްޑޫ ސްކޫލުގެ އަހަރީ އިނާމު ދިނުމުގެ ޖަލްސާގައި ރައީސް މުހައްމަދު ނަޝީދު --\nހެނދުނުގެ ނާސްތާ ނުލިބި ސްކޫލަށް ދާން ޖެހޭ ދަރިވަރުން މަގުން ކައްސާލައިގެންދާ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެ އެވެ.\nރޭ އއ. ތޮއްޑޫ ސްކޫލުގެ އަހަރީ އިނާމު ދިނުމުގެ ޖަލްސާ ޝަރަފުވެރިކުރައްވައި ވާހަކަފުޅު ދައްކަވަމުން، ރައީސް ނަޝީދު ވިދާޅުވީ، ހެނދުނުގެ ނާސްތާ ނުނަގައިި ކްލާހަށް އަންނަ ކުއްޖާއަށް އެންމެ އެކަށީގެންވާ ވަރަށް ފިލާވަޅަށް ސަމާލުކަން ނުދެވޭނެ ކަަމަށެވެ. އަދި މަޑު މަޑުން ކުއްޖާގެ ފެންވަރު ދަށްވާ ކަމަށް ވިދާޅުވި އެވެ.\n"ކުދިން މަދަރުސާއަށް އަންނަ އިރުގައި ރަނގަޅަށް ބަނޑު ނުފުރައި، ސައި ނުބޮވި މަދުރުސާއަށް އައީމާ، ދެން ވެގެންދާ ގޮތަކީ މަދު އަދަދެއްގެ ކުދިން ނަމަވެސް، ކުލާހުގައި އިންނަ އިރުގައި އެ ކުދީންނަށް ފިލާވަޅުތަކަށް، ޓީޗަރުންނަށް ދޭން ޖެހޭ އަހަންމިއްޔަތުކަން، ބަހައްޓަން ޖެހޭ މުހިންމުކަން ނުބެހެއްޓޭ. އެހެން ނުބެހެއްޓުނީމާ އެ ކުއްޖާ މަޑު މަޑުން ކްލާހުގައި ދަށްވަމުން ދަށްވަމުން ދަނީ،" ނަޝީދު ވިދާޅުވި އެވެ.\nނާސްތާ ނުލިބި ކްލާހަށް އަންނަ ކުއްޖާގެ ފެންވަރު ދަށްވަމުން ގޮސް ގްރޭޑު ހަތަކާ ހަމައަށް ދާންވާއިރަށް ސްކޫލުން ކެނޑޭ ކަމަށް އެމަނިކުފާނު ވިދާޅުވި އެވެ. އަދި އެ ކުއްޖާއަށް 18 ނުވަތަ 20 އަހަރު ފުރޭ އިރު އޭނާ ހުންނަނީ ގޭންގަކާ ގުޅިފައި ކަމަށް ނަޝީދު ވިދާޅުވި އެވެ.\nއޭގެ އިތުރުން، ކުޑައިރުގައި އެކަށީގެންވާ ބަރުދަނެއް ނުލިބޭ ކުދިން މުސްތަގުބަލުގައި މަގުން ކައްސާލާކަން ފާހަގަވެފައިވާ ކަމަށްވެސް ނަޝީދު ވިދާޅުވި އެވެ. އަދި އެކަން ފާހަގަވީ މަގުން ކައްސާލާ ކުދީންގެ އުމުރުގެ ފުރަތަމަ ފަސް އަހަރުގެ ބަރުދަން ދައްކާ ޗާޓަށް ބެލުމުން ކަމަށްވެސް ވިދާޅުވި އެވެ.\n"ޖަލުން ވަރަށް ގިނައިން އަޅުގަނޑާ ދިމާވާނީ އެ ފަސް އަހަރުގެ ޗާޓުގައި ބަރުދަން ރަނގަޅަށް ނުލިބި ތިބި ކުދިން. އެއީ ހެނދުނު މަދަރުސާއަށް ސައި ނުބޮއި އަންނަން ޖެހުނު ކުދިން. އެހެންވީމާ އެ ސަބަބުވެސް އޮވެގެން ކުރި ނޭރި ކުދިން. އެހެންވީމާ އެންމެ ފަހުން މަގުން ކައްސާލައި މަގުމައްޗަށް ގިނަވެ މާރާމާރީ ހިންގާ ކުދިން. އެހެންވީމާ މަގު އޮޅިގެންގޮސް އެހެން ގައުމުތަކަށް ހަނގުރާމައަށްދާ ކުދިން. އެހެންވީމާ އަޅުގަނޑުމެން މި ދެކޭ ގައުމިއްޔަތު ބިނާ ކުރުމުގައި އެހީ ނުވެވޭނެ ކުދިން،" ނަޝީދު ވިދާޅުވިއެވެ.\nނަޝީދު ވިދާޅުވީ، ހެނދުނުގެ ނާސްތާގެ ހެޔޮ ނަތީޖާ 10 ނުވަތަ 15 ވަރަކަށް އަހަރު ފަހުން ފެންނާނެ ކަމަށް ގަބޫލުފުޅު ކުރައްވާ ކަަމަށެވެ.\nކޮންމެ ސްކޫލު ކުއްޖަކަށް ހެނދުނުގެ ނާސްތާގެ ގޮތުގައި ކިރުތައްޓަކާއި ދޮންކެޔޮ ވަކެއް ދިނުމަކީ ރައީސް ނަޝީދު 2013 ވަނަ އަހަރު ރިޔާސީ އިންތިހާބުގައި ވާދަ ކުރެއްވި އިރު ވެވަޑައިގެންނެވި ވައުދުފުޅެކެވެ. އެ ވައުދު ރައީސް އިބްރާހިމް މުހައްމަދު ސޯލިހުގެ ސަރުކާރުން މިހާރު ވަނީ ފުއްދައިދީފަ އެވެ.\nސަރުކާރުން ސްކޫލު ކުދިންނަށް ނާސްތާ ދޭން ފެށީ މި އަހަރުގެ ޖޫން މަހުގެ ތެރޭގައެވެ. ސަރުކާރުން ހިންގާ ހުރިހާ ސްކޫލެއްގައި މިހާރު ހެނދުނުގެ ނާސްތާ ދެއެވެ.\nސްކޫލުތަކުގެ ނާސްތާ ޕްރޮގްރާމް\nއަންހެނެއްގެ ގަޔަށް ކުޅުޖެހި މީހަކު ހައްޔަރުކޮށްފި\nބީއެމްއެލް ކޮމިއުނިޓީ ފަންޑަށް ޕްރޮޕޯސަލް ލާން ހުޅުވާލައިފި


Tharujamaanun ge dhaftharu gai registry vumah hulhuvaalaifi – adduLIVE\nތަރުޖަމާނުންގެ ދަފްތަރުގައި ރަޖިސްޓްރީވުމަށް ހުޅުވާލައިފި\n0 Aug 09, 2018, 18:52 ލިޔުނީ އައިޝަތު ފަތުހީ\nޝަރުޢީ ކޯޓުތަކަށް ހުށަހެޅޭ މައްސަލަތަކާ ގުޅިގެން ތަރުޖަމާނުން ހަމަޖައްސަން ޖެހޭ ޙާލަތްތަކުގައި، ފަސޭހަކަމާއެކު އެކަން ހަމަޖެއްސުމުގެ މަގު ޝަރުޢީ ކޯޓުތަކަށް ފަހިކޮށްދިނުމުގެގޮތުން، ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) ގައި ޤާއިމްކުރެވިފައިވާ ތަރުޖަމާނުންގެ ދަފްތަރުގައި ރަޖިސްޓްރީވުމުގެ ފުރުސަތު އެ ޑިޕާޓްމަންޓުން ހުޅުވާލައިފި އެވެ.\nޑީޖޭއޭ އިން މިއަދު ކުރި އިއުލާނެއްގައި ބުނެފައި ވަނީ އެ ދަފްތަރު ބެހިގެންވަނީ ދެބަޔަކަށް ކަމަށެވެ. އެއީ ބަސް ތަރުޖަމާކޮށްދޭ މީހުންގެ ލިސްޓާއި އަޑުއިވުމާއި، ވާހަކަ ދެއްކުމުން މަހުރޫމުވެފައިވާ މީހުންގެ ތަރުޖަމާނުންގެ ލިސްޓެވެ.\nއެ ޑިޕާޓްމަންޓުން ބުނީ މެޖިސްޓްރޭޓް ކޯޓުތަކުގައި ކުރެވޭ ޝަރީޢަތްތަކަށް ފަސޭހަކަމާއެކު ތަރުޖަމާނުން ހަމަޖެއްސުމުގެ އިންތިޒާމް ހަމަޖެއްސުމަށްޓަކައި، މިކަމަށް އަތޮޅުތެރޭގައި ދިރިއުޅުއްވާ ފަރާތްތަކުގެ އެއްބާރުލުންވެސް ވަރަށް މުހިންމު ކަމަށެވެ.\nއެ އިއުލާނުގައި ވާ ގޮތުން ތަރުޖަމާނުންގެ ދަފްތަރުގައި ރަޖިސްޓްރީވުމަށް އެދި ހުށަހަޅާ ފަރާތްތަކުގެ ތެރެއިން ދަފްތަރުގައި ހިމަނާނީ، އެކަމަށްޓަކައި ކުރެވޭ އިންޓަވިއުއަށް ބަލައި، ތަރުޖަމާކުރުމުގެ ޤާބިލުކަން އެކަށޭނެ މިންވަރަކަށް ހުރި ފަރާތްތަކެވެ.\nޑީޖޭއޭ އިން ބުނީ ތަރުޖަމާނުންގެ ދަފްތަރުގައި ރަޖިސްޓްރީކުރެވިފައިވާ ފަރާތްތަކުގެ ތެރެއިން ފަރާތެއްގެ އެހީތެރިކަން ޝަރުޢީ ކޯޓަކުން ހޯދައިފިނަމަ، ގަޑިއަކަށް -/400 (ހަތަރު ސަތޭކަ) ރުފިޔާގެ ރޭޓުން އުޖޫރަދޭ ގޮތަށް ހަމަޖެހިފައިވާ ކަމަށެވެ.\nތަރުޖަމާނުންގެ ދަފްތަރުގައި ރަޖިސްޓްރީވުމަށް އެދި ހުށަހަޅާ އެޕްލިކޭޝަން ފޯމާއި، ފޯމާއެކު ހުށަހަޅަންޖެހޭ އިޤްރާރު، އެ ޑިޕާޓްމަންޓްގެ ވެބްސައިޓް www.judiciary.gov.mv އިން ލިބޭނެ އެވެ.\nޑީޖޭއޭ އިން ބުނީ އެޕްލިކޭޝަން ފޯމް ހުށަހަޅާނީ އެ ޑިޕާޓްމަންޓްގެ ކައުންޓަރަށް ކަމަށެވެ. އަދި admin@judiciary.gov.mv އަށް އީ-މެއިލް މެދުވެރިކޮށް ވެސް ހުށަހެޅޭނެ ކަމަށެވެ.


EU in vakivumuge ehbasvun anekkaaves UK parliament in fail vehje\nއީޔޫން ވަކިވުމުގެ އެއްބަސްވުން އަނެއްކާވެސް ޔޫކޭ ޕާލިމަންޓުން ފެއިލްވެއްޖެ\nއިނގިރޭސި ބޮޑުވަޒީރު ތެރޭސާ މޭ ހުށަހެޅުއްވި އެއްބަސްވުން ވަނީ ދެވަނަ ފަހަރަށް ފެއިލްވެފައި. -- ފޮޓޯ: އޭއެފްޕީ\nލަންޑަން (މާޗް 13) - ޔޫރަޕިއަން ޔޫނިއަން (އީޔޫ) އިން އިނގިރޭސިވިލާތް ވަކިވުމަށް ބޮޑުވަޒީރު ތެރޭސާ މޭ ހުށަހެއްޅުއްވި އެއްބަސްވުމަށް އިނގިރޭސި ގާނޫނު ހަދާ މަޖިލީހުން އަނެއްކާވެސް ފެއިލްވެއްޖެ އެވެ.\nއިޔޫއިން ވަކިވުމަށް މޭ ހުށަހެޅުއްވި އެއްބަސްވުމަށް އިނގިރޭސި ޕާލިމަންޓުގައި މިދިޔަ ޖެނުއަރީ މަހު ނެގި ވޯޓު ތާރީހީ ބޮޑު ބައްޔަކުން ފެއިލްވެފައިވާއިރު، ދާދި ދެންމެއަކު ނެގި ވޯޓުގައި ވެސް އެއް އެއްބަސްވުމާ ދެކޮޅަށް 242 މެންބަރަކު ވަނީ ވޯޓް ދެއްވައިފަ އެވެ. އެންމެ ފުރަތަމަ ނެގި ވޯޓު މޭއަށް ނާކާމިޔާބުވީ 230 ވޯޓުގެ ތަފާތަކުންނެވެ.\nއެއްބަސްވުމާއި ދެކޮޅަށް ހައުސް އޮފް ކޮމޮންސްގައި ކުރިއަށް ދިޔަ ބަހުސްގައި ވާހަކަ ދެއްކެވި ގިނަ މެމްބަރުން ވިދާޅުވަނީ، ޖެނުއަރީ މަހު މޭ ހުށަހެޅުއްވި އެއްބަސްވުމަށް މާބޮޑު އިސްލާހެއް ގެނެވިފައިނުވާ ކަމަށެވެ.\nމިއަދުގެ ނާކާމިޔާބީއަށްފަހު މޭ އާދެކޮޅަށް އަލުން އިތުބާރުނެތްކަމުގެ މައްސަލައެއް ހުށަހަޅާނެކަމަށް ބެލެވެ އެވެ. ޖެނުއަރީ މަހުގެ ވޯޓު ފެއިލްވުމުން ހުށަހެޅި އިތުބާރުނެތްކަމުގެ މައްސަލާގައި މޭ ވަނީ ވަރަށް ހަނިގޮތަކަށް ސަލާމަތްވެފަ އެވެ.\nމިފަހަރު އެ އެއްބަސްވުން ފާސްނުކޮށްފިނަމަ، އިތުރު ފުރުސަތެއް ނުދޭނެކަމަށް ބުނެ އީޔޫން ވަނީ އިންޒާރުދީފައި އެވެ.\nމިއަދުގެ ވޯޓު ނާކާމިޔާބުވުމާއެކު، އެއްބަސްވުމެއް ނެތި އީޔޫން ވަކިވުމުގެ ވޯޓެއް މާދަމާ ނެގުމަށް ވަނީ ހަމަޖެހިފައި އެވެ. އެގޮތަށްވެސް މެމްބަރުންނަށް އެއްބަސްނުވެވިއްޖެނަމަ، އީޔޫން ވަކިވުން މަޑުޖައްސާލުމަށް އެދުމުގެ ވޯޓަކަށް ބުރާސްފަތި ދުވަހު އެހޭނެ އެވެ.


SunOnline: Ali Waheedh vidhaalhuvee aadheven nei kamah, dhen othee Ashadh ah fiyavalhu elhun\nއަލީ ވަހީދު ވިދާޅުވީ އާދެވެން ނެތް ކަމަށް، ދެން އޮތީ އަސްހަދުއަށް ފިޔަވަޅު އެޅުން!\nމުއާވިޔަތު އަންވަރު 02 Dec 2021, 12:46\nކުރީގެ މިނިސްޓަރު އަލީ ވަހީދު އަދި އޭނާއަށް ޖާމިނުވި އަސްހަދު އަލީ (އަޑުބަރޭ) ----\nކްރިމިނަލް ކޯޓުން ދިން މުހުލަތުގައި އެ ކޯޓަށް ހާޒިރުވެވެން ނެތް ކަމަށް ކުރީގެ ޓުއަރިޒަމް މިނިސްޓަރު އަލީ ވަހީދު އަންގާފައިވާ ކަމަށް އޭނާއަށް ޖާމިނުވި ޔޫތު މިނިސްޓްރީގެ ސްޓޭޓް މިނިސްޓަރު އަސްހަދު އަލީ (އަޑުބަރޭ) ބުނެފިއެވެ.\nތިން ދުވަސް ތެރޭގައި އަލީ ވަހީދު ކޯޓަށް ހާޒިރު ނުވެއްޖެނަމަ އޭނާގެ މައްޗަށް ޖާމިނުވި އަސްހަދު އަލީ އަށް ފިޔަވަޅު އަޅަން ކުރިމިނަލް ކޯޓުން ނިންމީ މިދިޔަ އާދިއްތަ ދުވަހުއެވެ.\nފަސް ދުވަސް ހަމަވެގެން ދިޔައިރު އަލީ ވަހީދު ރާއްޖެ އައިސްފައި ނުވާއިރު, އަޑުބަރޭގެ ފަރާތުން ވަނީ ކްރިމިނަލް ކޯޓަށް ސިޓީއެއް ފޮނުވާފައެވެ.\nއަޑުބަރޭގެ ފަރާތުން އޭނާގެ ގާނޫނީ ވަކީލް މަހްފޫޒް ސައީދު ފޮނުވި ސިޓީގައި ވިދާޅުވެފައިވަނީ, ކްރިމިނަލް ކޯޓުގެ އެންގެމާއި އެއްގޮތަށް 72 ގަޑިއިރު ތެރޭގައި އެ ކޯޓަށް ހާޒިރުވުމަށް އަލީ ވަހީދަށް އެންގި ކަމަށާއި ނަމަވެސް އާދެވެން ނެތް ކަމަށް އޭނާ ވިދާޅުވި ކަމަށެވެ.\n"ތިމަންނަ މިހުރީ އިމިގްރޭޝަންގެ ބަންދެއްގައޭ. އެހެންވީމަ ތިމަންނައަކަށް އާދެވޭކަށް ނެތޭ. އެހެން އަލީ ވަހީދު ވިދާޅުވީ," އީމެއިލް މެދުވެރިކޮށް ކުރި މުއާމަލާތާއި ހަވާލާ ދެއްވާ މަހްފޫޒް ވިދާޅުވިއެވެ.\nޖިނާއީ އިޖުރާއަތުގެ ގާނޫނުގެ 64 ވަނަ މާއްދާގެ ޅ. ގައި ބުނާ ގޮތުން ޖާމިނުވާ މީހާ, އިގުރާރާއި ހިލާފުވެއްޖެ ނަމަ އެއް އަހަރު ދުވަހަށްވުރެ ދިގު ނޫން މުއްދަތަކަށް ޖަލަށްލުމުގެ ބާރު އޮންނަނީ ގާޒީއަށް ދީފައެވެ. އޭގެ އިތުރުން, ދެ އަހަަރަށްވުރެ ދިގު ނޫން މުއްދަތަކަށް ގޭގައި ބަންދު ކުރުމާއި 15,000 ރުފިޔާއަށްވުރެ ބޮޑު ނޫން އަދަދަކުން ޖޫރުމަނާ ކުރުމުގެ އިތުރުން, ވަކި މުއްދަތެއް ވަންދެން އެހެން މީހަކަށް ޖާމިނު ވުން މަނާ ކުރެއެވެ.\nއަލީ ވަހީދުއަށް އަޑުބަރޭ ޖާމިނުވެފައި ވަނީ ހަތަރު މަސް ދުވަހަށްކަން ފާހަގަކޮށް މަހްފޫޒު ވިދާޅުވީ, ހަތަރު މަސް ހަމަވެގެން ދިޔައިރު ވަކިއެއްޗެއް އަންގާފައި ނެތުމުން އަޑުބަރޭއަށް ފިޔަވަޅެއް ނޭޅޭނެ ކަމަށެވެ.\n"ފިޔަވަޅު ނޭޅޭނެ ކަމަށް އަޑުބަރޭ ދެކެނީ. ވަކީލަކާއި އެކު އަޑުއެހުމެށް ބާއްވަދިނުމަށް އަޑުބަރޭ ރިކުއެސްޓްކޮށްފައި ވަނީ," މަހްފޫޒް ވިދާޅުވިއެވެ.\nޕާސްޕޯޓް ދޫކޮށްލުމަށް ކްރިމިނަލް ކޯޓުން އަމުރުކޮށްފައިވަނީ, ސިއްހީ ފަރުވާއަށް ރާއްޖެއިން ބޭރަށް ދާންޖެހޭކަން ކަށަވަރު ކުރުމަށް ޑޮކްޓަރު ހާޒިރުކޮށް، ޑޮކްޓަރުގެ ވާހަކަތައް އަޑުއެހުމަށްފަހުއެވެ. ޑޮކްޓަރު ވިދާޅުވި ކަމަށްވަނީ، ރާއްޖެއިން އެ އޮޕަރޭޝަން ކޮށްފި ނަމަ ފުރާނައަށް ނުރައްކާވެދާނެ ކަމަށެވެ.\nއަލީ ވަހީދު ފުރުން މަނާކުރުމުގެ އަމުރު ބާތިލް ކުރީ އޭނާއަށް ޖާމިނުވާނެ ފަރާތެއް ހުށަހަޅާފައި ވާތީއެވެ. ޖާމިނުވި ފަރާތަކީ އަޑުބަރޭއެވެ.\nއަޑުބަރޭ ޖާމިނުވެފައި ވަނީ، ނުވަތަ ކޯޓަށް ޔަގީންކަން ދީފައި ވަނީ ހަތަރު މަސް ފަހުން އަލީ ވަހީދު ކޯޓަށް ހާޒިރުކޮށްދޭނެ ކަމަށެވެ.\nއެއާއެކު އަލީ ވަހީދު ވަނީ ލަންޑަނަށް ގޮސްފަ އެވެ.\nނަމަވެސް ހަތަރު މަސް ހަމަވެގެން ދިޔައިރު ވެސް އަލީ ވަހީދު ރާއްޖެއައިސްފައެއް ނުވެއެވެ. އެއާއެކު އޭނާގެ މައްޗަށް އުފުލާފައިވާ ދައުވާތައް ވަނީ ކުރިއަށް ނުގެންދެވި ހުއްޓިފައެވެ.


ކޯވިޑް19: އިއްޔެ ފައްސިވީ 41 މީހުން! | Sandhaanu\nކޯވިޑް19: އިއްޔެ ފައްސިވީ 41 މީހުން!\nރާއްޖެއިން ކޯވިޑް19 އަށް އިތުރު 41 މީހަކު އިއްޔެ ފައްސިވެއްޖެއެވެ. އިއްޔެ ފެނުނު ކޭސްތަކުގެ ތެރެއިން7ކޭސް ފެނިފައިވަނީ އަތޮޅު ތެރެއިންނެވެ. އަދި 34 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެ ފައްސިވީ މީހުންގެ ތެރެއިން 37 މީހުންނަކީ ދިވެހިންނެވެ. އަދި އަނެއް4މީހުންނަކީ ބިދޭސީންކަން ފާހަގަ ކޮށްލެވެއެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 11,154 އަށް އަރައިފައެވެ. އޭގެ ތެރޭގައި، 1117 އެކްޓިވް ކޭސް ހިމެނޭއިރު، 49 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ. އަދި އައިސޮލޭޝަން ފެސިލިޓީ ތަކުގައި 384 މީހަކުވަނީ އެކަހެރި ކުރެވިފައެވެ.\nއިއްޔެއާއި ހަމަޔަށް އަތޮޅުތެރޭގެ 20 ރަށެއްގައި އެކްޓިވް ކޭސްތައް ހުރިއިރު، އޭގެ އިތުރުން 19 ރިސޯޓް ހިމެނެއެވެ. ރިސޯޓްތަކުގެ އެކްޓިވް ކޭސްތަކުގެ ތެރޭގައި 25 މުވައްޒަފުންނާއި، 15 ފަތުރުވެރިޔަކު ހިމެނެއެވެ.\nމިބަލީގައި ރާއްޖެ އިން މިހާތަނަށް 35 މީހަކު ނިޔާވެފައި ވާއިރު 9995 މީހަކުވަނީ ބަލިން ފަސޭހަވެފައެވެ.\nއިއްޔެ ބައްޔަށް ޓެސްޓް ކުރުމަށްޓަކައި ޖުމްލަ 1366 ސުންކު ނަގާފައިވެއެވެ. މީގެ ތެރެއިން ފައްސިވެފައިވަނީ %3 މީހުންނެވެ.


Noosthakah Facebook Aai Google In Faisaa Dhakkan Jehey Gaanoon Australia In Faaskoffi - Vaguthu\nޓެކްނޮލޮޖީ ދާއިރާގެ އެންމެ ވަރުގަދަ ކުންފުނިތައް ކަމަށްވާ ގޫގުލް އާއި ފޭސްބުކް ފަދަ ވެބްސައިޓްތަކުގައި ޚަބަރު ޝެއާ ކުރާނަމަ އެޚަބަރު ލިޔެފައިވާ އަސްލު ވެބްސައިޓަށް ކުންފުނިތަކުން ފައިސާ ދައްކަން ޖެހޭ ގޮތައް އޮސްޓްރޭލިއާ އިން ޤާނޫނު ފާސްކޮށްފިއެވެ.\nމިއީ މިފަދަ ގާނޫނެއް ދުނިޔޭގައި ވެސް ފާސްކުރި ފުރަތަމަ ފަހަރެވެ. އޮސްޓްރޭލިއާ އިން މިޤާނޫނު ފާސްކޮށްފައި މިވަނީ ގޫގުލް އާއި ފޭސްބުކް އިން ޤާނޫނާއި ދެކޮޅަށް ވަރަށް ބޮޑަށް އިހްތިޖާޖް ކުރަމުން ދަނިކޮށެވެ. ފޭސްބުކް އިން ވަނީ އޮސްޓްރޭލިއާގައި ފޭސްބުކް މެދުވެރިކޮށް ޚަބަރު ޝެއާ ކުރުން ހުއްޓާލާފައެވެ. ނަމަވެސް މިހާރު އަލުން ވަނީ ޚިދުމަތް ދޭން ފަށާފައެވެ. ގޫގުލް އިން ވެސް ވަނީ އޮސްޓްރޭލިއާގައި ޚިދުމަތް ދިނުން ހުއްޓާލަން ޖެހިދާނެ ކަމުގެ އިންޒާރު ދީފައެވެ.\nގޫގުލް އާއި ފޭސްބްކުގެ ނުރުހުމުގެ ސަބަބުން އޮސްޓްރޭލިއާ އިން ވަނީ އެންމެ ފަހުވަގުތު ޤާނޫނަށް ބޮޑު ބަދަލެއް ވެސް ގެނެފައެވެ. އެއީ ޚަބަރު ޝާއިއު ކުރާ ކުންފުނިތަކާއި ގޫގުލް އާއި ފޭސްބުކް އަށް މަޝްވަރާ ކުރަން އިތުރު ވަގުތު ދިނުމަށް ގެނައި އިސްލާހެކެވެ.\nއޮސްޓްރޭލިއާ އިން ބުނާ ގޮތުގައި މިފަދަ ޤާނޫނެއް ފާސްކުރުމުގެ ބޭނުމަކީ ބޮޑެތި ޓެކް ކުންފުނިތަކުގެ ބާރުގެ ދަށަށް ހުރިހާ ކަމެއް ދިއުން ހުއްޓުވުމެވެ.\nފޭސްބުކް އާއި ގޫގުލް އަކީ ޚަބަރު ޝާއިއު ކުރާ ނޫސްތައް ބޭނުންކޮށް ބޮޑު އާމްދަނީއެއް ހޯދަމުން އަންނަ ދެކުންފުންޏެވެ. ދިރާސާތަކުން ދައްކާ ގޮތުގައި އޮސްޓްރޭލިއާގެ ކުންފުނިތަކުން އިސްތިހާރު ކުރުމަށް ހޭދަކުރާ ކޮންމެ 100 ޑޮލަރަކުން 49 ޑޮލަރު ދަނީ ގޫގުލް އަށެވެ. 24 ޑޮލަރު ދަނީ ފޭސްބުކް އަށެވެ. އެހެންކަމުން އެހެން ފަރާތްތަކަށް ލިބެނީ ވަރަށް މަދު އަދަދެއްގެ އާމްދަނީއެކެވެ.\nނަމަވެސް ފާޑުކިޔާ ފަރާތްތަކުން ބުނާ ގޮތުގައި ނޫސްތަކަށް އާމްދަނީ ހޯދައިދިނުން އެއީ ގޫގުލް އާއި ފޭސްބުކް އިން ކުރަން ޖެހޭ ކަމެއް ނޫނެވެ.\nކުއީންސްލޭންޑްގައި މީހަކު ކޮވިޑަށް ފައްސި ނުވާތާ3ދުވަސް


Ibrahim Rasheed - Majlis Election 2019 Coverage\nއިބްރާހިމް ރަޝީދު (ބޮންޑޭ) އަކީ މާފަންނަށް އުފަން އެ އަވަށުގެ މުހިއްމު ނަމެކެވެ. މިއަދު އޭނާގެ ނަން އެންމެ ފާހަގަވަނީ ސިޔާސީ ދާއިރާ އިންނެވެ. އެކަމަކު އޭގެ ކުރިން ވެސް އަދި މިހާރު ވެސް އޭނާގެ މަސައްކަތުގެ ދާއިރާ އަކީ ޓޫރިޒަމެވެ. އެގޮތުން ޓްރެވަލް އެންޑް ޓޫރިޒަމް ސެކްޓަރުގަ އާއި ރިޒޯޓް ޑިވެލޮޕްމަންޓް ކޮންސަލްޓަންސީ ދިނުމުގައި ހަރަކާތްތެރިވި އެވެ.\nބޮންޑޭއަކީ ރާއްޖޭގެ ސިޔާސީ އިސްލާހީ މަސައްކަތުގެ މުހިއްމު ބައިވެރިއެކެވެ. އެމްޑީޕީ 2005 ގައި ރަޖިސްޓްރީކޮށް، އޭނާ އަކީ އެ ޕާޓީ އަށް 11 ވަނަ އަށް ސޮއިކުރެއްވި މެމްބަރެވެ. އެ ޕާޓީގެ ސްލޮޓުގައި 2009 އިން 2013 އަށް ރައްޔިތުންގެ މަޖިލީހުގެ މާފަންނު މެދު ދާއިރާގެ މެމްބަރުކަން ކުރެއްވި އެވެ. އަދި އެ ޕާޓީގެ ފިޝަރީޒް، އެގްރިކަލްޗާ އާއި ނެޗުރަލް ރިސޯސަސް ކޮމިޓީގެ ޗެއާމަންކަމާއި އިގްތިސާދު ކޮމިޓީ އާއި އިސްތިއުނާފް ކޮމިޓީގެ މެމްބަރުކަން ވެސް ކުރެއްވި އެވެ. ބޮންޑޭ އެންމެ ބޮޑަށް ފާހަގަކުރެވެނީ އެމްޑީޕީގެ މަގުމަތީ ހަރަކާތްތަކުންނެވެ. އެގޮތުން 2008ގައި އާ ގާނޫނު އަސާސީ ތަސްދީގުކުރުމަށް އޭރުގެ ރައީސް މައުމޫން އަބްދުލްގައްގޫމަށް ބާރުއެޅުއްވުމުގެ ގޮތުން ކުރި މުޒާހަރާތަކުގައި ވެސް ބައިވެރިވެވަޑައިގަތެވެ. މީގެ އިތުރުން އެމްޑީޕީ ސަރުކާރު ވެއްޓުމާ އެކު ފެބްރުއަރީ 8، 2012 ގައި ހިނގައިދިޔަ ސިޔާސީ ހަމަނުޖެހުންތަކުގައި ފުލުހުންގެ ފަރާތުން އެންމެ ބޮޑު އަނިޔާއެއް ލިބިިވަޑައިގެންނެވި އެއް ބޭފުޅަކީ ވެސް ބޮންޑޭ އެވެ.\nބޮންޑޭއަކީ މޯލްޑިވްސް ވޮލަންޓިއާ އޯގަނައިޒޭޝަންގެ ފައުންޑާ މެމްބަރެކެވެ. އެ ޖަމިއްޔާގެ ތެރެއިން ހިލޭ ސާބަހަށް ގިނަ މަސައްކަތްތަކެއް ކޮށްދެއްވަ އެވެ. މީގެ އިތުރުން ބޮންޑޭ ވަނީ އަމިއްލަ ގޮތުން އަވަށުގެ ކުރިއެރުމަށް ވަރަށް ގިނަ މަސައްކަތްތަކެއް ކުރައްވައިފަ އެވެ.\nބޮންޑޭ ދެކެވަޑައިގަންނަވާ ގޮތުގައި، "ފަހުރުވެރި ދިވެއްސަކަށް ވުމަށްޓަކައި ދިވެހިރާއްޖޭގެ ގާނޫނު އަސާސީގެ ތެރެއަށް އެޖެންޑާ 19 ގެ ކަންކަން ހިމަނަން ޖެހެ" އެވެ. އެ މަސައްކަތް ކުރެވޭނީ އެމްޑީޕީ އަށް މެޖޯރިޓީ ލިބިގެން ކަމަށް އޭނާ ވިދާޅުވި އެވެ.\nMDP Hithadhoo Dhekunu Dhaairaa View Profile


“ ޖޭމު “ ސިއްޚީ އެތަކެއް ފައިދާތަކެއް ލިއްބައިދޭ މޭވާއެއް ! – Atoll News\n“ ޖޭމު “ ސިއްޚީ އެތަކެއް ފައިދާތަކެއް ލިއްބައިދޭ މޭވާއެއް !\nޝާއިޢު ކުރީ: ޢަބްދުލް ޙަންނާން ޖެނުއަރީ 21, 2017, 12:20\nޖޭމަކީ އަޅުގަނޑުމެންގެ ރާއްޖޭގައި ގިނައަދަދަކަށް ހެދޭ މޭވާގެ ބާވަތެކެވެ. އަޅުގަނޑުމެންގެ ތެރެއިން ބައެއް މީހުން މަދުން ނަމަވެސް ކެއުމަށް ބޭނުންކުރާ މޭވާ އެކެވެ. މިއީ ވަނދުކޮށް ހުންނައިރު ފެހިކުލައިގައި ހުންނަ ދޮންވުމުން ރަތްކުލަ އަށް ހުންނަ މޭވާ އެކެވެ. ދުނިޔޭގެ ބައެއް ހިސާބުތަކުގައި ފަނި ގިރައިންނާއި، ސަރުބަތު ތައްޔާރުކޮށްގެން، އަދި ޖޭމު ހަދައިގެންނާއި އެހެނިހެން ފޮނި ކާތަކެތި ތައްޔާރުކޮށްގެން ވެސް ޖޭމު ބޭނުންކުރެއެވެ. ޖޭމަކީ ސިއްޚީ އެތަކެއް ފައިދާ ތަކެއް އޭގައި އެކުލެވޭ މޭވާއެކެވެ.\nޖޭމުން ލިބޭ ޞިއްޙީ ބައެއް ފައިދާތައް ·\nޖޭމަކީ ބަނޑުގައި އުފެދޭ ތަދު ނުވަތަ ރިހުން ލުއިކޮށް ކުޑަކޮށްދޭ އެއްޗެކެވެ. އެއީ ތަނދުކެނޑުވުމުގެ ބާރު ޖޭމުގައި އެކުލެވޭތީ އެވެ.\nޖޭމަކީ ހިކިވެ، ކުރަކިވެފައިވާ، ހަންގަނޑު އޮމާންކޮށްދޭ، އެއްޗެކެވެ. ·\nޖޭމުގައި ބެކްޓީރިޔާ ފަދަ ޖަރާސީމުތަކާ ދެކޮޅަށް މަސައްކަތް ކުރުމުގެ ބާރު ހުރެއެވެ.\nޖޭމުގައި ހަށިގަނޑަށް ފްލޭވޮނޮއިޑް ފަދަ އެންޓިއޮކްސިޑެންޓް ތައް ހުރެއެވެ. ފްލޭވޮނޮއިޑް އަކީ ކެންސަރާއި ދެކޮޅަށް މަސައްކަތްކުރުމުގެ ބާރު ލިބިފައިވާ އެންޓިއޮކްސިޑެންޓެކެވެ.\nޖޭމުގައި ހަކުރުގެ ބާވަތެއް ކަމުގައިވާ ފުރަކްޓޯސް ހުރުމަކީ އެ ބޭނުންކުރުމުން ހަށިގަނޑުގައި ވަރުޖައްސައިދޭނެ ކަމެކެވެ.\nކުރީ ޒަމާނުގައި ކާބަފައިން ޖޭމު މަލުގެ ދިޔަ ބަނޑުގެ ރިހުން ލުއިކުރުމަށް ބޭނުންކޮށްފައި ވެއެވެ.\nޖޭމު މަލުގެ ދިޔަ ހަންގަޑު އޮމާންކޮށް މަޑުކުރުމަށް ވެސް ބޭނުންކޮށްފައި ވެއެވެ.\nޖޭމު މާ ޖަރާސީމް މަރައި ނައްތާލާ އެއްޗެއްގެ ގޮތުގައި ބޭނުންކޮށްފައި ވެއެވެ.\nބޮލުގައި ރިހުމާއި، އަރިދަފުސް ރޯގާ ގެ އުދަގޫ ކުޑަކުރުމަށް ބޭނުންކޮށްފައި ވެއެވެ.\nއިންޑޮނޭޝިޔާގައި ޔޫރިކް އެސިޑް މަތިވުމުން ކުރިމަތިވާ ހުޅުގެ ބަލިތަކަށް ފަރުވާ ކުރުމަށް ޖޭމު ބޭނުންކޮށްފައި ވެއެވެ. އެހެންކަމުން ޖޭމަކީ ހަށިގަނޑުން ޔޫރިކް އެސިޑް ދަށްކޮށްދީފާނެ އެއްޗެއްކަމަށް ބެލެވެއެވެ.\nދިރާސާތަކުން ވެސްދައްކާ ގޮތުން ބެކްޓީރިޔާއާއި ދެކޮޅަށް މަސައްކަތްކުރުމުގެ ބާރު ޖޭމުގައި ނުވަތަ އޭގެ ފަތުގައިހުރެއެވެ.\nއަދި ފަހަރުގައި މާ ބާރުގަދަ އެންޓިބަޔޮޓިކް ހަރަކާތްތައް އެކުލެވިފައި ހުރެދާނެ ކަމަށް އިތުރަށް މިދިރާސާތަކުގައި ލަފާދީފައި ވެއެވެ. ހުމާއި ތަދުތަކާއި ދެކޮޅަށް މަސައްކަތްކުރުމުގެ ބާރު : ދިރާސާތަކުން އެނގިފައިވާ ގޮތުގައި ޖޭމު ފަތުގައި ތަދުތަކާއި ދެކޮޅަށް މަސައްކަތްކުރުމުގެ ބާރު އަދި ހުމާއި ދެކޮޅަށް މަސައްކަތްކުރުމުގެ ބާރު އެކުލެވިފައި ވެއެވެ. މިއީ ޕެރޫގައި ގަދީމީ ބޭސްވެރިކަމުގައި ތަދާއި، ހުމާއި ދެކޮޅަށް ޖޭމު ފަތް ބޭނުންކޮށްފައިވާ ކުރުމަށް. އިތުރު ބާރެއް ފޯރުކޮށްދިން ދިރާސާ އެކެވެ.\nމީގެއިތުރުން ކެންސަރާއި ދެކޮޅަށް މަސައްކަތްކުރާ ފްލޭވޮނޮއިޑްތައް ޖޭމުގަހުގެ މުލުން ސައިންސްވެރިން ހޯދާފައި ވެއެވެ. އެގޮތުން ތަފާތު 12 ފްލޭވޮނޮއިޑް ވަނީ ހޯދާފައެވެ. އޭގެ ތެރޭގައި7ވައްތަރުގެ ފްލޭވެން އަދި3ވައްތަރުގެ ފްލޭވޯންސް އަދި2ވައްތަރުގެ ބައިފްލޭވެން ހިމެނެއެވެ. މީގެ އިތުރުން ޖޭމު ފަތުން ވެސް ކެންސަރާއި ދެކޮޅަށް މަސައްކަތްކުރާ ފްލޭވޮނޮއިޑްތައް ފެނިފައި ވެއެވެ. އޭގެ ތެރޭގައި ހިމެނޭ އެއް ފްލޭވޮނޮއިޑް އަކީ “ ގެލެންގިން -3-7 – ޑައިމީތައިލް އީތަރ“ އެވެ.\nމީގެއިތުރުން ޖޭމު ފަތުގެ ދިޔަ ބޭނުންކުރުމުން ”އައިސޯޕްރިޓިރިނޯލް“ ގެ ސަބަބުން ޖެހޭ ހާރޓް އެޓޭކް ކުރިމަތިވުމުން ރައްކާތެރިވެވިދާނެ ކަމަށް، ދިރާސާތަކުންވަނީ އެނގިފައެވެ. މިގޮތުން ހާރޓް އެޓޭކް ޖެހުމުން ރައްކާތެރިވެވޭނީ އައިސޯޕްރިޓިރިނޯލް ބޭނުންކުރުމުގެ ކުރިން ޖޭމުގެ ފަތުގެ ދިޔަ ބޭނުންކޮށްގެން ފަރުވާ ލިބިގަނެފިނަމަ އެވެ. މިގޮތަށް ޖޭމުފަތު ދިޔަ ބޭނުންކުރުމުން ހިތުގެ މަސްގަނޑު މެޔޯކާރޑިއަމް ގެއްލުންވުން ކުޑަވެ، މެޔޯކާރޑިއަމް އިން ކާރޑިއެކް އެންޒައިމްތައް ލީކުވެ ބޭރުވާ ނިސްބަތް ދަށްކުރެއެވެ.\nމީގެއިތުރުންވެސް ޖޭމަކީ އެތަކެއް ގިނަ ބޭނުންތަކެއް ކުރެވޭ ބާވަތެކެވެ.\n-ޚިޔާލު ފާޅުކުރައްވާ!- "“ ޖޭމު “ ސިއްޚީ އެތަކެއް ފައިދާތަކެއް ލިއްބައިދޭ މޭވާއެއް !"


Raajje Commonwealth gai baiverikurumah baaruelhi gaumuthakah shahid ge shukuru\nމިނިސްޓަރު ޝާހިދު ރައީސް ސޯލިހް އަރިހުގައި\nރާއްޖެ ކޮމަންވެލްތުގައި ބައިވެރި ކުރުމަށް ބާރުއެޅި ގައުމުތަކަށް ޝާހިދުގެ ޝުކުރު\nކޮނަމްވެލްތުގައި އަލުން ބައިވެރިވުމަށް ރާއްޖެއިން ހުށަހަޅާފައިވާއިރު، ރާއްޖެ އަލުން ކޮމަންވެލްތުގައި ބައިވެރި ކުރުމަށް ބާރުއެޅި އެކުވެރި ގައުމުތަކަށް ފޮރިން މިނިސްޓަރު އަބްދުﷲ ޝާހިދު ހާއްސަ ޝުކުރެއް އަދާކުރައްވައިފި އެވެ.\nޝާހިދު މިރޭ ކުރެއްވި ޓްވިޓެއްގައި ވަކިވަކި ގައުމުތަކުގެ ނަން ވިދާޅުވެފައިވާއިރު ލިސްޓްގެ އެންމެ ކުރީގައިވަނީ އަވަށްޓެރި އިންޑިއާއެވެ.\nWould like to wholeheartedly thank India, Bangladesh,Canada,Pakistan, Rwanda and Sri Lanka for the strong show of support at Commonwealth Foreign Ministers meeting in London, for #Maldives being fast tracked back into the @commonwealthsec. The ties between our countries run deep— Abdulla Shahid 🎈 (@abdulla_shahid) July 11, 2019\nޝާހިދު ވިދާޅުވީ ލަންޑަނުގައި އޮތް ކޮމަންވެލްތުގެ ފޮރިން މިނިސްޓަރުންގެ ބައްދަލުވުމުގައި ރާއްޖެ ކޮމަންވެލްތުގައި ބައިވެރި ކުރުމަށް ބާރުއެޅި ގައުމުތަކަށް ހިތުގެ ފުންމިނުން ޝުކުރުއަދާ ކުރައްވާ ކަމުގައެވެ.\nއިންޑިއާގެ އިތުރުން ޝާހިދުގެ ޝުކުރުގެ ލިސްޓްގައި ދެން ހިމެނެނީ ބަނގުލަދޭޝް، ކެނެޑާ، ޕާކިސްތާން، ރުވާންޑާ އަދި ސްރީލަންކާއެވެ.\nމިގައުމުތަކަށް ޝާހިދު ޝުކުރު އަދާކުރެއްވި އިރު ރާއްޖެ، ކޮމަންވެލްތާއި ގުޅުން އަވަސްކޮށްދިނުމަށް އިންޑިއާގެ އެކްސްޓަރނަލް އެފެއަރޒް މިނިސްޓަރ އެސް. ޖައިޝަންކަރު ގޮވާލެއްވި އެވެ. އަދި ރާއްޖެ ކޮމަންވެލްތުން ވަކިވެފައިވާ ގޮތުގެ ސަބަބުން، ގެމްބިއާ އަލުން ކޮމަންވެލްތާއި ގުޅުމަށް ގެންގުޅުން "ފާސްޓް ޓްރެކް"ގެ ފުރުސަތު ރާއްޖެއަށްވެސް ދޭން ޖެހޭކަމަށް ސްރީލަންކާއިން ބުނެފައި ވެއެވެ.\nއަންނަ އަހަރު ކިގާލީގައި ބާއްވާ ކޮމަންވެލްތު ހެޑްސް އޮފް ގަވަރމަންޓް މީޓިންގައި ރާއްޖެއަށް ބައިވެރިވެވޭނެ ވަގުތު އޮއްވައި ރާއްޖެއަށް މެމްބަރޝިޕް ދިނުމަށް ލަންކާއިން ވަނީ ގޮވާލާފައެވެ.\nމީގެ އިތުރުން ބަންގްލަދޭޝް، ކެނެޑާ، އިންޑިއާ، ރުވާންޑާ އަދި ޕާކިސްތާނުންވެސް ރާއްޖެއަށް މެމްބަރޝިޕް ދިނުން އަވަސްކުރުމަށް ކޮމަންވެލްތު ސެކްރެޓޭރިއޭޓަށް ގޮވާލި އެވެ.\nޤައުމުތަކުން މިކަމަށް ގޮވާލީ މިހާރު އިނގިރޭސިވިލާތުގެ ލަންޑަންގައި ކުރިއަށްދާ ކޮމަންވެލްތު ޤައުމުތަކުގެ ޚާރިޖީ ވަޒީރުންގެ 19 ވަނަ ބައްދަލުވުމުގައެވެ.\nދާދިފަހުން އޮސްޓްރޭލިއާ އެމްބެސެޑަރވަނީ މާލޭގައި ބޭއްވި ނޫސްވެރިންގެ ބައްދަލުވުމެއްގައިވެސް ރާއްޖެއަށް ކޮމަންވެލްތުގެ މެމްބަރުކަން އަވަހަށް ލިބުމަށް އޮސްޓްރޭލިއާއިން ބޭނުންވާކަމަށް ބުނެފައި ވެއެވެ.\nފޮރިން މިނިސްޓަރު އަބްދުﷲ ޝާހިދުވަނީ ދެފަހަރެއްގެ މަތިން ކޮމަންވެލްތުގެ ސެކްރެޓަރީ ޖެނެރަލްއާއި ބައްދަލުކުރައްވާފައެވެ. އަދި ކޮމަންވެލްތުގެ އެސެސްމަންޓް ޓީމެއް ވަނީ ރާއްޖެއަށް އައިސް އެސެސްމަންޓް ހަދާފައެވެ.\nކޮމަންވެލްތް ފޮރިން މިނިސްޓްރީ\nކަލޭމެންގެ މިވެރިކަން ނިމޭއިރައް ވަކިވާނަން ކޮމަންވެލްތްއިން. ކޮމަންވެލްތް އަކީ އިގެރޭސިން އަޅުވެތި ކަމުގެދަށައް ދިޔަ ގައުމުތައް ބޭނުންކޮއްގެން އަދިވެސް އިގެރޭސިންއެގައުމުތަކުގެ ކޮންޓްރޯލް ގެންގުޅެންހަދޢިގެން އުޅޭ ޖަމިއްޔާއެއް. ދިވެހިންނަކަށް ނުވިސްނޭނެ ކަޑުމަހުގެ ސިކުޑި ވިއްޔާ ހުންނަނީ. ސަރުކާރުގެ ވެރިން އަމިއްލަ ފައިދާއަށް ބައިވެރިވަނީ ރައޔިތުން އަށް ވާނެ އެއވެސް ފައިދާއެއްނެތް. ވެރިން މަގާމު ގެއލުނީމް ދިރިއުޅޭނީ ރާއްޖެއިން.ބޭރުގަވިއްޔާ ތަންތަން ގަނެފަ އެޟިހުންތިބެނީ ނޫނީ ހަދިޔާއަކައް ދީފަ ހުންނާނީ ތިކަހަލަ އެއޗެއގަ ބައިވެރިވެލަން ސޮއިކޮއްލީމަ. ރައޔިތުން ނާއި ދޭތެރޭގަ ނުވިސްނާނެ.


Thuhumathu Kurevey Israel In Lebanon Ah: Beirut Ge Haalaai Medhu Hamdharudhee Van - Vaguthu\nއިސްރާއިލްގެ ރައީސް، ރިވްލިން އާއި އެޤައުމުގެ ހައްދުފަހަނައަޅާފައިވާ ބޮޑުވަޒީރު، ނަތަންޔާހޫ\nލުބުނާނުގެ ވެރިކަންކުރާ ބެއިރޫތުގައި މިރޭ ހިނގި ބާރުގަދަ ގޮވުމާއި ގުޅިގެން އެންމެ ބޮޑަށް ތުހުމަތު ކުރެވޭ އިސްރާއިލް އިން ލުބުނާނަށް ހަމްދަރުދީގެ މެސެޖެއް ފޮނުވައިފި އެވެ.\nމި ހާދިސާ އާއި ގުޅިގެން އިސްރާއިލްގެ ރައީސް، ރެއުވެން ރިވްލިން ކުރި ޓްވީޓެއްގައި ބުނެފައިވަނީ، މި އުނދަގޫ ވަގުތުގައި ލުބުނާނުގެ ރައްޔިތުން ކުރަމުންދާ ހިތާމައިގައި އިސްރާއިލް އިން ބައިވެރިވާ ކަމަށެވެ. އަދި ލުބުނާނަށް އެހީވާން އިސްރާއިލް ތައްޔާރަށް އޮތް ކަމަށް ވެސް އޭނާ ބުނެފައި ވެއެވެ.\nއިސްރާއިލް އިން ލުބުނާނަށް އެހީވާން ހުށަހަޅާފައިވާއިރު، އިސްރާއިލް އިން ބުނެފައި ވަނީ ބެއިރޫތަށް ބޭނުންވާ ސިއްޙީ ސާމާނު އެބަހުރި ކަމަށާއި، އެތަކެތި އިސްރާއިލްގެ ވުޒާރާތަކާއި އިދާރާތައް މެދުވެރިކޮށް ލުބުނާނަށް ފޯރުކޮށްދޭން ބޭނުންވާ ކަމަށެވެ.\nލުބުނާނަށް ކުރިމަތިވި މި ހިތާމަ އާއި ގުޅިގެން އިސްރާއިލް އިން ހަމްދަރުދީވުން ފާޅުކުރާއިރު، އެޤައުމަކީ ލުބުނާނާއެކު ހަނގުރާމަ އިއުލާނުކޮށްފައިވާ ޤައުމެކެވެ. އަދި ލުބުނާނަށް ގެއްލުންދޭނެ ކަމުގެ އިންޒާރު މީގެ ކުރިން އެކި ފަހަރުމަތިން އިސްރާއިލް އިން ދީފައި ވެސް ވެއެވެ.\nމިރޭގެ ހާދިސާ އާއި ގުޅިގެން އެންމެ ފުރަތަމަ ދިފާޢުގައި ވާހަކަދެއްކި ފަރާތްތަކުގެ ދެތޭގައި އިސްރާއިލްގެ ޔަހޫދީ ދައުލަތް ހިމެނެއެވެ. މިގޮތުން އެދަޢުލަތުގެ އިސް ވެރިން ބުނެފައިވަނީ ހާދިސާގައި އިސްރާއިލްގެ އަތެއް ނެތް ކަމަށެވެ. އަދި އެއީ އަލިފާނުގެ ހާދިސާއަކަށްފަހު ހިނގި "އެކްސިޑެންޓެއް" ކަމަށް ވެސް އިސްރާއިލް އިން ވަނީ ބުނެފައެވެ.\nލުބުނާނަށް ތަފާތުއެކި އިންޒާރު ދެމުންދިޔަ އިސްރާއިލް އިން މި ހާދިސާ އާއި ގުޅިގެން ކުރެވޭ ތުހުމަތުތައް ދޮގު ކުރަމުންދާއިރު، އެޤައުމުގެ ހައްދުފަހަނައަޅާފައިވާ ބޮޑުވަޒީރު ނަތަންޔާހޫ ވަނީ ދާދިފަހުންވެސް ލުބުނާނަށް އިންޒާރު ދީފައެވެ.\nސަރަޙައްދީ އިމުން ލުބުނާނާއި ގުޅިފައިވާ އިސްރާއިލް އަކީ މެދުއިރުމަތީގެ ގިނަ ޤައުމުތަކުގެ ދުޝްމަނެކެވެ. ޚާއްސަ ގޮތެއްގައި މުސްލިމް ގިނަ އަދަދަކަށް އުޅޭ ޤައުމުތަކާއި ދެކޮޅަށް އިސްރާއިލް އިން މީގެ ކުރިންވެސް ތަފާތު އެކި ޖަރީމާތައް ހިންގަމުން ދެއެވެ. އޭގެތެރޭގައި ފަލަސްތީނާއި ސީރިޔާ ހިމެނެއެވެ.\nUPDATE: Maruvi Meehun Ge Adhadhu 70 Ah Araifihttps://t.co/8k4YKTDVCB\nބެއިރޫތުގައި މިރޭ ހިނގި ހާދިސާގައި އެ ސިޓީގެ ބޮޑު ސަރަޙައްދެއް ވަނީ ބިމާއި ހަމަވެފައެވެ. މި ނުރައްކާތެރި ހާދިސާގައި އެތައް އިމާރާތެއް ސުންނާފަތިވެ ކުދިކުދިވެފައިވާއިރު، މިހާތަނަށް 70 އަށްވުރެ ގިނަ މީހުން މަރުވެ 3000 އެއްހައި މީހުންނަށް އެކި ވަރުގެ އަނިޔާ ލިބިގެން ފަރުވާދެމުން ދެއެވެ.\nއޮގަސްޓް 5, 2020 02:58\nއިސްރާއީލު އުޅެނީ ބިރުން...ހިޒްބުﷲގެ ރައްދު އައިސްފާނެތީ ...އެހެންނޫންނަމަ އިޒްރޭލް އަކީ ތިހާ ރަހުމްހުރި ގައުމެއް ނޫން...ހަމްދަރުދީވާކަށް\nއޮގަސްޓް 5, 2020 09:12\nދިވެހި ގައުމު ހަމްދަރުދީ ވޭބާ؟؟؟ ނޫނީ މި ގައުމު އޮތީ ގަދަ ނިދީގަ ބާ؟؟؟\nއޮގަސްޓް 5, 2020 10:43\nއިސްރޭލުން އޮތީ އިންޒާރު ދީފައި މާކުރިންވެސް މިކަން ކުރާނެ ކަމަށް މިއީ ގަސްތުގައި އިސްރޭލުން ކުރި ކަމެއް\nއޮގަސްޓް 5, 2020 10:59\nއިޒްރޭލު ދުވަހަކުވެސް ބިރު ގަންނާކަށް ނުޖެހޭނެ. މާޒީއަށް ބަލާފަ ކަން ހިނގާފައި އޮތް ގޮތް ބަލައި ބަލަ. ކަލޭމެން ކިތަންމެ ނަފްރަތު ކުރިޔަކަސް ކަލޭމެންނަށް ވުރެން އިންސާފުވެރި ވާނީ އަދިވެސް އެމީހުން.


Kulhudhuffushi gai maabandu meeheh ge ovary inn bodu cyst eh nagaifi | Mihaaru\nކުޅުދުއްފުށީގައި މާބަނޑު މީހެއްގެ އޯވަރީން ބޮޑު ސިސްޓެއް ނަގައިފި\nމާބަނޑު މީހާގެ އޯވަރީން ނެގި ބޮޑު ސިސްޓު.-- ފޮޓޯ: ކުޅުދުއްފުށީ ހޮސްޕިޓަލް\n06 ޖޫން 2021 - 11:49\nހދ. ކުޅުދުއްފުށީ ރީޖަނަލް ހޮސްޕިޓަލަށް ދުވަސްނުފުރައި ވިހަން ދިޔަ މާބަނޑު މީހެއްގެ އޯވަރީން ބޮޑު ސިސްޓެއް ނަގައި ބޮޑު އޮޕަރޭޝަނެއް ކޮށްފި އެވެ.\nއެ ހޮސްޕިޓަލްގެ މެނޭޖަރު އަހުމަދު ދާއޫދު މިއަދު ވިދާޅުވީ ރ. ހުޅުދުއްފާރުން ޑޮކްޓަރަށް ދައްކަން ދިޔަ އަންހެނެއްގެ ސްކޭން ހެދިއިރު ވާތްފަރާތު އޯވަރީގައި ވަރަށް ބޮޑު ސިސްޓެއް އިންކަން އެނގުނު ކަމަށެވެ.\nއެހެންވެ، މިިދިޔަ މަހުގެ 27 ވަނަ ދުވަހު ކުރި ދެ ގަޑިއިރަށް ދެމިގެންދިޔަ އޮޕަރޭޝަނުގައި 24 ސެންޓިމީޓަރު ދިގު އަދި 20 ސެންޓިމީޓަރު ފުޅާ ސިސްޓެއް ނެގި އެވެ. އެކަން ކުރުމުގައި ތިން ޕައިންޓުގެ ލޭ އަޅަންޖެހުނު ކަމަށް ހޮސްޕިޓަލުން ބުންޏެވެ.\nއެ އޮޕަރޭޝަން ކުރެއްވީ ކުޅުދުއްފުށީ ހޮސްޕިޓަލްގެ އަންހެނުންގެ ބަލިތަކާ ބެހޭ ހާއްސަ ޑޮކްޓަރު، ޑރ. ލުތުފީ ބާޝާ އެވެ.\n"މަންމަ އާއި ދަރިފުޅު މިހާރު ވަނީ ހޮސްޕިޓަލުން ދޫކޮށްލާފައި،" ދާއޫދު ވިދާޅުވި އެވެ.\nއޭނާ ވިދާޅުވިގޮތުގައި، މިއީ މާލެ ސަރަހައްދު ފިޔަވައި އެހެން ތަނެއްގައި ކުރި މިފަދަ އެންމެ ބޮޑު އެއް އޮޕަރޭޝަނެވެ.\nސިއްހަތު ކުޅުދުއްފުށި ހޮސްޕިޓަލް ހދ. ކުޅުދުއްފުށި ރ.ހުޅުދުއްފާރު ހެލްތު މިނިސްޓްރީ\nދ.ކުޑަހުވަދޫ ހޮސްޕިޓަލުގައި މީގެކުރިން ވަނީ ތިފަދަ އޮޕަރޭޝަން ތަކެއްކޮއްކޮށްފަ. އޭރު ނަޝީދު ސަރުކާރުގަ ސެންޓްރަލް ހެލްތް ކޯޕަރޭޝަނުން އެ ހޮސްޕިޓަލް ހިނގި އިރު، ޖަރުމަނުންވެސް ޑޮކްޓަރުން ގެނައި... ނަމަވެސް ބަޤާވާތަކުން ނަޝީދުގެ ސަރުކާރު ވައްޓާލުމުން އިހުހުރި ހާލަތައް ވަނީ ވެއްޓިފަ...\nތެދެއް. އޭރު ވަރަށް ގިނައިން ފުރަގަސްފަރާތުގެ އޮޕަރޭޝަންތަކެއް ކުރި. އެ އޮޕަރޭޝަންތަށް ކުރީ އިންޑިއާގެ ޑޮކްޓަރެއް. ބަޢާވަތަކުންނެއް ނޫން. އަމިއްލަ ފުޅަށް ނަޝީދު އިސްތިއުފާ ދިނީ. މިހާރުވެސް މިއޮއްތީ އެމްޑީޕީގެ ސަރުކާރު. އެކަމަކު ދަތެއް އުފުރާލަންވިއްޔަސް އަދިވެސް ދާންޖެހެނީ ލ ގަމަށް ނުވަތަ ކަނޑިންމަ މޯލްޑިވްސްއަށް.އެކަމަކު މިސަރުކާރުން ދ އަތޮޅު ހޮސްޕިޓަލްގައި ދަތުގެ ފަރުވާ ނަމެއްގައި ދެއޯ\nޢާން ނަޝީދު މިގައުމު މިފެންވަރަށް ގެނެސްދިނީ އެއީ އެކަމަކު އަލާއުއްދީނުގެ މެޖިކް ލޭމްޕު ބޭނުން ކޮށްގެން އެތަރައްގީއެއް އެއެއްޗެއް ފެންނާކަށް ނުހުންނާނެ. ވެރިކަން ނިމުނީމަ ނިމުނީ\nހަޑިގިއްލާ މޮޅެތި ވާހަކަ ނުދައްކާ ދޭބަލަ ފެންވަރާ ގައިން ތާހިރުވާން.


ޑރ. ބިލާލް ރާއްޖެ އައުން ހުއްޓުވުނު، އެކަމަކު ލާދީނީ މީހުންނަށް ލައިސެންސް ދީފައި: ޖަމީލް – Dhen.mv\nޑރ. ބިލާލް ރާއްޖެ އައުން ހުއްޓުވުނު، އެކަމަކު ލާދީނީ މީހުންނަށް ލައިސެންސް ދީފައި: ޖަމީލް\nFebruary 26, 2020 - 9:45 pm\nމަޝްހޫރު ދީނީ އިލްމުވެރިޔާ ޑރ. ބިލާލް ޕޮލިޕްސް ރާއްޖެ އައުން މި ސަރުކާރުން ހުއްޓުވި ކަމަށާއި ނަމަވެސް ލާދީނީ ކަންކަން ފަތުރާ މީހުންނަށް އޮތީ ލައިސެންސު ދީފައި ކަމަށް ކުރީގެ ނައިބް ރައީސް ޑރ. މުހައްމަދު ޖަމީލް އަހުމަދު ވިދާޅުވެއްޖެއެވެ.\nރާއްޖޭގެ އެކި ހިސާބުތަކުގައި، ދީނީ އެއްބައިވަންތަކަން ގެއްލޭ ފަދަ، ލާދީނީ ވޯކްޝޮޕްތަކެއް ހިންގާ މައްސަލަ އިސްލާމިކް މިނިސްޓްރީން ވަނީ ބަލަން ފަށާފައެވެ. މި ވޯކްޝޮޕްތައް ކުރިއަށް ގެންދަނީ އިނގިރޭސިވިލާތުގެ ޖަމިއްޔާއެއް ކަމަށްވާ ކުލިއަމް ޖަމިއްޔާއިންނެވެ.\nއެ ޖަމިއްޔާއަކީ ކުރިން ހައްދު ފަހަނަ އަޅާދިއުމުގެ ވިސްނުން ގެންގުޅުނު އިނގިރޭސިވިލާތުގެ މުސްލިމެއް ކަަމަށްވާ މާޖިދު ނަވާޒް އުފެއްދި ޖަމިއްޔާއެކެވެ.\nމިކަމަށް އިޝާރާތް ކުރައްވާ ޖަމީލް ކުރެއްވި ޓްވީޓެއްގައި ވިދާޅުވީ ރައްޔިތުން ތެދުވަން ވެއްޖެ ކަމަށާއި ދީން ދިފާއު ކުރުމަކީ ވާޖިބެއް ކަމަށެވެ.\n"ސަރުކާރަށް ދީނީ އިލްމުވެރިޔާ ޑރ. ބިލާލް ހުއްޓުވުނު، އެކަމަކު ލާދީނީ ކަންކަން ކުރާ މީހުންނަށް މިއޮތީ ލައިސެންސު ދީފައި." ޖަމީލް ވިދާޅުވިއެވެ\nRayyithun thedhuvaan vehjje.Dheen dhifaau kurumakee vaajibeh.Sarukaarah dheenee ilmuveriyaa Dr Bilal huhttuvunu, ekamaku Laa dheenee kanthah fathuraa meehunnah licence miothee dheefai.Aharemen ge Qawm ge Rukunthah fudaalan eyves bayakah jaaga nudheveyne.https://t.co/Hw4tJK51jo\n— Mohamed Jameel Ahmed (@MJameelAhmed) February 26, 2020\nޖަމީލް އިތުރަށް ވިދާޅުވީ ގައުމުގެ ރުކުންތައް ފުނޑާލަން އެއްވެސް ބަޔަކަށް ޖާގަ ނުދެވޭނެ ކަމަށެވެ.\nޔޫތް މިނިސްޓްރީގެ ދައުވަތަކަށް ޑރ.ބިލާލް ރާއްޖެ ވަޑައިގަތުމަށް ހަމަޖެހިފައި އޮތީ މި މަހުގެ 12 ވަނަ ދުވަހުއެވެ. ނަމަވެސް ބިލާލް ރާއްޖެ ގެންނަން ނިންމާފައިވާކަން އިއުލާން ކުރުމާއެކު ބައެއް ފަރާތްތަކުން ވަނީ ސޯޝަލް މީޑިއާގައި އެކަމާ ދެކޮޅަށް އަޑުއުފުލަން ފަށާފައެވެ.\nޑރ.ބިލާލް ރާއްޖެ ގެނައުމާ ދެކޮޅަށް އަޑުއުފުލި ފަރާތްތަކުގެ ތެރޭގައި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު އާއި މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެމްބަރު އީވާ އަބްދުﷲ އާއި މާފަންނު އުތުރު ދާއިރާގެ މެންބަރު އިންތިޔާޒު ފަހުމީ (އިންތި) ހިމެނެއެވެ.\nއެކަމާ ގުޅިގެން އުފައްދަމުންދާ ސުވާލުތަކާ އަދި ކަންބޮޑުވުންތަކާ ގުޅިގެން ކަމާގުޅޭ އިތުރު ބައެއް އިދާރާތަކުގެ ލަފާ ހޯދުމަށް ކަމަށް ބުނެ ސަރުކާރުން ވަނީ ޑރ.ބިލާލްގެ އިވެންޓު މަޑުޖައްސާލުމަށް ނިންމާފައެވެ.\n950 އަށް ވުރެ ގިނަ ކުދިން ސަލާމަތްކޮށްދިން މި އޮފިސަރަށް ސެލިއުޓް\nދައުލަތުގެ އޮފީހެއްގެ އެކްސެސް ކަމާނުބެހޭ އާންމުފަރުދަކަށް!\nއެންމެންގެ ސަމާލުކަން ކޮވިޑަށް، ނުރައްކާތެރި އެހެން ބަލިތައް ޖެހިފައިވާ މީހުންނަށް ފަރުވާ ކުރުމުގައި އިހުމާލުވެފައި!\nއާއިލާއިން ކައިވެންޏަށް ދެކޮޅު ހެދުމުން، ބޮޑާ ހާކައި މި ޒުވާނާ އެރީ އެންޓަނާއަކަށް\nއާސިޔާ: މިދުނިޔެއަށްވުރެ އާޚިރަތް އިސްކޮށް ނެންގެވި، އީމާންތެރި، ކެތްތެރި ރާނީ ސާހިބާ


މޯލްޑިވްސް ސިމެންތީގެ ވިޔަފާރި މާކެޓްކޮށް ފުޅާކުރުމަށް އެސްޓީއޯ އާއި އެޕޯލޯ ކުންފުނިން އެއްބަސްވުމަކަށް – Haftha\nFri, 21 January, 2022, 8:03 am\nމޯލްޑިވްސް ސިމެންތީގެ ވިޔަފާރި މާކެޓްކޮށް ފުޅާކުރުމަށް އެސްޓީއޯ އާއި އެޕޯލޯ ކުންފުނިން އެއްބަސްވުމަކަށް\nނޮވެމްބަރ 10, 2021\nސަރުކާރުގެ މައި ވިޔަފާރި ކުންފުނި، އެސްޓީއޯ އިން ވިއްކަމުންދާ “މޯލްޑިވްސް ސިމެންތި”ގެ ވިޔަފާރި އިތުރަށް ފުޅާކޮށް މާކެޓްކުރުމަށްޓަކައި، އެސްޓީއޯގެ ސްޓްރެޓެޖިކް ޕާޓްނަރެއްގެ ގޮތުގައި މަސައްކަތްކުރުމަށް އެޕޯލޯ ހޯލްޑިންގްސް ޕްރައިވެޓް ލިމިޓެޑާއެކު އެއްބަސްވުމެއްގައި ސޮއިކޮށްފި އެވެ.\nމި އެއްބަސްވުމުގައި އެސްޓީއޯގެ ފަރާތުން ސޮއި ކުރެއްވީ އެނާޖީ އެންޑް ކޮންސްޓުރަކްޝަން ސޮލިއުޝަންސްގެ ޖެނެރަލް މެނޭޖަރު މުހައްމަދު އީމާންއެވެ. އެޕޯލޯ ހޯލްޑިންސްގެ ފަރާތުން ސޮއިކުރެއްވީ އެކުންފުނީގެ ޗީފް އޮޕަރޭޓިންގް އޮފިސަރު މުހައްމަދު ވަހީދެވެ.\nއެސްޓީއޯއާއި އެޕޯލޯއަކީ ރާއްޖޭގައި ކޮންސްޓްރަކްޝަން ސާމާނު އެތެރެކޮށް ސަޕްލައިކުރުމުގައި އެންމެ ކުރީ ސަފުގައި ހިމެނޭ ދެ ކުންފުންޏެވެ.\nއެސްޓީއޯ އިން ބުނީ، އެޕޯލޯއާއެކު ސޮއިކުރި އެއްބަސްވުމަކީ ސިމެންތީގެ ވިޔަފާރީގައި ރާއްޖޭގައި މިހާތަނަށް ހެދުނު އެންމެ ބޮޑު އެއް އެއްބަސްވުން ކަމަށެވެ. އަދި މިއީ ދެ ކުންފުނީގެ ކޮންސްޓްރަކްޝަން ސަޕްލައި ވިޔަފާރި އިތުރަށް ފުޅާކުރުމަށްޓަކައި އެޅިގެންދިޔަ މުހިންމު ފިޔަވަޅެއް ކަމުގައި ބުންޏެވެ.\nއެގޮތުން މި އެއްބަސްވުމުގެ ދަށުން އެސްޓީއޯ އަދި އެފޯލޯ ކުންފުނި ގުޅިގެން ރާއްޖޭގެ އެކި ކަންކޮޅުތަކަށް މޯލްޑިވްސް ސިމެންތި ހެޔޮ އަގުގައި ފޯރު ކޮށްދެވޭނެ އެވެ. އަދި ރާއްޖޭގައި ރިއަލް އެސްޓޭޓްގެ ބޮޑެތި ޕްރޮޖެކްޓުތަކެއް ހިންގަން ވަނީ ނިންމައިފަ އެވެ.\nއެސްޓީއޯ އިން ބުނީ، އަތޮޅުތެރޭގައި ކޮންސްޓްރަކްޝަން ސާމާނު އެންމެ ފުޅާކޮށް ސަޕްލައިކުރާ އެއް ކުންފުންޏަކީ އެޕޯލޯ ހޯލްޑިންގްސް ކަމަށްވާ އިރު، އެކުންފުންޏާއެކު ހެދި ޕާޓްނާޝިޕް އެއްބަސްވުމުގެ ސަބަބުން “މޯލްޑިވްސް ސިމެންތި”އަށް ކަސްޓަމަރުން ކުރާ އިތުބާރު އިތުރުވެގެން ދާނެ ކަމަށެވެ.\nފަންނީ ތަޖުރިބާކާރުންނާއި މުޅި ކޮންސްޓްރަކްޝަން އިންޑަސްޓްރީގެ އިތުބާރު ހޯދާފައިވާ “މޯލްޑިވްސް ސިމެންތި” އަކީ މާކެޓުގައި މިހާރު ލިބެން ހުރި އެންމެ ކޮލިޓީ ރަނގަޅު ސިމެންތި އެވެ. އަދި ކަސްޓަމަރުންނަށް ބޭނުންވާ ކޮންސްޓްރަކްޝަން ސާމާނުގެ އަގާއި ކޮލިޓީ އެއްވަރެއްގައި ހިފެހެއްޓުމަށް އެސްޓީއޯއިން އަބަދުވެސް ގެންދަނީ މަސައްކަތް ކުރަމުންނެވެ.\n“މޯލްޑިވްސް ސިމެންތި”އަކީ އެސްޓީއޯ އަދި އޮމާންގެ ރޭސޫޓް ސިމެންޓް ކޮމްޕެނީ ގުޅިގެން އުފައްދާފައިވާ ޖޮއިންޓް ވެންޗާ ކުންފުނި، ރޭސޫޓް މޯލްޑިވްސް ސިމެންޓް ޕްރައިވެޓް ލިމިޓެޑުން ތިލަފުށީގައި ގާއިމުކޮށްފައިވާ ފެކްޓްރީން އުފައްދަމުން އަންނަ ސިމެންތިއެކެވެ. އެސްޓީއޯ އިން ޖޮއިންޓް ވެންޗާ ހަދާފައިވާ އޮމާންގެ މިކުންފުންޏަކީ ގަލްފް ސަރަހައްދުގައި އެންމެ ފުޅާ ދާއިރާއެއްގައި އެ މަސައްކަތްކަތް ކުރަމުން އަންނަ ކުންފުންޏެވެ.\nފާހަގަ: އެސްޓީއޯ, އެޕޯލޯ ހޯލްޑިގްސް, ވިޔަފާރި, މޯލްޑިވްސް ސިމެންޓް


Ayushmann ge "Dream Girl"ge bathalaaaku covid gai maruvejje\nއަޔުޝްމާންގެ "ޑްރީމް ގާލް"ގެ ބަތަލާއަކު ކޮވިޑްގައި މަރުވެއްޖެ\nއަޔުޝްމާން އާއި ރިންކޫ\nއަޔުޝްމާން ކުރާނާގެ "ޑްރީމް ގާލް" ގައި މުހިއްމު ރޯލެއް ކުޅުނު ބަތަލާ ރިންކޫ ސިންގް ނިކޫމްބް ކޮވިޑް-19 ބަލީގައި މަރުވެއްޖެ އެވެ. ރިންކޫ އެންމެ ފަހުން ފެނިފައި ވަނީ ވަރަށް ފަހުން ރިލީޒްކުރި އާދާރް ޖެއިން ބަތަލުގެ ބައި ކުޅެފައިވާ "ހެލޯ ޗާލީ" އިންނެވެ.\nއިންޑިޔާގެ ނޫސްތަކުން ބުނެފައިވާ ގޮތުގައި ރިންކޫ މަރުވީ ކޮވިޑްގައި ވަރަށް ބޮޑުވަރު ވެގެން އައިސީޔޫގައި ފަރުވާ ދޭތާ ދުވަސްކޮޅެއް ފަހުންނެވެ.\nރިންކޫގެ ދެބެންގެ ދެދަރި ސަންދާ ސިންގް ބުނި ކަމަށް އިންޑިޔާގެ ނޫސްތަކުން ރިޕޯޓު ކޮށްފައިވާ ގޮތުގައި ރިންކޫ ކޮވިޑަށް ޕޮޒިޓިވްކަން އެނގުނީ މިދިޔަ މޭ މަހުގެ 25 ވަނަ ދުވަހު އެވެ. ފުރަތަމަ އޭނާ ހުރީ ގޭގައި ކަރަންޓީނު ވެގެނެވެ. ރިންކޫ ގޭގައި ހުއްޓާ ހާލު ބޮޑުވެގެން ހޮސްޕިޓަލުގައި އެޑްމިޓްކުރީ ކަމަށް ޗަންދާ ބުންޏެވެ. އިތުރަށް އޭނާ ބުނެފައިވާ ގޮތުގައި ރިންކޫއަކީ ނޭވާހިއްލާ މީހެކެވެ. އަދި އޭނާ ވަނީ ވެކްސިންގެ ފުރަތަމަ ޑޯޒް ޖަހާފަ އެވެ.\nބޮލީވުޑް ފިލްމުތަކުގެ އިތުރުން ބައެއް ސިލްސިލާ ތަކުގައި ވެސް ރިންކޫ މަސައްކަތް ކޮށްފައި ވެއެވެ. އޭނާ ކުޅުނު މަޝްހޫރު ޑްރާމާތަކުގެ ތެރޭގައި "ޗިޅިޔާގަރް" އަދި "މޭރީ ހަނީކާރަކް ބީވީ" ހިމެނެ އެވެ. ސޮނީގެ "ދަޅްކަން" ގައި މުހިއްމު ރޯލެއް ކުޅެން އެ ޗެނަލުން ވަނީ ރިންކޫ ހޮވާފަ އެވެ.\nއަޔުޝްމާން ކުރާނާ ކޮވިޑް-19\nކޮވިޑްގައި 82 އަހަރުގެ ދިވެއްސަކު މަރުވެއްޖެ\nބ. ފެސިލިޓީން 91 އަހަރުގެ ދިވެއްސަކު މަރުވެއްޖެ


Dubai In Mudhalaai Eku Maldivian Ge Boateh Raajje Athuvehje - Vaguthu\nދުބާއީން މުދަލާއި އެކު މޯލްޑިވިއަންގެ ބޯޓެއް ރާއްޖެ އަތުވެއްޖެ\nދުބާއީން މުދަލާއި އެކު މޯލްޑިވިއަންގެ ބޯޓެއް ރާއްޖެ އަތުވެއްޖެއެވެ. އެ ބޯޓު މާލެ އައިސްފައި ވަނީ ރޭގެ ވަގުތެއްގައެވެ.\nމޯލްޑިވިއަނުން ބުނީ ކުރިއަށް އޮތްތަނުގައިވެސް ޑިމާންޑަށް ބެލުމަށް ފަހު ބެންކޮކް ފިޔަވާ އިތުރު ތަންތަނަށްވެސް ކާގޯ ދަތުރުތައް ކުރާނެ ކަމަށެވެ. އެގޮތުން އިންޑިއާ، ބެންކޮކް، ދުބާއި ފަދަ ތަންތަނުން ވެސް މުދާގެންނަން ބޭނުންވާ ފަރާތްތަކަށް އެ ފުރުސަތު ހުޅުވާލާފައިވާމަށް މޯލްޑިވިއަނުން ވަނީ ބުނެފައެވެ.\nOur first freighter from Dubai has arrived tonight. #Maldivian #NationalAirline pic.twitter.com/3MqZwMWFir\n— Maldivian (@MaldivianAero) April 3, 2020\nއަދި ރޭ ގެނައި ތަކެތީގެ ތެރޭގައި ގިނައިން ހިމެނެނީ އަވަހަށް ހަލާލުވާ ޒާތުގެ ތަކެތިކަމަށް ވެސް މޯލްޑިވިއަނުން ބުނެއެވެ.\n29 މަރޗްގައި ސްރީލަންކާ އިން 10 ޓަނުގެ ކާގޯއާ އެކު ވެސް މޯލްޑިވިއަންގެ ބޯޓެއް ވަނީ އައިސްފައެވެ. މޯލްޑިވިއަނުން ބުނީ އެ ފްލައިޓުން ގެނައީ އަވަހަށް ހަލާލުވާ ޒާތުގެ ޕެރިޝަބަލް ތަކެއްޗާއި ބައެއް ސިއްހީ ސާމާނު ކަމަށެވެ.\nކޮވިޑް-19 އާ ގުޅިގެން ރާއްޖެއަށް އަންނަ ގިނަ އަދަދެއްގެ ޕްލައިޓްތައް ހުއްޓާލާފައި ވާއިރު، ރާއްޖެއިން މުދާ އެތެރެކުރާ އިންޑިއާ އާއި ސްރީލަންކާ މިހާރު އޮތީ ފުރަބަންދުކޮށްފައެވެ. އެހެންކަމުން ރާއްޖެއަށް މުދާ އެތެރެކުރުމުގައި ކޮންމެވެސްވަރެއްގެ ގޮންޖެހުންތަކަކާއި ވަނީ ކުރިމަތިލާން ޖެހިފައެވެ.\nމިހާލަތުގައި ވީހާވެސް ބޮޑަކަށް މޯލްޑިވިއަން އަށް ފޯރުކޮށްދެވެން އޮތް އެހީތެރިކަމެއް ވެދިނުމަށް އެ ކުންފުނިން ދަނީ މަސައްކަތް ކުރަމުންނެވެ. އެގޮތުން މުދާ ލިބުމުގައި އާންމުންނަށް ދަތިނުވާނެގޮތް ހެދުމުގެ ގޮތުން މޯލްޑިވިއަން އިން ވަނީ އިތުރު ފްލައިޓްތައް ބާއްވަން އެ ކުންފުނިން ވަނީ ނިންމާފައެެވެ.\nއަންނަ ބުދަ ދުވަހު މޯލްޑިވިއަން އިން އިންޑިއާގެ ޓްރިވެންޑްރަމްއާއި ޗެންނާއީއަށް ފްލައިޓްއެއް ބާއްވާފައިވާ އިރު ބުރާސްފަތި ދުވަހު ތައިލެންޑްގެ ވެރިރަށް ބެންކޮކަށް ވެސް ދަތުރެއް ބޭއްވިއެވެ. އެ އެއާލައިނުން މިދިޔަ ހުކުރު ދުވަހު ދުބާއީއަށް ވެސް ފްލައިޓެއް ބާއްވާފައި ވެއެވެ.\nއޭޕްރީލް 4, 2020 12:45\nޝު ކުރިއްޔާ ރައީސްޔާމީން! އިސްނަންގަވާ ކުރެއްވި މަސައް ކަތުގެފައިދާ މިސަރު ކާރުންރައިއްޔަތުންނަށް އެބަފޯރު ކޮށްދޭ ޝު ކުރިއްޔާ!!!!!\nއޭޕްރީލް 4, 2020 13:22\nތިދާއިރު ކޮވިޑްއަށް ރައްކާތެރިވާން ކުރޫއިންނާއި ޕައިލެާޓަށް ނަސޭހަތްތިރިވަން\nއޭޕްރީލް 4, 2020 13:24\nހަމަތިފުލައިޓްގަ ދިވެހި ކިޔަވާކުދިން ނުގެނެވެނީބާ އިންޑިއާގެ އެހީހޯދަން ޖެހެނީ ގަމާރީ ރައިޔަތުންބާ ......\nއޭޕްރީލް 4, 2020 13:25\nކޮބާ ކީއްވެ ލައިވް ކޮށް ނުދެއް ކީ އިންޑިޔާއިން އެ ކަނި ލިބުނީމަތައް ލައިވް ކުރަނީ، އަދި އެޗްޕީއޭގެ މެސެޖްގައި އޮންނަނީ އެހަބަރު\nއޭޕްރީލް 4, 2020 16:37\nކޮބާ ޤައުމީ އެއަރލައިންގެ ބޭނުން ފެނޭ. ސަރުކާރުން އެއާލައިންތަކަށް ދޭން ހުރި ހުރިހާ އެހީއެއް ދޭންވީ އައިލެންޑް އޭވިއޭޝަން އަށް.\nއޭޕްރީލް 4, 2020 18:40\nއޭޕްރީލް 4, 2020 18:49


200 Meter Dhuvumunves Nahil Record Muguraalaifi 200 މީޓަރު ދުވުމުންވެސް ނާހިލް ރެކޯޑް މުގުރާލައިފި – Huvadhoo News 200 Meter Dhuvumunves Nahil Record Muguraalaifi Huvadhoo News\n200 މީޓަރު ދުވުމުންވެސް ނާހިލް ރެކޯޑް މުގުރާލައިފި\nގދ. އަތޮޅު ތައުލީމީ މަރުކަޒުގެ ނާހިލް ނިޒާރު\nމިހާރު ކުރިއަށްދާ 23 ވަނަ އިންޓަރސްކޫލް އެތްލެޓިކްސް މުބާރާތުގެ 200 މީޓަރުގެ ދުވުމުގެ ރެކޯޑްވެސް ގދ. އަތޮޅު ތައުލީމީ މަރުކަޒުގެ ނާހިލް ނިޒާރު މުގުރާލައިފިއެވެ.\n200 މީޓަރު ދުވުމުން ރިކޯޑް މުގުރާލާފައިވަނީ މިމުބާރާތުގައި މިއަދު އޮތް ދުވުމުގައި 23.2 ސިކުންތުން ރޭސް ނިންމައިގެންނެވެ.\nނާހިލް އަކީ އިންޓަރ ސްކޫލްގައި މިހާރު އެންމެ ބާރު ދުވުންތެރިޔާއަށް ވާއިރު، މީގެ ކުރިންވެސް މިމުބާރާތުގައި ވާދަކޮށް ގިނަ ކާމިޔާބީ ވަނީ ހޯދާފައެވެ. ނާހިލް އަކީ 100 މީޓަރާއި، 200 މީޓަރު ދުވުމާއި ލޯންްގް ޖަމްޕްގެ އިތުރުން ރިލޭތަކުގައިވެސް ގިނަ ކާމިޔާބީ ހޯދާ ދަރިވަރެކެވެ. މީގެ ކުރިން މުބާރާތުގެ 200 މީޓަރު ރެކޯޑު ހަދާފައިވަނީ 23.8 ސިކުންތުން ރޭސް ނިންމައިގެންނެވެ.\n23 ވަނަ އިންޓަރސްކޫލް އެތްލެޓިކްސް މުބާރާތުގައި ނާހިލް 100މީޓަރު ދުވުން 11.2 ސިކުންތުން ރޭސް ނިންމައިގެން ރިކޯޑް މުގުރާލާފައިވާއިރު، މީގެ ކުރިންވެސް އެ ރިކޯޑް އޮތީ ނާހިލް ނިސްބަތްވާ ސްކޫލް ކަމަށްވާ ގދ.އަތޮޅު ތައުލީމީ މަރުކަޒުގެ އިސް ދަރިވަރެއް ކަމުގައިވާ ރާފިލް ވާފިރު އަތުގައެވެ. އެއިރު ރާފިލް ރިކޯޑް މުގުރާލާފައިވަނީ 11.7 ސިކުންތުން ރޭސް ނިންމައިގެންނެވެ.\nނާހިލްގެ އަމާޒަކީ މާދަމާ ހަވީރު އޮންނަ ލޯންގް ޖަމްޕު އިވެންޓުންވެސް ރިކޯޑެއް ހެދުން ކަމުގައި ނާހިލް ވަނީ ބުނެފައެވެ.\nގދ. ތައުލީމީ މަރުކަޒަކީ ޒަމާނުއްސުރެ އެތްލެޓިކްސް އިން ރާއްޖޭގައި ފަޚުރުވެރި ގިނަ ކާމިޔާބީތަކެއް ހޯދާފައިވާ ސްކޫލެއްކަން ފަހަގަ ކޮށްލެވޭއިރު، މިހާރު ރާއްޖޭގެ އެންމެ ބާރަށް ދުވާ ދުވުންތެރިންގެ ތެރެއިން2ވަނައިގަ ހިމެނޭ އިބާދުﷲ އާދަމް އަކީވެސް ގދ.އަތޮޅު ތައުލީމީ މަރުކަޒަށް ނިސްބަތްވި ދަރިވަރެކެވެ. އިބާދުﷲ އަކީ މިހާރު ރާއްޖޭގެ ގައުމީ ޖޫނިއާ ޓީމުގައި އެންމެ ބާރު ދުވުން ތެރިޔާގެ މަގާމު ހާސިލް ކޮށްފައިވާ އެތުލީޓެވެ.\nއިބާދުﷲގެ އިތުރުންވެސް މިވަގުތުވެސް ރާއްޖޭގެ ގައުމީ އެތްލެޓިކްސް ޓީމުގައި ތިނަދޫ އާއި ގދ.އަތޮޅު ތައުލީމީ މަރުކަޒަށް ނިސްބަތްވި އެތުލީޓުންވެސް ހިމެނެއެވެ.\nމިހާރު ކުރިއަށްދާ 23 ވަނަ އިންޓަރސްކޫލް އެތްލެޓިކްސް މުބާރާތަކީ އެތްލެޓިކްސް އެސޯސިއޭޝަނުން ރާއްޖޭގެ ސްކޫލުތަކަށް އަމާޒުކޮށްގެން ކޮންމެ އަހަރަކުވެސް ބާއްވަމުން އަންނަ މުބާރާތެކެވެ.\nއެތްލެޓިކްސް ގދ.އަތޮޅު ތައުލީމީ މަރުކަޒު


WHO ge Director-General, Safe Hands challenge ah PC, Deepika adhi Arnold nominate kurahvvaifi - One Online\nޕްރިޔަންކާ އަދި ދީޕިކާ ---\nދުނިޔޭގެ ސިއްހަތު ޖަމިއްޔާއިން ވޯލްޑް ހެލްތު އޯގަނައިޒޭޝަން (ޑަބްލިޔުއެޗްއޯ) އިން ވަނީ ދުނިޔޭގައި މިފަހަކަށް އައިސް ފެތުރެމުން މިދާ ކޮވިޑް19 އަކީ "ޕެންޑަމިކް" އެއްގެ ގޮތުގައި ކަނޑައަޅާފައެވެ.\nކޮވިޑް19ގެ ސަބަބުން ފިލްމު އިންޑަސްޓްރީގެ ވެސް ގިނަ އިވެންޓުތަކާއި، އެވޯޑު ހަފުލާތަކާއި، އިންޓަވިއުތަކާއި އަދި ޝޫޓިންތައް ވެސް ވަނީ ކެންސަލްކޮށް މަޑުޖައްސާލައިފައެވެ.\nމިބަލިން ރައްކާތެރިވުމަށް ހޭލުންތެރިވުމުގެ ގޮތުން ޑަބްލިޔުއެޗްއޯއިން ވަނީ "ސޭފް ހޭންޑްސް" ޗެލެންޖެއް ފަށާފައެވެ. މި ޗެލެންޖުގައި ޑަބްލިޔުއެޗްއޯއިން އެދެނީ ކޮރޯނާ ވައިރަހުން ރައްކާތެރިވުމަށް ރަނގަޅަށް އަތް ސާފުކޮށް ދޮންނަ ވީޑިއޯއެއް ހިއްސާކުރުމަށެވެ.\nމި ކެމްޕެއިން ގިނަ ބަޔަކަށް ފޯރުކޮށްދިނުމުގެ ބޭނުމުގައި ޑަބްލިޔުއެޗްއޯގެ ޑިރެކްޓަރު ޖެނެރަލް ޓެޑްރޮސް އަދަނޮމް ވަނީ، ބައެއް ތަރިން "ސޭފް ހޭންޑްސް" ޗެލެންޖަށް ނޮމިނޭޓް ކުރައްވާފައެވެ.\nޓެޑްރޮސް ނޮމިނޭޓް ކުރެއްވި ތަރިންގެ ތެރޭގައި، ހޮލީވުޑް ބަތަލު އާނޮލްޑް، ބޮލީވުޑް ތަރިން ޕްރިޔަންކާ ޗޯޕްރާ (ޕީސީ) އަދި ދީޕިކާ ޕަޑުކޯން ހިމެނެއެވެ. ބެލެވޭ ގޮތުގައި ޓެޑްރޮސްގެ ވީޑިއޯގައި ނޮމިނޭޓް ކުރެއްވީ ގިނަ ފޭނުން އަދި ފޮލޯވަރުން ތިބޭ ތަރިންނެވެ. ވީޑިއޯގެ މަގުސަދަކީ ވީހާވެސް ގިނަ ބަޔަކަށް އެ މެސެޖު ފޯރުކޮށްދީ ސާފުތާހިރުކަމަށް ބޮޑަށް އަހުލުވެރިކުރުމެވެ.\nކޮވިޑް19 ދުނިޔޭގެ 167519 މީހުނަށް ޖެހިފައިވާއިރު އޭގެ ތެރެއިން 6455 މީހުން ވަނީ މަރުވެފައެވެ. 76590 މީހުން ވަނީ ބަލިން ފަސޭހަވެފައެވެ.\nމިބަލިން ރައްކާތެރިވުމަށް ސާފުތާހިރުކަން އިސްކޮށް ގިނަ ވަގުތު ގޭގައި އުޅުމަށް ސިއްހީ މާހިރުން ވަނީ އިލްތިމާސްކޮށްފަ އެވެ. އަދި އެކަމަށް ރައްޔިތުން ހޭލުންތެރިކުރުވުމަށް ބޮޑެތި ކެމްޕޭނުތައް އެކި ފެންވަރުގައި އަންނަނީ ހިންގަމުންނެވެ.\nގުޅޭ ޓެގު ސިއްހަތު ބޮލީވުޑް ހޮލީވުޑް ވޯލްޑް ހެލްތް އޯގަނައިޒޭޝަން ކޮރޯނާ ވައިރަސް


Minister Aisha Ah6Mas Dhuvahun Libunee 2000 Rufiya - Vaguthu\nމިނިސްޓަރ އައިޝާ އަށް ހަމަސް ދުވަހުން ލިބުނީ ދެހާސް ރުފިޔާ!\nޓްރާންޕޯޓު އެންޑް ސިވިލް އޭވިއޭޝަން މިނިސްޓަރ އައިޝަތު ނަހުލާ- ވަގުތު އިމޭޖްސް\nމިނިސްޓަރ އޮފް ޓްރާންސްޕޯޓް އެންޑް ސިވިލް އޭވިއޭޝަން މިނިސްޓަރ އައިޝަތު ނަހުލާއަށް ވަޒީރުކަމާއި ހަވާލުވުމުގެ ކުރިން އެންމެ ފަހު ހަމަސް ދުވަހު އާމްދަނީގެ ގޮތުގައި ލިބިވަޑައިގެންނެވީ އެންމެ 2443 (ދެހާސް ހަތަރު ސަތޭކަ ސާޅީސް ތިން ރުފިޔާ) ކަމަށް އެކަމަނާގެ މާލީ ބަޔާނުން ދައްކައިފިއެވެ.\nހަމައެކަނި ހަމަސް ދުވަހުގެ އާމްދަނީ އާއި މިލްކިއްޔާތުގައި ހުރި މުދަލުގެ މައުލޫމާތު ހިމަނައިގެން ރައީސުލްޖުމްހޫރިއްޔާ އާއި ނައިބު ރައީސް އަދި ވަޒީރުންގެ މާލީ ބަޔާންތައް ރޭ ރައީސް އޮފީހުން ވަނީ އާއްމު ކުރައްވާފައެވެ.\nމިނިސްޓަރ އައިޝާގެ މާލީ ބަޔާނުން ދައްކާ ގޮތުގައި އެކަމަނާއަށް އާމްދަނީގެ ގޮތުގައި ލިބިވަޑައިގެންނެވި 2443 ރުފިޔާ އަކީ އެސްޓީއޯ އިން ބަލަވައިގެންފައި އޮތް ހިއްސާއަށް ލިބިވަޑައިގެންނެވި ފައިދާއެވެ.\nމިނިސްޓަރ އައިޝާ އަކީ ރާއްޖޭގައި ހުރި އެންމެ ބޮޑު މަހުޖަނު ގާސިމް އިބްރާހިމްގެ އަނބިކަނބަލުން ކަމުގައި ވީނަމަވެސް މިނިސްޓަރ އައިޝާގެ މާލީ ބަޔާނުން ދައްކާ ގޮތުގައި އެކަމަނާގެ މިލްކިއްޔާތުގައި އެއްވެސް އެއްޗެއް ނެތެވެ. އަދި އެކަމަނާގެ ނަމުގައި ދަރަންޏެއް ވެސް ނެތެވެ.\nނައިބު ރައީސް ފައިސަލް ނަސީމްގެ މާލީ ބަޔާން ދައްކާ ގޮތުގައި އެމަނިކުފާނު މަގާމާއި ހަވާލުވުމުގެ ހަމަސް ދުވަސް ކުރިން މުސާރަ އާއި އެހެނިހެން އާމްދަނީގެ ގޮތުގައި 1710000 (އެއްމިލިއަން ހަތްލައްކަ ދިހަ ހާސް ރުފިޔާ) ލިބިވަޑައިގެންނެވިއެވެ.\nމާލީ ބަޔާނުގައި ރައްކާ ކޮށްފައި ހުރި ފައިސާގެ އަދަދެއް ހިމަނުއްވާފައެއް ނުވެއެވެ.\nޝެޑިއުލްކޮށް ދަތުރު ކުރާ ހުރިހާ ފެރީތަކުގެ މައުލޫމާތު ލިބޭ އެޕެއް ތައާރަފުކޮށްފި\nޖެނުއަރީ 11, 2019 09:05\nމިގޮތަށް ހެޔޮ މާލީ ބަޔާން ނުނެރުނަސް. ނަމެއްގަ ކީއްކުރަން ކުރާ ކަމެއް.\nޖެނުއަރީ 11, 2019 09:22\nރައްކާކޮށްފަހުރި ފައިސާ މާލީބަޔާނުގަ ނުހިމެނީމަ ކޮން އެއްޗެއް އެނގޭނީ.\nޖެނުއަރީ 11, 2019 09:31\nހެއްހެއް ރައްޔިތުންނަކީ ހަމާރުން؟؟؟\nޖެނުއަރީ 11, 2019 09:35\nއައިޝާގެ ފިރިކަލުންގެ ފައިސާއަކީ އައިޝާގެ މުދަލަކަށް ނުވާނެ. ގާސިމްގެބަޔާން ނެރެފިއްޔާ އުޅޭނީ ގެއްލުމުގަ. މާލީބަޔާނަކީ އެކަހަލަ އެއްޗެއް. ޔާމީނުގެ ބަޔާން ނެރެފިއްޔާ އޮންނާނީ ކިހިނެއްބާ. ޢަސްލު ބޭކާރު ކަންތައްކޮަށް ރައްޔަތުންގެ ދުލަށްދަމަނީ. ޢެކަކުވެސް ތީތި ސައްޙަކޮށް ނުނެރޭނެ.\nޖެނުއަރީ 11, 2019 09:47\nކީއްވެތަ ވަގުތުން ނަހުލާއާއި އަޅައިގަނެގެން އުޅެނީ؟ ކޮމެންޓަކުން ކިޔާދީބަލަ.\nޖެނުއަރީ 11, 2019 11:31\nރައްޔިތުންގެ ވަޒީފާއެއްގަ ހުރީމަ. ރައްޔިތުންގެ މުދަލާ ފައިސާއިން މުސާރަނަގާތީވެ.\nޖެނުއަރީ 11, 2019 10:03\nކީއްވެތަ ޔާމީނު އަންނިއާއި އަޅައިގަނެގެން އުޅުނީ ؟\nޖެނުއަރީ 11, 2019 10:23\nދެން ކިހިނެއްތޯ ވީ؟ އެއީ ހަމަ އޭނާގެ ބަޔާން އިނގޭތޯ. ހަޖަމް ޕްލީޒް. "ވަގުތުން" އައިޝާއާ އަޅައިގަނެގެން އުޅެނީ ކީއްވެތޯ؟\nއޭނާ އަޅާ ހެދުމާ ޒީނަތްތެރިވުމަށް ދާނެހާ ޚަރަދު އެއީ އެއްވެސް ފައިސާއެއް ޚަރަދުނުކޮށް ލިބޭ އެއްޗެހިބާ..\nޖެނުއަރީ 11, 2019 18:05\nއޭނަގެ ފިރިމީހާގެ ލާރި ނުވާނެ އޭނާގެ ލާރިއަކަށް\nޖެނުއަރީ 11, 2019 18:21\nޙުރި ގަމާރު ކަމެއްގެ ބޮޑު ކަމާއެ! އައިޝާ އަށް ގަނެދިނުމަކީ އޭނާގެ ފިރިމީހާ ކުރަން ޖެހޭ ކަމެހ ޏުުންތަ؟\nޖެނުއަރީ 11, 2019 11:05\nސޭޓުއަންހެނުން މަށައްވުރެންވެސް ފަޤީރު؟؟؟\nޖެނުއަރީ 11, 2019 11:20\nތީ މަކަރުވެރި ކަމެއް\nޖެނުއަރީ 11, 2019 11:52\nފޭކު މާލީ ބަޔާން\nޖެނުއަރީ 11, 2019 13:09\nމަ ޖެހިކަހަލަ ހިސާބެއް ޖެހީތަ އަނެއްކާ؟\nޖެނުއަރީ 11, 2019 13:43\nޖެނުއަރީ 11, 2019 13:54\nޢާއިޝަާގެ މާލީ ބަޔާނުގަ އޮންނާނީ ޢާއިޝާގެ ނަމުގަ ހުރި މުދަލެއްގެ ވާހަކަ ދޯ. ފިރިމީހާގެ ކިތަންމެ ގިނަ މުދަލެއް ހުއްޓަސް އެނުވާނެދޯ އެއީ ޢާއިޝާގެ މުދަލަކަށް.\nޖެނުއަރީ 11, 2019 13:55\nއައިސާ ބޭނުންކުރަނީ ފިރިމީހާގެ ކުރެޑިޓް ކާރޑު\nޖެނުއަރީ 11, 2019 14:03\nހާދަ ފަޤީރު މަންޖެއެކޭ! ސޭޓުބޭ މާރުކޭޓު ކައިރީގައި ސަލާންޖަހައިގެން އެންމެ ރީތި މަންޖެއަށް ހަމަސްދުވަހުން ތިންހާސްވެސް ހަމަ ނުކޮށްދެވުނު! ހާދަ ދެރައޭ! ހާދަ ދެރައޭ!\nޖެނުއަރީ 11, 2019 14:25\nއަތުގަ ރައްކާކޮށްފައި ހުރިފައިސާ ނުހިމަނާ މާލީ ހިސާބު. ކޮންމެ ކަމެއްވެސް ހަމަ ''އިބޫސޯލިޙުގެ ވަޢުދުފުއްދުމަށް''\nބަލަ ސޭޓް ހުންނަނީހުރިހާކަމެއް ކޮދީފައޭ އެހެންވީމާ އައިސާ ގެ އެކައުންޓްގަ ލާރި ހުންނާކަށް ނުޖެހޭ އޭނަ އެއީ ވަޒީފާގަ އުޅޭ މީހަކަށްނުވާތީ އޭނަގެ އެކައުންޓްގަ ލާރި ހުންނާކަށް ނުގެހޭ\nޖެނުއަރީ 11, 2019 14:37\nމިކަމަނާއަށް މުސާރަނުދީ ކީއްވެތަ ބަހައްޓާފައެހުރީ؟\nޖެނުއަރީ 11, 2019 14:41\nކޮންމެ މީހަކަށްވެސް އެގޭނެ ތިޔަވަރުގެ ބޮޑު ދޮގެއް ސޭޓުގެ އަނބިމީހާ ހެދީމަ ކޮންފަދަ ބޮޑުދޮގެއްކަން އެހިދީ. މީހުންލއްވާ އަނގަ ނުގޮއްވާ\nއައިސާ މުދަލުގެ ޒަކާތުގެ ބައިން ކަމަނާއަށް ހައްގުވާބާއިހޯދަވަން އިސްލާމިކް އެފެއާޒަށް ފޯމުހުށަނާޅުއްވަމުތޯ؟ ކަމަނާޔަށް ދުވާލެއްގެމައްޗައް ލިބިވަޑާއި ގަންނަވާ އާމްދަނީ 13ރ ވަރުޖެހެނީ މިއީ އާމްދަނީ ގެ ގޮތުން ބަލާނަމަ ފަގީރުންގެ ލިސްޓުގާއި ހިމެނިގެން މުދަލު ޒަކާތުން ލިބެން ޖެހޭނެ މިންވަރެއް . ﷲ ގެ ހަޒްރަތު ގާއި އަޅުގަޑު ދުޢާދަންނަވަނީ މި5 އަހަރު ނިމޭއިރު ކަމަނާއާއި ކަމަނާގެ ފިރިކަލުންނާ ދަރިންނަށް ތިޔަފަގީރުކަމުން ސަލަތްކުރަށްވާ ތަނަވަސް ދިރިއުޅުމެއް މިންވަރުކޮށް ދެއްވުން އާމީން\nއައިޝާ އަކީ މީހެއްގެ އަތްންބެއް. އޭނާގެ ފިރިމީހާ އޭނާއަށް ކާންބޯންދީ، އަންނައުނުދީ، ބަލިވީމާ ބޭސް ކޮށްދޭ. ދެން އިތުރަށް ބޭނުންވާ ބައެއް ކުދިކުދި ތަކެތި ގަންނަން ދީފަހުންނަ ލާރި އެ 2000 ރުފިޔާއަކީ. އޭނާ އަކަށް މުސާރައެއް ނުލިބޭ ދޭކަށްވެސް ނުޖެހޭ. މިހާރު ސަރުކާރުގެ ވަޒީފާ އަދާކުރާތީ މުސާރަ ލިބޭނެ.\nޖެނުއަރީ 11, 2019 14:56\nމިނިސްޓަރުކަން ދޭންޖެހުނު ސަބަބު އަދިކިރިއާ މި އެނގުނީ. ފިރިމީހާ އަތުން ހުރިހާ ކަމަކަށް އެވަރަށް ޚަރަދުވާއިރު އެކަން ކުޑަކުރަން މިކަހަލަ ފިޔަވަޅެއް އެޅޭނެ ކޮންމެ މީހަކަށް ނަމަވެސް.\nޖެނުއަރީ 11, 2019 15:10\nމިނިސްޓަރ ޢާއިޝާގެ މާލީބަޔާން އަޅުގަނޑުޤަބޫލުކުރާގޮތުގައި ރަނގަޅު، އެކަމަނާ އަކީ\nމީގެކުރިންވަޒީފާއެއް އަދާކޮށް އަދި އަމިއްލަ ވިޔަފާރިއެއްކުރެއްވި ބޭފުޅެއްކަންއެނގިފައެއް ނެތް. ކިތަންމެ ބޮޑު މަހުޖަނެއްގެ އަނތްބަކަށް ވިއަސް، ފިރިމީހާ އަނބި ދަރިންގެ ޚަރަދަށް ދޭ އެއްޗެއް މާލީބަޔާނުގެތެރެއަށް ވަންނާކަށް ނުޖެހޭނެ.\nޖެނުއަރީ 11, 2019 15:16\nދިވެހި ބީތާ ރާއްޖޭ\nޖެނުއަރީ 11, 2019 15:47\nއިންކަމް ޓެކްސް ނެގިއްޔާ ވާނީ ހަމަ ތިޔަހެން. ނިކަމެތި އާއްމު މީހާ ފަހާ ދުވާނީ ޓެކްސް އޮތޯރިޓީން. މީ ވާ ގައުމެއް.\nޖެނުއަރީ 11, 2019 17:20\nއެއްވެސް އިޚްލާޞްތެރި ކަމެއް އަދި އެއްވެސް ރަނގަޅު ނިޔަތެއްނެތި މާލީބަޔާން ހުށަހެޅުމުން އެއީ އެއްވެސް ތާކުންތާކުޖެހޭ ކަމަކަށް ނުވާނެއެވެ. ޔަޢުނީ، މި މީސްމީހުން މިހީކުރަނީ މިރާއްޖޭގެ ރައްޔިތުންނަކީ، އެއްވެސް އެއްޗެއް ނޭނގޭބައެއް ކަމުގައެވެ.\nމާލީބަޔާނޭ ކިޔާފަ ތާކުންތާކު ނުޖެހޭ ވާހަކަތަކެއް ނެރެގެން ކޮންމެހެން ތިޔައީ މާ ސާފު ބައެއް ކަމަށް ދެއްކޭނެ ކަމަކުނެތޭ.\nޖެނުއަރީ 12, 2019 12:36\nސޭޓުގެ ލާރި ނުވާނެ ސޭޓު އަންހެނުންގެ ލާރިއަކަށް..ސޭޓު އަންހެނުންނަށް ވަޒީރުކަން ލިބުމުގެ ކުރިން 2000 ރުފިޔާ ލިވެއޭ ބުނީމަ މަ ހައިރާނެއް ނުވޭ.. ސޭޓު އަންހެނުން ނުޖެހޭ ލާރި ހޯދަން ދާކަށްވެސް ކޮންމެހެން..ސަބަބަކީ ބޭނުން ކޮންމެ އެއްޗެއް ސޭޓުގަނެދޭ ބޭނުން ޤައުމަކަށް ދެވޭ..އެހެންވީމަ ހަސަދަވުމުގެ މާނައެއް ނެތް.. މަވެސް ކުރިން ވަރަށް ރުޅިއައި ސޭޓު އަންހެނުން ވަޒީރުކަމަށްލީމަ އެކަމު މިހާރު ހަމަ ސެލިއުޓްކުރަން ވަރަށް ހީވާގި ހިންގުންތެރި ވަޒީރެއް.. ޖޭޕީވެސް އައިޝާއަށް ހަވާލުކުރަން ފެނޭ ސޭޓު އެއްފަރާތްވެފަ.


Dho?! Kiddy aai Shaan ge lavain ufaaveri ihusaaseh\nކިޑީ އާއި ޝާންގެ ލަވައިން އުފާވެރި އިހްސާސެއް\nއިންޑިއާގެ އައިކޮނިކް ލަވަކިޔުންތެރިޔާ ޝާން އާއި ރާއްޖޭގެ މަޝްހޫރު ލަވަކިޔުންތެރިޔާ މަރިޔަމް އުނޫޝާ (ކިޑީ) އެކީގައި ކިޔާފައިވާ ލަވަ ޝާންގެ ޔޫޓިއުބް ޗެނަލްގައި މިއަދު ރިލީޒްކޮށްފި އެވެ.\nމިއުޒިކް ވީޑިއޯއާ އެކު ލަވަ ރިލީޒްކުރިއިރު ލަވައިގެ ވީޑިއޯއިން ކިޑީ އާއި ޝާން ފެންނަނީ ރާއްޖޭގެ ރީތި މަންޒަރުތަކާ އެކުގަ އެވެ.\nދިވެހި މިއުޒިކް އާޓިސްޓުންނާއި މޮޑެލް ފެންނަ އެ ލަވަ އަކީ ވަރަށް "އަޕްބީޓް" ލަވައެކެވެ.\nލަވަ ރިލީޒްކުރަމުން ޝާން ސޯޝަލް މީޑިއާގައި ބުނެފައިވަނީ "ދިލް އުޅެޔާ" އަކީ ވަރަށް "ބްރީޒީ" އަދި ނަށާލަން ރަނގަޅު ލަވައެއް ކަމަށެވެ. އަދި އެ ލަވައިން ލިބޭނީ ވެސް "ފީލް ގުޑް" ވައިބެއް ކަމަށް ބުންޏެވެ.\nކްރޮސް ރޯޑްސްގައި ލަވައިގެ މިއުޒިކް ވީޑިއޯ ޝޫޓުކޮށްފައިވާއިރު ޝާން އެ ބުނާ ވައިބް މިއުޒިކް ވިޑިއޯއިން އިހްސާސްވެ އެވެ. ދިވެހި ބަހާއި ހިންދީ އަދި ޕަންޖާބް ބަސް ހިމެނޭ މި ލަވައަކީ "ރެގޭ ޕޮޕް" ޖޯންރާގެ ލަވަ އެކެވެ.\nދެ އާޓިސްޓުން ވެސް އެ ލަވައިގެ އެކި ބައިތައް އެކި ބަސްތަކުން ކިޔަ އެވެ. އޭގެތެރެއިން ވެސް އެންމެ ފާހަގަކޮށްލެވެނީ ލަވައިގެ ދިވެހި ރެޕް ބައެވެ. ކިޑީގެ އިތުރުން ޝާން ވެސް ވަނީ އެބައި ދިވެހިން ކިޔަައިފަ އެވެ.\nލަވައާ ގުޅޭގޮތުން ކިޑީ ބުނެފައިވަނީ ޝާންއާ އެކު ލަވައެއް ކިޔަން ލިބުމަކީ ގަބޫލުކުރަން ވެސް އުނދަގޫ ވަރުގެ ބޮޑު ފުރުސަތެއް ކަމަށެވެ. އަދި އެ ފުރުސަތު ދިނީތީ ޝާން އާއި އޭނާގެ ޓީމަށް ކީޑީ ޝުކުރު އަދާކޮށްފައިވެ އެވެ.\nޝާންގެ މިއުޒިކަކީ މުޅި ދުނިޔޭގެ އެކި ސަރަހައްދުގައި ގިނަ ބަޔަކަށް ކަމުދާ އަދި ދިވެހިންގެ ލޯބި އެތައް އަހަރެއް ކުރިން ހޯދާފައިވާ މިއުޒިކެއް ކަމަށް ކިޑީ ބުންޏެވެ.


އެދިގެން ތި ލޯތްބަށް 13 – Esfiya\n“އޭރުގެ ހުރިހާ ކަމަކަށް މާފަށް މި އެދެނީ—” ޔަޒާން ބުނަން އުޅުނު އެއްޗެއް ފުރިހަމަ ނުވަނީސް ނައިހާ ޔަޒާންގެ ވާހަކަ މެދު ކަނޑާލިއެވެ.\n“އަހަރެން ބޭނުމެއް ނޫން ޔަޒާން މާފަށް އެދޭ އަޑު އަހާކަށްވެސް. ޔަޒާންއަށް މާފެއް ނުކުރެވޭނެ އަހަންނަކަށް. ތީ އަނުމްގެ ބައްޕަ، އެ ކަމެއް އަހަންނަކަށް ބަދަލެއް ނުކުރެވޭނެ، ބަދަލު ކުރެވޭނެ ނަމަ އަހަރެން އެ ކަންވެސް ބަދަލު ކުރާނަން.\nޔަޒާންއާ އިނދެގެން ދެ އަހަރަށް ވުރެ ގިނަ ވީ އިރު އެއް ފަހަރުވެސް ޔަޒާން ނުރުހޭ ކަމެއް އަހަރެން ކުރިންތަ؟ އަހަރެން ބަލިވެ އިން ކަން އެނގުނީމަ އަހަރެން ޔަޒާންއަށް މާފުކޮށްފަ އަލުން ފުރުސަތެއް ދިނީ ޔަޒާން އެހެން އަންހެނެއް ކައިރީ އޮއްވާ އަހަރެންގެ ދެ ލޮލަށް ފެނުނު ފަހުން. އޭރުވެސް އަހަންނަށް ވިސްނެން ވާނެ ޔަޒާން ބަދަލެއް ނުވާނެ ކަން. އެކަމަކު އަހަރެން ހީކުރީ ދަރިއަކު ލިބޭތީ އެ ކަމާ ޔަޒާން ވިސްނާނެ ކަމަށް. އެކަމަކު ދެން ޔަޒާން އުޅުނީ އަހަރެންގެ އެއްބަނޑު އެއްބަފާ ކޮއްކޮގެ ފަހަތުން. އެކަމަކަށް އަހަންނަކަށް ޔަޒާންއަށް މާފެއް ނުކުރެވޭނެ. ޔަޒާން ނޫރާގެ ފަހަތުން އުޅުނު އިރު އެއީ ޔަޒާންގެވެސް ކޮއްކޮއެކޭ ހިތަށް އަރުވާލި ނަމަ…\nއެރޭވެސް އަހަންނަށް ނުފެނުނު ނަމަ ގަބޫލެއް ނުކުރެވުނީސް މީހަކު ބުނި ނަމަވެސް. ހިތުގަ އޮތް އެއްޗެއް ހިތުގަ ބާއްވާފަ ޔަޒާން އެކަން ފާޅު ނުކޮށް ބޭއްވި ނަމަ… ޔަޒާން ލަދެއްވެސް ނުގަތްތަ ނޫރާ އެހާ ރުޅި އަންނަ އިރުވެސް އޭނަގެ ފަހަތުން އުޅެ، ގަޔަށް ބޮލަށް އެރި އިރު؟ އޭނަވެސް ރުހިގެން އުޅުނު ނަމަވެސް އެންމެ ރަނގަޅު…”\nނައިހާގެ ކޮޓަރިއަށް ވަންނަން ދިޔަ ނާއިލް، ކޮޓަރިއަށް ނުވަދެ މަޑުކޮށްލީ ޔަޒާން މާފަށް އެދުނު އަޑު އިވުމުންނެވެ. އޭގެ ޖަވާބުގައި ނައިހާ ދެއްކި ވާހަކަތައް އަޑު އިވުމުން ނާއިލްއަށް ގަބޫލު ކުރަން ދަތިވެފައި ހުރެވުނެވެ. އެ ހުރިހާ ދުވަހު ޔަޒާންއާ އެކު އުޅެފައި އެރޭ ނައިހާ ވަރިއަށް އެދުނު ސަބަބު ނާއިލްއަށް އެނގުނީ އަދި ކިރިޔާއެވެ.\nނައިހާއާ އިނދެގެން ހުރެ ނައިހާގެ ކޮއްކޮއާ މެދު ޔަޒާން އެ ފަދަ ގޮތަކަށް ދެކުނު ވާހަކަ އަޑު އިވުމުން ނާއިލްއަށް ގަބޫލެއް ނުކުރެވުނެވެ. އެއީ ނައިހާއަށް ހީވި ހީވުމެއް ނޫން ހެއްޔެވެ؟\n“އަހަރެން ގަބޫލު ކުރަން ނޫރާގެ ފަހަތުން އުޅުން އެއީ އަހަންނަށް ކުރެވުނު ގޯސް ކަމެއް ކަން… އެކަމަކު އޭރު—” ޔަޒާންއަށް ބުނެވުނީ އެ ވަރަށެވެ. ނާއިލްއަށް އަޑު އަހަން ހުރެވުނީވެސް އެ ހިސާބަށެވެ.\nޔަޒާން އަމިއްލައަށް އެއްބަސް ވި އަޑު އިވުމުން ނާއިލްއަކަށް އިތުރަށް އަޑެއް ނޭހުނެވެ. ރުޅި އައިސް ރަތްވެ ހުރެ ކޮޓަރިއަށް ވަދެގެން އައިސް ޔަޒާންގެ ގަމީހު ގިރުވާނުގައި ހިފާ ނެގި ގޮތަށް ގޮށްމުށުން ޔަޒާންގެ މޫނުމަތީ ޖެހިއެވެ.\n“ތުއްތުބޭ…!” ނައިހާއަށް ބާރަށް ގޮވާލެވުނެވެ. އެނދުގައި އަނުމް ބާއްވާފައި ތެދުވެގެން އައިސް ނަވީދުގެ އަތުގައި ހިފާ ޔަޒާންއާ ދުރު ކުރަން ނައިހާ މަސައްކަތް ކުރި ނަމަވެސް އެ ކަމެއް ނުވިއެވެ. ނައިހާގެ އަތް ފޮޅުވާލާފައި ނާއިލް ދެވަނަ ފަހަރަށް ޔަޒާންގެ ގައިގައި ޖެހިއެވެ. ނައިހާ ވެއްޓުނު ގޮތުން ތަދުވެގެން ނައިހާއަށް ރޮއެގަނެވުނެވެ.\nޔަޒާންގެ ނޭފަތުން ލޭ އަންނަން ފެށިއެވެ. އެ ތަން ފެނި ނައިހާގެ ބޮލަށް އެނބުރުން އަރައިގެން ދިޔައެވެ.\n“މަންމާ! ބައްޕާ!” ނައިހާ އަޑުގެ ކޮޅަށް ހަޅޭ ލަވައިގަތެވެ. ަނެވުނެވެ. ގައި ޖެހިއެވެ. ކުރި ނަމަވެސް އެ ކަމެއް ނުވިއެވެ. ައި ނަމަވެސް ނައިހާއާ ަޔޒް ކައިރީ އޮއްވާ އަހަރެންގެ\nނައިހާ ހަޅޭލަވައިގަތުމާއެކު އަނުމް ބާރަށް ރޯން ފެށިއެވެ. އަނުމް ރޯން ފެށުމުން ނާއިލް ބަލާލިއެވެ. ރޮއެރޮއެ އޮތް އަނުމްއާ، ވެއްޓުމުން ތެދުނުވެވިފައި އިން ނައިހާ ފެނުމުން ނާއިލްއަށް ފުރަތަމަ ބަލަހައްޓައިގެން ހުރެވުނީއެވެ. އަނެއްކާވެސް އެނބުރިފައި ޔަޒާންއާ ދިމާއަށް ބަލާލަމުން ނާއިލް ޖަހަން އުޅުނެވެ.\nނައިހާ ހަޅޭ ލަވައިގަތް އަޑު އިވުމުން އެންމެ ފުރަތަމަ އެ ކޮޓަރިއަށް އާދެވުނީ، ޖެހިގެން ހުރި ކޮޓަރީގައި އިން ލައިލާއަށެވެ. ފެނުނު މަންޒަރާ އެކު ލައިލާ ނާއިލްގެ ނަމުން ބާރަށް ގޮވާލަމުން އައިސް ނާއިލްގެ އަތުގައި ހިފެހެއްޓިއެވެ.\n“ދޫކޮށްލަބަލަ އޭނަ ގައިން، ނާއިލް!” ނާއިލްގެ އަތުގައި ހިފާ ދަމަމުން ލައިލާއަށްވެސް ހަޅޭލަވައިގަނެވުނެވެ.\nއާދިލްއާ ނަރީމާއާ ނާޔާއާ ނޫރާގެ އިތުރުން ނަވާފްއާ ޝާލިޔާވެސް އެ ވަގުތު އައެވެ.\n“ނާއިލް، ދޫކޮށްލާ!” އާދިލް އައިސް ނާއިލްގެ އަތުގައި އަތް ޖައްސާލަމުން ބުންޏެވެ. އާދިލްގެ މޫނަށް ބަލާލާފައި ނާއިލް، ޔަޒާން ގައިން ދޫކޮށްލިއެވެ. ނޭފަތުގައި އަތް އަޅައިގެން ޔަޒާން ހުރި އިރު އިނގިލިތަކުގެ ތެރެއިން ލޭ އާދެއެވެ.\nނޫރާ ގޮސް ރޮއެރޮއެ އޮތް އަނުމް އުރާލިއެވެ.\n“ނާޔާ، ކުޑަ ތުވާއްޔެއް ތެންމާލައިގެން އައިސް ޔަޒާން އަތަށް ދީބަލަ” ނަރީމާ އެހެން ބުނެފައި އައިސް ނައިހާ ކައިރީ އިށީނެވެ.\n“ކިހިނެއް ވެގެން ނައިހާ ވެއްޓުނީ؟” ނަރީމާ އަހާލިއެވެ.\nރޮވިފައި އިން ނައިހާ ޖަވާބެއް ނުދީ ނާއިލްއާ ދިމާއަށް ބަލަން އިނެވެ.\n“ދެން ވީ ގޮތް ބުނަން ވީނު؟” ހިތް ހަމަ ނުޖެހިފައި ހުރި އާދިލް ބުނީ އަނުމް ހުއްޓާލުމުންނެވެ.\nނާއިލް އެއްޗެއް ނުބުނެ އައިސް ނައިހާ ނަގަން އުޅުނެވެ. ނަމަވެސް ނާއިލްގެ އަތުގައި ޖަހާ ދުރުކޮށްލާފައި ނައިހާ އަމިއްލައަށް ތެދުވާން އުޅުނެވެ. ނަމަވެސް ވެއްޓުނު ގޮތުން ތަދުވީ ވަރުން ނައިހާއަކަށް ތެދެއް ނުވެވުނެވެ. ނަވާފް އައިސް ނައިހާ ނަގައިގެން ގޮސް އެނދުގައި ބޭންދިއެވެ.\n“ކިހިނެއްތަ ވީ؟ ކޮން ކަމަކާތަ ނާއިލް ޔަޒާން ގައިގަ ތަޅައިގަންނަން ޖެހުނީ؟” ނަރީމާ އަހާލިއެވެ.\n“މަންމައަކަށް ނޭނގޭނެ ޔަޒާން—” ނާއިލް ބުނަން ފެށިއެވެ. ނަމަވެސް ނައިހާ އެ ވާހަކަ ގޭ މީހުންނަށް އަންގާކަށް ބޭނުމެއް ނޫނެވެ.\n“ތުއްތުބޭ! އަހަންނާ ޔަޒާންގެ މެދުގަ ވީ ކަމެއް ވިއްޔާ މިހާރު އެ ކަމެއް ނިމިއްޖެ. އެއްވެސް ވާހަކައެއް ދައްކާކަށް ދެން ބޭނުމެއް ނޫން” ނާއިލްގެ ވާހަކަ މެދު ކަނޑާލަމުން ނައިހާ ބުންޏެވެ. ނާއިލް އެހާ ވަރަށް ރުޅި އައީ ނޫރާއާ މެދު ޔަޒާން ދެކެމުން އައި ގޮތް އެނގުމުން ކަން ނައިހާއަށް ވިސްނުނެވެ. ނާއިލް ކޮޓަރިއަށް ވަނީ ޔަޒާން އެއްބަސް ވީ ވަގުތުއެވެ. ގޭ އެހެން މީހަކު ނަމަވެސް އެ އަޑު އިވުމުން ރުޅި އަންނާނެއެވެ. ނަމަވެސް ނައިހާ ބިރުގަތީ ނާއިލް ކަންތައް ކުރި ގޮތުން ގޭ މީހުންނަށް އެކަންތައް އެނގިދާނެތިއެވެ. އެއްވެސް މީހަކަށް އެ ކަން އެނގުމަކީ ނައިހާ ބޭނުން ގޮތެއް ނޫނެވެ.\nނަމަވެސް ނާއިލްއަށް އެ ގޮތެއް ކަމަކު ނުދިޔައެވެ.\n“ނައި އަދިވެސް ތި އުޅެނީ ޔަޒާން ދިފާއު ކުރަންތަ؟” ނާއިލްއަށް އަހާލެވުނެވެ.\n“ޔަޒާން ދިފާއު ކުރާކަށް ނޫން. އަހަރެން ބުނީމަ ގަބޫލު ކޮށްބަލަ، އިތުރަށް އެ ވާހަކަތައް ނުދައްކަބަލަ، ތުއްތުބޭ، ޕްލީޒް!” ލޮލުން ކަރުނަ ފޮހެލަމުން ނައިހާ އެދުނެވެ.\n“އޭނަ ކިތަންމެ ވަރަކަށް ބުންޏަސް، އާދޭސް ކުރިޔަސް ނައިހާ ދެން އޭނަޔާ އިނދެގެން ނުވާނެ، އެނގިއްޖެތަ؟” ނާއިލް އިރުކޮޅަކު ނައިހާއާ ދިމާއަށް ބަލަން ހުރެފައި ބުނެލިއެވެ.\nއިތުރު އެއްޗެއް ނުބުނެ ނާއިލް އެ ތަނުން ނިކުމެގެން ދިޔައީއެވެ.\nލައިލާ ނާއިލްގެ ފަހަތުން ދިޔައެވެ.\nއެކަކުވެސް އެއްޗެއް ނުބުނެ ތިބީއެވެ. އެ ވަގުތު ނާޔާ ކުޑަ ތުވާލިކޮޅެއް ތެންމައިގެން އައިސް ޔަޒާން އަތަށް ދިނެވެ.\n“ނާޔާ، ތުއްތައަށް ގުޅާލާފަ ބުނެބަލަ މަންމަ ބުންޏޭ އައިސްބަލާށޭ” ނަރީމާ ބުންޏެވެ.\nނާޔާ ބޯ ޖަހާލާފައި ކޮޓަރިން ނިކުތެވެ.\n“ދަރިފުޅު ރަނގަޅުތަ؟” އާދިލް އައިސް ނައިހާ ކައިރީ އިށީނދެފައި އަހާލިއެވެ.\nނައިހާގެ ބޮލުގައި ފިރުމާލާފައި އާދިލް ތެދުވިއެވެ.\n“ނޫރާ، އާދޭ ކޮއްކޮ ގޮވައިގެން އިހަށް ބައްޕަމެން ކޮޓަރިއަށް” އާދިލް ދަމުން ނޫރާއަށް ގޮވާލުމުން ނައިހާއަށް ބަލާލާފައި ނައިހާ ބޯ ޖަހާލުމުން އާދިލްގެ ފަހަތުން ދިޔައެވެ.\nޝާލިޔާއާ ނަވާފްވެސް ދިޔައެވެ.\nފަސްވަރަކަށް މިނަޓް ތެރޭ ނަޒްހާ އައިސް ވަނެވެ.\n“ކިހިނެއް ވީ؟” ކޮޓަރިއަށް ވަން ގޮތަށް ނަޒްހާ އެހިއެވެ.\n“ޔަޒާންގެ ނޭފަތް ބަލާލަބަލަ” ނަޒްހާގެ ސުވާލަށް ޖވާބު ނުދީ ނަރީމާ ބުންޏެވެ.\nނަޒްހާ ގޮސް ޔަޒާންގެ ނޭފަތް ބަލާލާފައި ޑޮކްޓަރަށް ދައްކާލުމަށް ބުނެފައި އިތުރު ތުވާލިކޮޅެއް ގެނެސް ދިނުމުން މޫނު ސާފުކުރަން ހުއްޓާ ނާއިލްއާ ލައިލާ އައެވެ.\n“ނައި، ސޮރީ!” ނައިހާއަށް ބަލާލާފައި ނާއިލް ބުންޏެވެ.\nނައިހާ އެއްޗެއް ނުބުނެ އޮތީއެވެ.\n“ނާއިލް މާ އަވަހަށް ކަންތައްތަކާ ރުޅި އަންނަނީ ވިއްޔަ. މިހާރު ނައިހާއާ ޔަޒާންއާ ގުޅުމެއް ނެތަސް އަނުމްއާ ޔަޒާންގެ މެދުގަ އޮތް ގުޅުން އޮންނާނެއެއްނު؟ އެހެން ވިއްޔާ ޔަޒާން މި ގެޔަށް އަންނާނެ އެއްނު؟ އެ ކަމާ ނާއިލް ރުޅި އަންނާކަށް ނުޖެހޭނެ. ނައިހާއާ ޔަޒާންގެ މެދުގަ ވީ ކަންތައް އެއީ މިހާރު މާޒީ. އެކަމާ ޔަޒާން ފެންނަ ކޮންމެ ފަހަރަކު އޭނަ ގައިގަ ތަޅައިގަންނަން ވެއްޖެއްޔާ ދެން ނެތެއްނު ސަލާމަތެއް؟ ތިހާ އަވަހަށް ކަންކަމާ ރުޅި އަންނާކަށް ނުވާނެ” ނާއިލް ދެކެ ހިތްހަމަ ނުޖެހިފައި ހުރި ވަރުން ނަރީމާ އެއްޗެއް ކިޔަމުން ދިޔައެވެ. ޖަވާބުގައި އެކަކުވެސް އެއްވެސް އެއްޗެއް ނުބުނެއެވެ.\n“ކިހިނެއްތަ ވީ؟” އެންމެން ގޮސް ކޮތަރީގައި ނައިހާއާ ނަޒްހާ އެކަނި ވުމުން ނަޒްހާ އަހާލިއެވެ.\nނައިހާ އެރޭ ވީ ކަންތައް ނަޒްހާއަށް ކިޔާދިނެވެ.\n“ތުއްތުބޭ ރުޅި އަންނާނެ ދޯ އަސްލު؟ ދޮންބެ ނޫނީ ބައްޕަ ނަމަވެސް ރުޅި އަންނާނެ. އެކަމަކު ތުއްތުބޭ އެހެން ތަޅައިގަތީމަ ކަމުނުދަނީ” ނަޒްހާ ބުންޏެވެ.\n“މަންމަ އެހީމަ ތުއްތުބޭ އުޅުނީ ބުނަން، އެންމެންނަށް އަންގާކަށް އަހަރެން ބޭނުމެއް ނޫން އެ ވާހަކަތަކެއް. އަހަރެން ލަދު ގަނޭ ޔަޒާން އުޅުނު ގޮތުން. ބޭނުމެއް ނޫން ދުވަހަކުވެސް މަންމަމެންނަށް އެނގޭކަށް. އަހަރެން މޮޔަ ވެގެން ގޮސް އެންމެން މަޑުކުރާށޭ ކިޔަ ކިޔާ ތިއްބާ، ކޮން ކަހަލަ މީހެއްތޯ ބަލާވެސް ނުލާ ޔަޒާންއާ އިނީ. އޭގެ ނަތީޖާ މީ” ނައިހާ ދެ އަތުން މޫނު ފޮހެލިއެވެ.\n“ދެން ނުރޮއެ. މިހާރު އެ ކަންތައް އެ ނިމުނީ” ނަޒްހާ އައިސް ނައިހާ ގައިގައި ބައްދާލިއެވެ.\n“ނުނިމޭނެ، އަހަރެން މިހާރު ބިރު ގަންނަން ފަށައިފި ނާޔާއާ ޔާނިއުއާ ދެމީހުންގެ ކަންތަކާވެސް. މަންމަމެން ގަބޫލު ނުވެދާނެ ހެން ހީވަނީ. މި ހުރިހާ ކަމެއްގަ ޔާނިއުގެ ކުށެއް ނެތަސް އެ ދެ ކުދިންނަށްވެސް މި ކަންތައްގަނޑާ ހެދި ކަންތައްތައް ދިމާ ވާނެހެން ހީވަނީ. އަހަރެން އޭރު އެހާ މޮޔަ ކަމެއް ނުކުރި ނަމަ…” ނައިހާގެ ހިތުގައި ވީ ބިރު ނަޒްހާއާ ހިއްސާ ކުރިއެވެ.\n“ތިހެން ހިތަށް ނާރުވަބަލަ ނައި، އެ ވަގުތު ޖެހުނީމަ ދެން އެކަމާ ވިސްނާނީ. އެކަކު ކުރި ކުށެއްގަ އެހެން މީހަކު ކުށްވެރި ކުރާ ކަހަލަ ބައެއް ނޫނެއްނު އަހަރުމެންގެ ފެމިލީއަކީ؟ މަންމަމެން އެހާ މޮޔައެއް ނުވާނެ. ދެން ހުއްޓާލާ” ނަޒްހާ ބުންޏެވެ.\nއެރޭ ނަރިމާ އެއް ގޮތަކަށްވެސް ނާއިލްއާ ވާހަކައެއް ނުދައްކައެވެ. ކާން ހަދާފައި ލައިލާ ގޮވުމުން ނާއިލް ކާން އައުމުން ނަރީމާ ވަނީ ކޮޓަރިއަށެވެ. ނައިހާވެސް އެރޭ ކާން ތިރިއަށް އަންނާކަށް ބޭނުމެއް ނުވިއެވެ. އެހެންވެ ނޫރާއާ ނަޒްހާއާ ނާޔާ ކެއީ ނައިހާގެ ކޮޓަރިއަށް އެއްޗެހި ގެންގޮސްގެން ނައިހާއާ އެކީގައެވެ.\nއިޝާމް ގުޅީ ނައިހާ އަނުމް ނިންދަވާފައި ބޭއްވިތަނާއެވެ.\n“މިރޭ ގޭގަ ކަމެއް ވީތަ؟” ނައިހާ ފޯން ނެގުމުން އިޝާމް އެހިއެވެ.\n“ތުއްތުބޭ ދޯ ބުނީ؟” އިޝާމްއަށް އެނގޭނީ ނާއިލްގެ ފަރާތުން ކަން ނައިހާއަށް އެނގެއެވެ.\n“އާނ، ދެންމެ ގުޅާފަ އައިސްބަލާށޭ ބުނީ. ވަރަށް ރުޅި ގަދަވެފަ ހުރީ” އިޝާމް ބުންޏެވެ.\n“އެއީ… ޔަޒާން ގައިގަ ތުއްތުބޭ ތަޅައިގަތީ” ނައިހާ ހުރިހާ އެއްޗެއް ފޯނުން ކިޔާދޭކަށް ބޭނުމެއް ނޫނެވެ.\n“ކީއްވެ؟” އިޝާމްއަށް އަހާލެވުނެވެ.\n“މިރޭ އަންނާނަމެއްނު؟ އަހަރެން ކިޔާނުދިނަސް ތުއްތުބޭ ކިޔާދޭނެ. އައީމަ އެނގޭނެ އިޝާމްއަށް” ނައިހާ ބުންޏެވެ.\n“އޯކޭ. މި ދަނީ މިހާރު” އިޝާމް ބުންޏެވެ.\nފޯން ބާއްވާފައި ނައިހާ އެރޭ ވީ ކަންތަކާ ވިސްނާލިއެވެ. ނައިހާ އެންމެ ކަންބޮޑު ވަނީ ޔާނިއުއާ ނާޔާއަށް ހުރަހެއް ދިމާވެދާނެތީއެވެ. ޔާނިއު އަކީ ރަނގަޅު ކުއްޖެކެވެ. ޔަޒާންގެ އެއްބަނޑު އެއްބަފާ ކޮއްކޮ ނަމަވެސް އެއީ މިޒާޖާ އުޅުމުގެ ގޮތުން މުޅިން ތަފާތު ދެ މީހުންނެވެ. ޔާނިއު ނާޔާ ދެކެ ލޯބި ވާކަން ނައިހާއަށް ޔަގީނެވެ. ހަމަ އެހެން ނާޔާވެސް ޔާނިއު ދެކެ ލޯބި ވެއެވެ. އެއްވެސް ސަބަބަކާ ހެދި އެ ދެ ކުދިން ވަކިވާކަށް ނައިހާ ނޭދެއެވެ. މަންމައަށް ވުރެ ބޮޑަށް ނައިހާ ކަންބޮޑުވަނީ ބައްޕައާ މެދުއެވެ. ނާއިލް ހުރިހާ އެއްޗެއް ކިޔާދީފި ނަމަ އާދިލް ހުންނާނީ ނާއިލްއާ އެއްކޮޅަށް ހެން ނައިހާއަށް ހީވަނީއެވެ.\nއެ ކަންތަކާ ވިސްނަން އޮވެފައި، އިރުކޮޅަކުން އިޝާމް އަންނަ ކަން ހަނދާން ވުމުން ނައިހާ ތެދުވެ ފާހާނާއަށް ވަދެފައި އައިސް ކުޑަކޮށް ރީތިވެލިއެވެ.\nލައިލާ ކޮޓަރިއަށް ވަން އިރު ނާއިލް ދެ އަތުން ބޮލުގައި ހިފަހައްޓާލައިގެން އިނެވެ. ލައިލާ ގޮސް ނާއިލް ކައިރީ އިށީނދެ ނާއިލްގެ އަތުގައި ހިފާ ތިރިކޮށްލިއެވެ.\n“ދެން އެހާ ވަރަށް ނުވިސްނަބަލަ، އެކަންތައް އެ ނިމުނީނު؟” ލައިލާ ބުންޏެވެ.\n“ނައި ކޮބާ؟ ރަނގަޅުތަ؟” ނާއިލް އަހާލިއެވެ.\n“ރަނގަޅު” ލައިލާ ޖަވާބު ދިނެވެ.\nދެންވެސް ވިސްނުމަކަށް ގެއްލިފައި އިން ހެން ނާއިލް އިނީއެވެ. އެ ގޮތެއް ލައިލާއަކަށް ކަމަކު ނުދިޔައެވެ.\nނާއިލްއާ ކައިރި ވެލަމުން ލައިލާ ދެ އަތުން ނާއިލްގެ މޫނުގައި ހިފާލިއެވެ. ލައިލާގެ މަގްސަދު ވިސްނި ނާއިލް ހިނި އައިސްފައި ލައިލާ ގައިގައި ބައްދާލަމުން އެނދުގައި އޮށޯތެވެ.\nދޮރުގައި ޓަކި ޖަހާލި އަޑަށް ލައިލާ ދުރަށް ޖެހިލިއެވެ.\n“އިޝާމް! ހަނދާން ނެތުނީ، އިޝާމްއަށް ގުޅާފަ އަންނާށޭ ބުނެފަ އަހަރެން މި ހުންނަނީ” އަދިވެސް ލައިލާ ގައިގައި ބައްދާލައިގެން އޮވެ ނާއިލް ބުންޏެވެ.\n“ދެން ދޭ އެހެން ވިއްޔާ” ލައިލާ ބުންޏެވެ.\nނާއިލްއާ އިޝާމްއަށް ކޮފީ ގެނެސްދީފައި ލައިލާ ކޮޓަރިން ނިކުތެވެ. ނާއިލް ހުރިހާ ވާހަކައެއް އިޝާމްއަށް ކިޔާދިނެވެ. އިޝާމްއަށްވެސް އެ ވާހަކަތައް ގަބޫލު ކުރަން ދަތިވިއެވެ.\n“އެއީ އަސްލު ނައި ވަރިއަށް އެދުނު ސަބަބު. އެރޭ ކަންނޭނގެ ނައިއަށް އެނގުނީ. އެހެން ނޫން ނަމަ އަދިވެސް ނައި އުޅޭނީ އޭނަޔާ އިނދެގެން” ނާއިލް ބުންޏެވެ.\n“ދެން އަޅާނުލާ. ނައިއާ ނޫރާވެސް އެކަމުން ސަލާމަތް ވިތީ ޝުކުރު ކުރޭ. ނާއިލްގެ މަންމަ ބުނި ހެން އެއީ ނައިގެ ދަރިފުޅުގެ ބައްޕަ، އެ ގުޅުމެއް ބަދަލެއް ނުވާނެ ދުވަހަކުވެސް. ނާއިލްވެސް އެކަން ގަބޫލު ކުރަން ވާނެ” އިޝާމް ނާއިލްގެ ކޮނޑުގައި ހިފާލިއެވެ.\nއެންމެ ގާތް އެކުވެރިޔާއަށް، ނައިހާއާ އިޝާމްގެ ގުޅުމުގެ ވާހަކަ ބުނެދޭން ހިތަށް އަރާފައިވެސް އިޝާމް ފަސް ޖެހުނެވެ. ނައިހާ އެދުނީ އަދި އެކަކަށްވެސް ނާންގާ މަޑު ކޮށްލުމަށެވެ. އެހެން ހިތަށް އަރާފައި އިޝާމް ދާން ތެދުވިއެވެ.\n“ނައިއަށް ގޮވާލަން ވަދެ ނުލާނަންތަ؟’ ނާއިލް އަހާލިއެވެ.\n“ނޫން، ވަދެލާފަ ދާނީ” އިޝާމް ބުންޏެވެ.\nނާއިލް ހިނި އައިސްފައި އިޝާމްއަށް ބަލާލިއެވެ.\nއިޝާމް ވަން އިރު ނައިހާ ކައިރީ ލައިލާ އިނެވެ. އިޝާމް ވަނުމުން ދަނީއޭ ބުނެފައި ލައިލާ ނިކުތެވެ.\n“ނައި، ތަދުވިތަ؟” ސޯފާގައި އިށީނދެފައި އިޝާމް އަހާލިއެވެ.\n“އޭރު ތަދުވި، އެކަމަކު މިހާރު ރަނގަޅު… ތުއްތުބޭ ކީކޭ ބުނީ؟” ނައިހާ ފަސްޖެހިފައި އިނދެ އަހާލިއެވެ.\n“ހުރިހާ އެއްޗެއްވެސް ކިޔާދިން. އެރޭތަ ނައިއަށް އެނގުނީ؟” އިޝާމް ކައިރި ވެލާފައި ނައިހާގެ އަތުގައި ހިފާލިއެވެ.\n“ނޫން، ކުރިންވެސް ހީވި. އެންމެން ކާން ދިޔަ ރެއެއްގަ ހީވީ، އެކަމަކު ހިތަށް އެރީ އެއީ އަހަންނަށް ހީވާ ގޮތެކޭ. ނޫރާ ބައެއް ފަހަރު ޔަޒާންގެ ވާހަކަ ދައްކާ އިރުވެސް ހިތަށް އަރާ އޭނަ ޔަޒާން ދެކެ ވަރަށް ރުޅި އާދެޔޭ. އެކަމަކު އޭރު އެކަހަލަ އެއްޗެއް ހިތަށްވެސް ނާރާ. އެރޭ ފެނުނީމަ، އަޑު އިވުނީމަ ޔަގީން ވީ” ނައިހާ ކިޔާދިނެވެ.\n“ދެން އެ ކަމާ ނުވިސްނާ” ނައިހާގެ އަތުގައި ހިފާ މަޑުމަޑުން އިޝާމް ފިއްތާލިއެވެ.\n“ފަހުން ފަހުން ހިތަށް އަރާ އަހަރެން މޮޔަ ކަމުންނޭ ހުރިހާ ކަމެއް ވީ… އޭރު އާދެވުނު ރުޅީގަ ވިސްނައެއް ނުލަން މި ކުރެވެނީ ރަނގަޅު ކަމެއްތޯވެސް. އެހާ އަވަހަށް މެރީ ކުރަން އުޅުނީމަ އެންމެންވެސް ބުނި އަދި މަޑުކުރާށޭ. އެންމެ ފަހު ދުވަހުވެސް މަންމަ އައިސް ބުނި އަދި މަޑުކޮށްލަން ވީ ނޫންހޭ… އެކަމަކު އެއްވެސް މީހެއްގެ އަޑެއް އަހަރެން ނާހަން” ނައިހާ ކުރީގެ ވާހަކަ ދެއްކިއެވެ.\n“ނައި… އަހަރެން އެއްޗެއް ބުނެފިއްޔާ ގަބޫލު ކުރާނަންތަ؟” އިޝާމް އަހާލިއެވެ.\n“އެރޭ… އެރޭ ވީ ކަންތައް ވީ އަހަރެންގެ ކުށަކުން ނޫނޭ ބުނެފިއްޔާ ނައި ގަބޫލު ކުރާނަންތަ؟” އިޝާމް އެ ބުނީ ކޮން ރެއެއްގެ ވާހަކަ ކަން ނައިހާއަށް ވިސްނުނެވެ. އިޝާމް ބުނަން އުޅޭ އެއްޗެއް ނުވިސްނިފައި ނައިހާ އިޝާމްއާ ދިމާއަށް ބަލަން އިނެވެ.\nއެރޭ ކަންތައް ވީ ގޮތް އިޝާމް ކިޔާދިނެވެ.\nނައިހާއަށް އަނގަމަތީ އަތް އަޅާލެވުނު އިރު އިނީ ރޮވިފައެވެ.\n“އިޝާމް ކިޔާދޭން ބޭނުން ވި އިރުވެސް އަހަރެން އަޑުވެސް ނޭހީ… އަހަރެންގެ ބޯ ހަރު ކަމުން ހުރިހާ ކަމެއް މިވީ…” ނައިހާއަށް ބުނެވުނެވެ.\nނައިހާ ރޯން ފެށުމުން އިޝާމް ސޯފާއިން ތެދުވެގެން އައިސް އެނދުގައި އިށީނދެފައި ނައިހާ ގައިގައި ބައްދާލިއެވެ.\n“ނައި ރޮއްވާކަށް ނޫނޭ އެ ވާހަކަ މި ކިޔާދިނީ. ހުއްޓާލާ ދެން” ނައިހާގެ މޫނު ފޮހެދެމުން އިޝާމް ބުންޏެވެ.\n“އައިމް ސޯ ސޮރީ އިޝާމް…” އިޝާމްގެ މޫނުގައި ދެ އަތުން ހިފާލަމުން ނައިހާ މާފަށް އެދުނެވެ.\n“އަހަރެންގެ ކުށެއް ނެތް ކަން ނޭނގި ހުރެ ނައި އަހަންނަށް މާފު ކުރި އިރު، އެ ކަންތައް އެނގިގެން ނައި މާފަށް އެދެންވެސް އަހަރެން ބޭނުމެއް ނޫން. އައި ލަވް ޔޫ…” އިޝާމް ބުންޏެވެ.\n“އައި ލަވް ޔޫ…” ނައިހާ އިޝާމްގެ މޭގައި މޫނު ފޮރުވާލަމުން ބުންޏެވެ.\nއެ މަންޒަރު ބަލަން ދޮރުމަތީ މީހަކު ހުރި ކަން ނޭނގި އިޝާމް ދެ އަތުން ނައިހާގެ މޫނުގައި ހިފާލަމުން ނައިހާގެ ތުންފަތުގައި ބޮސްދިނެވެ. އެއާއެކު ސިހިފައި އިޝާމްއަށް ދުރަށް ޖެހިލެވުނީ ދޮރު ހުޅުވާފައި އެތެރެއަށް ނާއިލް ވަނުމުންނެވެ.\n“ޔެސް! ޔެސް! ޔެސް!” ނާއިލް ބާރަށް ހަޅޭލަވައިގަތެވެ.\n“ތުއްތުބޭ!” އަނުމް ހޭލަފާނެތީ ނައިހާއަށް ބުނެވުނެވެ.\n“މަންމާ…!” ނަރީމާއަށް ގޮވަމުން ނާއިލް އެ ކޮޓަރިން ނިކުމެގެން ދިޔަ ތަން ބަލަން ނައިހާއާ އިޝާމް ހިނިއައިސްފައި ތިއްބެވެ.\nއިޝާމް ތެދުވެގެން ގޮސް ސޯފާގައި އިށީން ތަނާ ނަރީމާގެ އަތުގައި ހިފާ ދަމަމުން ކަހަލަ ގޮތަކަށް ނާއިލް އައިސް ވަނެވެ.\n“ނާއިލްއަށް މިރޭ ކިހިނެއްތަ ވެގެން ތި އުޅެނީ؟” ނާއިލްގެ އަތް ފޮޅުވާލަމުން ހިތްހަމަ ނުޖެހިފައި ނަރީމާ ބުންޏެވެ.\n“މަންމަ ބަލާބަލަ!” ނާއިލް ނައިހާއަށް އިޝާރާތް ކޮށްލަމުން ހިނި އައިސްފައި ހުރެ ބުންޏެވެ.\n“ކޯޗެއްތަ ބަލަން ވީ؟” ނާއިލް ބުނަން އުޅޭ އެއްޗެއް ނަރީމާއަކަށް ނުވިސްނުނެވެ.\n“ނައި ބުނެބަލަ މަންމަ ކައިރީ” ނާއިލް ބުންޏެވެ.\n“ކޯޗެއްތަ ބުނަންވީ؟ ކިހިނެއްތަ ވީ؟” ނަރީމާ ނައިހާއަށް ބަލާލާފައި އެހިއެވެ.\n“މަންމަ އިހަށް މިތާ އިށީނދެބަލަ” ނައިހާ ކައިރީ އެނދުގައި އަތް ޖައްސާލަމުން ބުންޏެވެ.\nހައިރާން ވެފައި ނަރިމާ ނައިހާ ކައިރީ އިށީނެވެ.\n“މަންމާ، އަހަރެން… އަހަރެން ބޭނުން މީހަކާ އިންނަން” ނަރީމާގެ ކޮނޑުގައި ބޯ ޖައްސާލަމުން ނައިހާ ލަސްލަހުން އެހެން ބުނުމާ އެކު ނަރީމާއަށް ބަލާލެވުނީ އިޝާމްއާ ދިމާއަށެވެ.\n“އިޝާމްއާތަ؟” ނަރީމާ އެހިއެވެ.\nނަރީމާއަށް އިޝާމްއާ ދިމާއަށް ބަލާލެވުނެވެ. ދެ އަތުން ނައިހާގެ ކޮނޑުގައި ހިފާ ދުރުކޮށްލަމުން ނަރީމާ ދަރިފުޅުގެ މޫނަށް ބަލާލިއެވެ. ނައިހާގެ މޫނު ފެނިފައި ނަރީމާއަށް ހިނިތުން ވެލެވުނެވެ.\n“ދަރިފުޅަށް ދުނިޔޭގެ ހުރިހާ އުފަލެއް ލިބުން މަންމަ އެދެނީ. އޭރުވެސް މަންމައަށް އެނގޭ ދަރިފުޅު ދެކެ ލޯބިވާ މީހަކީ އިޝާމް ކަން. އެކަމަކު ނައިހާއަށް އެކަން ނުވިސްނުނީ. ނައިހާއށް އެނގޭތަ އޭރު ކަންތައް ވީ ގޮތް؟ އިޝާމްގެ ކުށެއް އެކަމުގަ ނެތް ކަން؟” ނަރީމާ އަހާލިއެވެ.\n“މަންމައަށް އެނގޭ ނައިހާއާ އިޝާމް އެކަކު އަނެކަކު ދެކެ ލޯބި ވާ ކަން. އެކަމަކު މިއަދާ ކުރިޔާ ހުރިހާ ކަމެއްވެސް ތަފާތު. އިޝާމް، މިއަދު ނައިހާ ހުރީ އެކަންޏެއް ނޫން. އެހެން މީހެއްގެ ދަރިއަކާ އެކީ އިޝާމްއަށް ނައިހާ ބަލައިގަނެވޭނެތަ؟ ފަހުން ބުރައަކަށް ނުވާނެތަ؟” ނަރީމާ އެ ސުވާލު ކުރީ އިޝާމްއާއެވެ.\n“އެ ކަން އެނގި ހުރެ އަހަރެން ނައި ކައިރީ ކައިވެންޏަށް އެހީ. އިރާދަ ކުރެއްވިއްޔާ ނައިއާ މެދު އަހަރެންގެ ހިތް ދުވަހަކުވެސް ބަދަލެއް ނުވާނެ. އެންމެ ކުއްޖެއް ނޫން، ދެ ކުދިން، ތިން ކުދިން ތިބި ނަމަވެސް އަހަރެން އެ ކުދިންނާ އެކީ ނައި ގަބޫލު ކުރާނަން. އަނުމްއަކީ އަމިއްލަ ދަރިއެއް ހެން ލޯބި ވާނަން” އިޝާމްގެ އަޑުގައި ވަނީ ޔަގީންކަމެވެ.\n“މަންމަ ހަމަ މިރޭ ބައްޕައާ ވާހަކަ ދައްކާނަން އިނގޭ. އެކަމަކު މަންމަ ވަރަށް އެދެން އަދި ދުވަސްކޮޅަކު ނައި މަންމަ ކައިރީ ހުރެލަން. އެހާ ދުވަސް ކޮށްފަ ނައި މަންމަ ކައިރިއަށް ހަމަ އައި އައި އިރަށް އަނެއްކާ ފޮނުވާލާކަށް ހިތެއް އެއްބަހެއް ނުވޭ” ނަރީމާ، ނައިހާގެ ބުރަކަށީގައި ފިރުމާލިއެވެ.\n“އެހާ އަވަހަކަށް ނޫނޭ މަންމާ. އަދި ދުވަސްކޮޅެއް ފަހުން، ދޯ އިޝާމް؟” ނައިހާ ބުންޏެވެ.\n“ނައި ބޭނުން ގޮތެއް އަހަންނަށް އޯކޭ” އިޝާމް އެއްބަސް ވިއެވެ.\nނަރީމާ ތެދުވެ އެ ކޮތަރިން ނިކުންނަން ދިޔައެވެ. އޭރުވެސް ނާއިލް ހިނި އައިސްފައި ހުއްޓެވެ.\nHi everyone, here’s part 13, plz read n leaveacomment ingey, part 14 willbuploaded on Wednesday, hope u like this, ❤❤❤\nVarah reethi mi part ves😍😍\nEkam typing errors ginakan faahaga kurevey varah gina part thakuga.. rangalhu kollaane kamah ummeedhu kuran😊\nHey me first dhw….. Vvvv reethi mi part vx…. Waiting fr nxt part…. Lysm marsha Sis…\nWowwwww….vvvvvv reethi mi part vx……im speechless…..haadha reehchey mi bai vx maashaa allah….alhey nxt part thankolheh avahah up kohla dhehchey ingey sis….and yayyyyyyy!!!!ishaam and naihaa going to marry dhw….\nWowwww…. Varah reethi mi part vx… Whn next.. Ishaam n naihaa merry kuran dhw eulheny ❤❤❤❤❤❤😍😍😍😍❤❤❤\nVrh salhi mi part… Good job… Thee hama rangadeh….. Gadha ingey… Dhn oiibvx dhigu koh ingey konmea part ehga enmea kiyaa hithun indhaa nieny, 😘😍\nV v v v ❤❤reethi❤❤…. Luv da story …marshaa\nVarah salhi mi part ves…….❤❤❤❤😍😍😍😘😘😘😘\nVarah reethi mi part vx❤❤❤.\nKiyaalaa hithun indhaa nimunee vx💚💚💚.\nNext part ah varah varah inthixaaru kurevey eba😉😉😉.\nWaiting for next💜💛💜💜💛\n👑 wolf queen 👑\nVarah varah reethi mi part ves ❤❤ You are so good at writing stories masha allah 👑👑👑\nVaahaka reethi ekam haadha mistakes eba huttey.. baeh thanthan eba huri hama kiyan neyngey varah ves liyefa.. dhn aslu story mi liyany right to left dhw ekam mi vaahaka in varah ginain feney left to right ah liyefa hunna thanthan ves … mikan kan rangalhu kohleveythw balaaba dhn anna part thakah..good luck\neii connection dhah v ma vaagotheh. alhugandah vx vey ehn. dhn close kohfa hulhu v ma ok ekm\nHi, thanks for the comments. Typing error anna gotheh Marsha akah nuvisnunu, word ga liyefa huri iru rythi koh Hury, but esfiya in hulhuvaafa iru hunnany baeh paragraphs ga Ehen baithakaa mix vefa, rangalhu kolleveytho eba balan. ❤❤❤\nMaasha and the bear\nVarah💯💯💯💯 varah💯💯💯💯 varah💯💯💯💯reethi.💯💯💯💯 maa sha Allah💯💯💯💯 waiting 💯💯💯💯for💯💯💯💯the💯💯next part💯💯💯\nNext part avahah up kohla dehchey………….. Kiyaa hitun kehvany eh noon……………\nއެ ކީއްވެހޭ ހިތަށް މަގޭ މިހެންވަނީ 10


India Rape:2bodu beybe ves kuvveri vejje | Mihaaru\nއިންޑިއާގައި ކޮންމެ 155 މިނިޓަކުން 16 އަހަރުން ދަށުގެ ކުއްޖަކު ރޭޕްކުރޭ. --ފޮޓޯ:ގެޓީ އިމޭޖަސް\n31 އޮކްޓޯބަރ 2017 - 17:583comments\nމި ދެ ބޮޑުބޭބެގެ މައްޗަށް ހުކުމް އިއްވުން އޮންނާނީ ބުރާސްފަތި ދުވަހު އެވެ. މި މައްސަލައިގެ ޝަރީއަތުގެ ފަހުގެ އަޑުތައް ބޭއްވީ އިއްޔެ އާއި މިއަދު އެވެ.\nމާބަނޑު މީހާގެ ސިއްހަތަށް ވަރަށް ބޮޑަށް ނުރައްކާވެފައިވާ ހާލަތެއްގައި މެނުވީ 20 ހަފުތާ އަށް ފަހު ދަރިވައްޓާލުމަކީ އިންޑިއާގެ ގާނޫނުތައް މަނާކުރާ ކަމެކެވެ. ދަރިވައްޓާލުން މަނާކުރުމަށް ހަރުކަށި ގާނޫނުތައް އިންޑިއާގައި ފާސްކޮށްފައި ވަނީ ބަނޑުގައި އޮންނަ ދަރިފުޅުގެ ޖިންސް ޓެސްޓް ކުރުމަށް ފަހު އަންހެން ކުއްޖެއް ނަމަ ދަރިވައްޓާލާ މައްސަލަ ބޮޑުވުމުންނެވެ. ބަނޑުގައި އޮންނަ ދަރިފުޅުގެ ޖިންސް ބެލުމަކީ އިންޑިއާގައި މަނާކޮށްފައިވާ ކަމެކެވެ.\nކުރިން ހައްޔަރުކުރި ބޮޑު ބޭބެގެ ތަހުގީގަށް މަހެއް ނެގި ނަމަވެސް ފަހުން ހައްޔަރުކުރި ބޮޑު ބޭބެގެ ތަހުގީގު ނިންމާފައި ވަނީ 18 ދުވަހުންނެވެ.\nދިހަ އަހަރުގެ ކުއްޖާ ބަލިވެއިންކަން އެނގުނީ ޖުލައި މަހު މެދުތެރޭގަ އެވެ. ކުއްޖާ ބަނޑުގައި ރިއްސާ ކަމަށް ބުނުމުން ބެލެނިވެރިން ހޮސްޕިޓަލަށް ގެންގޮސް ޓެސްޓްކުރި އިރު އެ ކުއްޖާ ބަނޑު ބޮޑެވެ. ޑޮކްޓަރުންގެ ޕެނަލަކުން ލަފާ ދިނުމުން ޗަންދިގާރުގެ ކޯޓަކުން ވަނީ ކުއްޖާގެ އެބޯޝަން ހެދުމަށް ދެކޮޅު ހަދައިފަ އެވެ. އަދި ފަހުން ވަނީ އިންޑިއާގެ ސުޕްރީމް ކޯޓުން ވެސް އެކަމަށް ދެކޮޅު ހަދައިފަ އެވެ. އެ ކުއްޖާ ވިހެއީ އޮގަސްޓް މަހު އެވެ. ޗާންދިގާރުގެ ހޮސްޕިޓަލެއްގައި ސިޒޭރިއަން ހަދައިގެން ނެގި ކުޑަ ދަރިފުޅުގެ ބަރުދަނުގައި 2.5 ކިލޯ ހުއްޓެވެ.\nގޭގޭގައި މަސައްކަތު މީހެއްގެ ގޮތުގައި އުޅޭ އެ ކުއްޖާގެ މަންމަ ގިނަ ވަގުތު ގެއިން ބޭރުގައި އުޅޭ އިރު ކުއްޖާ އަށް ވަރަށް ގިނަ އިން ބޮޑު ބޭބެ ޖިންސީ ގޯނާކުރާ ކަމަށް ރިޕޯޓްތައް ބުނެ އެވެ. އަދި އެ ވާހަކަ ނުދެއްކުމަށް ކުއްޖާ އަށް ބޮޑު ބޭބެ ބިރު ދައްކާފައިވާ ކަމަށް ވެސް ރިޕޯޓްތައް ބުނެ އެވެ. ބޮޑު ބޭބެ ފުރަތަމަ ހައްޔަރު ކުރީ ކުއްޖާގެ މަންމަ ފުލުހުންނަށް ރިޕޯޓް ކުރުމުންނެވެ.


Emme ginain dividend dhakanee Dhiraagun\nއެންމެ ގިނައިން ޑިވިޑެންޑް ދައްކަނީ ދިރާގުން\nރާއްޖޭގެ އެންމެ ބޮޑު އެއް ކުންފުނި ކަމަށްވާ ދިރާގު: މިހާރު އެންމެ ބޮޑު ޑިވިޑެންޑެއް ދައްކަނީ އެ ކުންފުނިން -- ފޮޓޯ: އަވަސް\nސަރުކާރު ކުންފުނިތަކުގެ ތެރެއިން މިހާރު އެންމެ ބޮޑު ޑިވިޑެންޑް [ފައިދާ] އެއް ދައްކާ އެއް ކުންފުންޏަކީ ދިރާގު ކަމަށް ފިނޭންސް މިނިސްޓްރީން ބުނެފި އެވެ.\nދިރާގުން މިދިޔަ އަހަރު 226 މިލިއަން ރުފިޔާ ސަރުކާރަށް ޑިވިޑެންޓުގެ ގޮތުގައި ދައްކާފައިވެ އެވެ. މި އަހަރު 229 މިލިއަން ރުފިޔާ ވަނީ ދައްކާފަ އެވެ. އަދި އަންނަ އަހަރު މި އަދަދު 234 މިލިއަން ރުފިޔާގައި ހުންނާނެ ކަމަށް އަންދާޒާ ކޮށްފައިވާއިރު 2023 ވަނަ އަހަރު ދިރާގުން 239 މިލިއަން ރުފިޔާ އަދި 2024 ވަނަ އަހަރު 244 މިލިއަން ރުފިޔާ ދައްކާނެ ކަމަށް ވަނީ އަންދާޒާ ކޮށްފަ އެވެ.\nއަންނަ އަހަރަށް ފާސްކުރި ބަޖެޓުގައި ފިނޭންސް މިނިސްޓްރީން ބުނެފައިވާ ގޮތުން މި އަހަރު ސަރުކާރު ކުންފުނިތަކުން ދެއްކި ޑިވިޑެންޑުގެ 39.5 ޕަސެންޓަކީ ދިރާގުން ދެއްކި ޑިވިޑެންޑެވެ. އަދި މިދިޔަ އަހަރު ޑިވިޑެންޑުގެ 70 ޕަސެންޓް އެ ކުންފުނިން ހިއްސާ ކުރި އެވެ.\nދިރާގުގެ އިތުރުން މި އަހަރު ދެން އެންމެ ބޮޑު ފައިދާއެއް ސަރުކާރަށް ދައްކާފައިވަނީ އެމްއޭސީއެލް އާއި ބޭންކް އޮފް މޯލްޑިވްސް (ބީއެމްއެލް) އެވެ.\nމި އަހަރު އެންމެ ގިނައިން ޑިވިޑެންޑް ދެއްކި ކުންފުނިތައް\nދިރާގު 229 މިލިއަން\nބީއެމްއެލް 128 މިލިއަން\nއެމްއޭސީއެލް 57 މިލިއަން\nއެސްޓީއޯ 57 މިލިއަން\nއެމްޑަބްލިއުއެސްސީ 30 މިލިއަން\nއެޗްޑީއެފްސީ 21 މިލިއަން\nސްޓެލްކޯ 21 މިލިއަން\nއެމްޓީސީސީ 15 މިލިއަން\nސަރުކާރު ހިއްސާވާ 32 ކުންފުނީގެ ތެރެއިން ސަރުކާރަށް ޑިވިޑެންޑް ދައްކަމުން ދަނީ އެވްރެޖްކޮށް 10 ކުންފުންޏަކުންނެވެ. މީގެ ތެރެއިން ވެސް ޑިވިޑެންޑްގެ 50 ޕަސެންޓަށްވުރެ ބޮޑު ބައެއް ހިއްސާ ކުރަނީ ތިން ކުންފުންޏެކެވެ. ސަރުކާރު ހިއްސާވާ ކުންފުނިތަކުން މި އަހަރު 582.2 މިލިއަން ރުފިޔާ ޑިވިޑެންޑުގެ ގޮތުގައި ލިބޭނެ ކަމަށް އަންދާޒާ ކުރި އެވެ. އަދި އަންނަ އަހަރު 749 މިލިއަން ރުފިޔާ ޑިވިޑެންޑުގެ ގޮތުގައި ލިބޭނެ ކަމަށް އަންދާޒާ ކޮށްފައިވެ އެވެ.\nދައުލަތުގެ ބަޖެޓް ދިރާގު ފިނޭންސް މިނިސްޓްރީ + އިބްރާހިމް އަމީރު\nއާ މަޝްރޫއުތަކުގެ މައުލޫމާތު ދޭން އަންގައިފި\nބަޖެޓް ބޭނުންކުރާނެ ޕްލޭން ހުށަހަޅަން އެދެފި


Addu aai fuvamulaku ge dhathurufathurah MPL in 13 bus genesfi | Mihaaru\nއެމްޕީއެލް ސަރަހައްދު މަތިން ނަގާފައިވާ ފޮޓޯއެއް: އެ ކުންފުނިން އައްޑޫ އާއި ފުވައްމުލަކުގެ ދަތުރުފަތުރަށް ގެނައި 13 ބަސް މިހާރު ހުރީ މާލޭ ބަނދަރުގައި. -- ފޮޓޯ: ނިޝާން އަލީ / މިހާރު\nއައްޑޫ އާއި ފުވައްމުލަކުގެ ދަތުރުފަތުރަށް އެމްޕީއެލް އިން 13 ބަސް ގެނެސްފި\n27 ޖޫން 2016 - 16:00\nއައްޑު އާއި ފުވައްމުލަކުގައި އާއްމު ދަތުރުފަތުރުގެ ހިދުމަތް ދިނުމަށް މޯލްޑިވްސް ޕޯޓްސް ލިމިޓެޑް (އެމްޕީއެލް )އިން 13 ބަސް ރާއްޖެ ގެނެސްފި އެވެ.\nއެމްޕީއެލްގައި މިއަދު ބޭއްވި ރަސްމިއްޔާތެއްގައި އެ ކުންފުނީގެ ސީއީއީ މުހައްމަދު ޖުނައިދު ވިދާޅުވީ އައްޑޫ އާއި ފުވައްމުލަކުގެ އެއްގަމު ދަތުރުފަތުރަށް ގެނައި 13 ބަސް މިހާރު ހުރީ މާލޭ ބަނދަރުގައި ކަމަށެވެ. އެ ބަސްތައް ބޭލުމުގެ މަސައްކަތް މިއަދު ނުވަތަ މާދަމާ ކުރާނެ ކަމަށް އޭނާ ވިދާޅުވި އެވެ.\nޖުނައިދު ވިދާޅުވި ގޮތުގައި މި ބަސްތަކަށް ގާތްގަނޑަކަށް 800،000 ޑޮލަރު (12 މިލިއަން ރުފިޔާ) ހަރަދު ކުރި އެވެ.\nމުޅިން އާ މި ބަސްތައް އައްޑޫ އާއި ފުވައްމުލަކަށް ގެންދިއުމުގެ މަސައްކަތް ކޮށްދޭނެ ފަރާތެއް ހޯދަން އެމްޕީއެލް އިން ވަނީ އިއުލާންކޮށްފަ އެވެ. އެކަން ފުރިހަމަކޮށް ވަރަށް އަވަހަށް ބަސްތައް އައްޑޫ އާއި ފުވައްމުލަކަށް ގެންދާނެ ކަމަށް ޖުނައިދު ވިދާޅުވި އެވެ.\n"ހާއްސަ އިންތިޒާމެއްގެ ދަށުން ލޭންޑިން ކްރާފްޓް ފަދަ އުޅަނދުތަކުގައި ގެންދެވޭނީ،" ނޫސްވެރިއަކު ކުރި ސުވާލަކަށް ޖަވާބު ދެއްވަމުން އޭނާ ވިދާޅުވި އެވެ.\nއެންމެ ދެކުނުގެ ދެ އަތޮޅުގައި ދަތުރުފަތުރުގެ ހިދުމަތް ދިނުމަށް ސަރުކާރުން ވަނީ އެމްޕީއެލްއާ ހަވާލުކޮށްފަ އެވެ. އެއީ ކުރިން އެކަން ކުރި އަމިއްލަ ކުންފުނި، އެމްވީކޭއިން ދެމުން ދިޔަ ހިދުމަތުގެ ފެންވަރު ދަށްވެ، އެއްކޮށް ހުއްޓުމުންނެވެ.\nއިތުރު ލިޔުންތައް ފުވައްމުލައް އައްޑޫ ބަހުގެ ޚިދުމަތް އެމްޕީއެލް


Israel Aai Dhekolhah UN Ah Husha Elhi Garaaru 120 Gaumuge Thaeedh Aai Eku Faas Kohffi - Vaguthu\nއިސްރާއީލާއި ދެކޮޅަށް އދ.އަށް ހުށައެޅި ގަރާރު 120 ގައުމުގެ ތާއީދާއެކު ފާސްކޮށްފި\nއިސްރާއީލުން ޣައްޒާގައި ހިންގި ގަތުލުއާންމު އދގެ އާންމު މަޖިލީހުގެ ބޮޑު އަޣުލަބިއްޔަތަކުން ކުށްވެރި ކޮށް ގަރާރެއް ފާސްކޮށްފިއެވެ.\nމިގަރާރު ފާސްކުރުމަށް އދގެ މެމްބަރު 193 ގައުމުގެ ތެރެއިން 120 ގައުމުން ވޯޓްދީފައި ވާއިރު، އދގެ އާންމު މަޖިލީހަށް މި ގަރާރު ހުށައެޅީ އިސްލާމީ ގައުމުތަކުގެ ފަރާތުން ތުރުކީއާއި، އަލްޖީރިއާއިން ނެވެ.\nއެ ގަރާރުގައި، އިސްރާއީލުގެ އުދުވާނީ ސިފައިން ޣައްޒާގައި ހިންގި ގަތުލުއާންމުތަކާ ގުޅިގެން އިސްރާއީލު ވަރަށް ބޮޑަށް ކުށްވެރި ކޮށްފައި ވެއެވެ. މިގަރާރަކީ، އދގެ ސަލާމަތީ މަޖިލީހަށް އަރަބި ގައުމުތަކުގެ ފަރާތުން ކުވައިތު ހުށަހެޅި ގަރާރާ އެއްގޮތް ގަރާރެކެވެ.\nގަރާރާ ދެކޮޅަށް ވޯޓްދިނީ އެންމެ 8 ގައުމެވެ. އަދި 45 ގައުމުން ވޯޓްގައި ބައިވެރިނުވެއެވެ. އދގެ އާންމު މަޖިލީހުން މިގަރާރު ފާސްމިކުރީ، އެގަރާރު ފާސްވިޔަނުދިނުމަށް އެމެރިކާއިން ވަރަށް ގިނަ މަސައްކަތް ކުރަމުންދަނިކޮށެވެ.\nމީގެ އިތުރަށް ރޭ ވޯޓަށް އެހި އެމެރިކާއިން ހުށަހެޅި އިސްލާހު މެމްބަރު ގައުމުތަކުން ވޯޓުން ވަނީ ފެއިލް ކޮށްލާފައެވެ. އެމެރިކާއިން ބުނަމުންދިޔައީ އިސްރާއީލާއި ދެކޮޅަށް ތުރުކީއާއި، އަލްޖީރިއާއިން ހުށަހަޅާފައިވާ ގަރާރަކީ ވަކިފަރާތަކަށް ޖެހިފައިވާ ގަރާރެއް ކަމަށެވެ.\nމިދިޔަ ހަފްތާގައި ކުވައިތުން ހުށަހެޅި ގަރާރުގައި، އިސްރާއީލު ކުށްވެރި ކުރުމުގެ އިތުރުން، އިސްރާއީލުގެ އުދުވާނުތަކުން ފަލަސްތީނުގެ ރައްޔިތުން ހިމާޔަތް ކުރުމަށްވެސް ހުށަހަޅާފައި ވެއެވެ. ނަމަވެސް މިދިޔަ ހަފްތާގައި އދ ސަލާމަތީ މަޖިލީހަށް ކުވައިތުން ހުށަހެޅި ގަރާރު އެމެރިކާއިން ވަނީ ވީޓޯގެ ބޭނުންކޮށް ނާކާމިޔާބު ކޮށްލާފައެވެ.


ދިވެހިރާއްޖޭގައި ޓެކްނޯލޮޖީގެ ސްޓާޓްއަޕް އީކޯސިސްޓަމް އެއް ޤާއިމުކުރުމަށްޓަކައި މައިކްރޯސޮފްޓް އާއި އެކު މަސައްކަތްކުރަނީ - GOV.MV\nޚަބަރު ދިވެހިރާއްޖޭގައި ޓެކްނޯލޮޖީގެ ސްޓާޓްއަޕް އީކޯސިސްޓަމް އެއް ޤާއިމުކުރުމަށްޓަކައި މައިކްރޯސޮފްޓް އާއި އެކު މަސައްކަތްކުރަނީ\nދިވެހިރާއްޖޭގައި ޓެކްނޯލޮޖީގެ ސްޓާޓްއަޕް އީކޯސިސްޓަމް އެއް ޤާއިމުކުރުމަށްޓަކައި މައިކްރޯސޮފްޓް އާއި އެކު މަސައްކަތްކުރަނީ\nމައިކްރޯސޮފްޓްގެ ސްޓާޓްއަޕް އީކޯސިސްޓަމް "ހައިވޭ ޓު އަ ހަންޑްރެންޑް ޔުނިކޯންސް" ދިވެހިރާއްޖޭގައި ހިންގުމަށްޓަކައި މިނިސްޓްރީ އާއި މައިކްރޯސޮފްޓް އާއި ގުޅިގެން މަސައްކަތްކުރުމާއި ބެހޭ ބައްދަލުވުމެއް މިއަދު ބާއްވައިފިއެވެ. މި ބައްދަލުވުމުގައި ބައިވެރިވީ މިނިސްޓަރ މުޙައްމަދު މަލީޙް ޖަމާލް، މިނިސްޓްރީގެ ޕަރމަނަންޓް ސެކްރެޓަރީ މުޙައްމަދު ޝަރީފު އާއި އެމް.އީ.އެން.އޭ އާއި ސާކް، މައިކްރޯސޮފްޓް ސްޓާޓްއަޕްގެ ކަންޓްރީ ހެޑް ކަމަށްވާ ލަތިކާ ޕައި އެވެ.\nމައިކްރޯސޮފްޓްގެ ސްޓާޓްއަޕް އީކޯސިސްޓަމް "ހައިވޭ ޓު އަ ހަންޑްރެންޑް ޔުނިކޯންސް" އަކީ ޓެކްނޯލޮޖީގެ ދާއިރާގައި ވިޔަފާރިތަކަށް އަލަށް ވަންނަ ކުދިންނަށް ފުރުސަތު ހުޅުވާލުމަށްޓަކައި ކުރިއަށްގެންދާ ޕްރޮގްރާމެކެވެ. މި ޕްރޮގްރާމްގައި ބައިވެރިވުމުގެ ފުރުސަތު ލިބިގެންދާ ސްޓާޓްއަޕްތައް ހޮވިގެންދާނީ މައިކްރޯސޮފްޓްއިން ބާއްވާ "އެމާރޖް އެކްސް" މި މުބާރާތުގެ ތެރެއިންނެވެ.\n"އެމާރޖް އެކްސް" މި މުބާރާތުގައި ބައިވެރިވުމަށް އެޕްލިކޭޝަން ހުށަހެޅުމުގެ ފުރުސަތު ވިޔަފާރިތަކަށް ލިބިގެންދާނެއެވެ. އަދި މީގެ ތެރެއިން އެންމެ ރަނގަޅު ވިޔަފާރިތަކަށް އަމިއްލަ ޓެކްނޯލޮޖީ ވިޔަފާރީގެ މައުލޫމާތު އިންވެސްޓަރުންނާއި ވެންޗަރ ކެޕިޓަލިސްޓުންނާއި ހިއްސާކުރުމުގެ ފުރުސަތު ހުޅުވިގެންދާނެއެވެ. ހަމަ އެއާއިއެކު މީގެ ތެރެއިން އެންމެ ރަނގަޅު3ޓެކްނޯލޮޖީ ވިޔަފާރި އިންވެސްޓަރުންނާއި ވެންޗަރ ކެޕިޓަލިސްޓުން ހޮވާނެއެވެ. "އެމާރޖް އެކްސް" މި ޕްރޮގްރާމްގައި ބައިވެރިވާ ސްޓާޓްއަޕް ތަކަށް ދުނިޔޭގެ ފެންވަރުގެ ވާހަކަދެއްކުންތެރިން ބައިވެރިވާ ރީޖަނަލް އީވެންޓްގައި ބައިވެރިވުމުގެ ފުރުސަތުވެސް ލިބިގެންދާނެއެވެ. އަދި 1 އަހަރުގެ މުއްދަތައް މެންޓޯޝިޕް ޕްރޮގްރާމުގައި ބައިވެރިވުމުގެ ފުރުސަތު ލިބިގެންދާނެއެވެ. މި މެންޓޯޝިޕް ޕްރޮގްރާމުގެ ތެރެއިން އަމިއްލަ ޓެކްނޯލޮޖީ ވިޔަފާރި އިތުރަށް ހަރުދަނާކޮށް ފުޅާކުރެވޭނެ ގޮތްތަކާއި ބެހޭގޮތުން މައުލޫމާތު ވެބިނަރސް އަދި ވޯކްޝޮޕްސް މެދުވެރުކޮށް ފޯރުކޮށްދެވިގެންދާނެއެވެ. މި މަސައްކަތަކީ ރާއްޖެއަކީ ރީޖަނަލް ޓެކްނޯލޮޖީ ހަބް އަކަށް ހެދުމަށްޓަކައި އަދި ރާއްޖޭގެ މި ދާއިރާގައި ހަރަކާތްތެރިވާ ކުދިންނަށް ލިބިގެންދާނެ ވަރަށް ރަނގަޅު ފުރުސަތެކެވެ.\nމި މަޝްވަރާ ބައްދަލުވުމުގައި ވާހަކަފުޅު ދައްކަވަމުން މިނިސްޓަރ މުޙައްމަދު މަލީޙް ޖަމާލް ވަނީ ބައެއް މުހިއްމު ކަންތައްތަކަށް އަލިއަޅުވާލާފައެވެ. މިގޮތުން މީގެ 15 އަހަރު ކުރީގައި މިނިސްޓްރީ އޮފް ސައިންސް އެންޑް ޓެކްނޯލޮޖީގެ ނަމުގައި މިނިސްޓްރީއެއް އުފެދިގެން ދިޔަ ކަމާއި، އޭރު ރާއްޖެއަކީ ޓެކްނޯލޮޖީގެ ރޮނގުން އޭޝިއާ ސަރަހައްދަށް ބަލާއިރު ވަރަށް ކުރީ ސަފުގައި ހިމެނުނު ޤައުމެއް ކަމާއި، އެހެންނަމަވެސް މިނިސްޓްރީ އުވިގެންދިއުމާއި އެކު ދުވެލި ފަހަތައް ޖެހިފައިވާކަން ފާހަގަކުރެއްވިއެވެ. މިފަދައިން ކަންތައް ހިނގައިދިޔަ ނަމަވެސް ސަރުކާރުގެ މުއައްސަސާތަކުގެ ޓެކްނޯލޮޖީ ބޭނުންތައް އެން.ސީ.އައި.ޓީގެ އެއްބާރުލުމާއިއެކު ކުރިއަށްގެންދެވުނުކަމަށް ވިދާޅުވިއެވެ. މީގެ އިތުރުން ދިވެހިރާއްޖެއަކީ ޓެކްނޯލޮޖީގެ ވަސީލަތްތައް ވަރަށް ގިނައިން އިންޕޯޓުކުރާ ޤައުމެއް ކަމާއި، ޓެކްނޯލޮޖީ އާއި ދޯޅު ވުމުގައި ޕްރައިވެޓް ސެކްޓަރގެ މަސައްކަތްތައް މިގޮތުން ފާހަގަކޮށްލެވޭކަމަށްވެސް މިނިސްޓަރ ވިދާޅުވިއެވެ. އަދި ރާއްޖޭގައި އަމިއްލަ ވިޔަފާރި މަތީ ހަރުފަތަކަށް ގެންދަން ބޭނުންވާ ޒުވާން ހުނަރުވެރި ކުދިންވެސް އެބަތިބިކަމާއި، މިނިސްޓްރީއިން އަބަދުވެސް މަސައްކަތް ކުރަނީ މި ޒުވާނުންގެ އުއްމީދުތައް ހާސިލްކުރުމުގެ މަގު ތަނަވަސްކޮށްދެވޭތޯކަމުގައެވެ. މިގޮތުން މުސްތަޤުބަލުގައި މައިކްރޯސޮފްޓް ފަދަ ބޮޑެތި އެހެން ޓެކްނޯލޮޖީ ކުންފުނިތަކާއި އެކުވެސް މިފަދަ މަސައްކަތް ކުރުމަށް މިނިސްޓްރީއިން ވިސްނަމުންދާކަމަށް ފާހަގަކޮށްލެއްވިއެވެ.\nޓެކްނޯލޮޖީގެ ދާއިރާއިން ރާއްޖޭގައި ވިޔަފާރިތައް ހުޅުވާ ޒުވާނުން އެ މީހުން އުފައްދާ ޓެކްނޯލޮޖީއަކީ ހަމައެކަނި ރާއްޖޭގައި ބޭނުންކުރަން ހެދޭ އެއްޗެއްގެ ގޮތުގައި ވިސްނުމުގެ ބަދަލުގައި، އަޅުގަނޑުމެންނާއި ރަހުމަތްތެރި އެހެނިހެން ޤައުމުތަކަށްވެސް ބޭނުންކުރެވޭ ފަދަ ޓެކްނޯލޮޖީ ހައްލުތަކަށް ސަމާލުކަން ދޭން އެބަޖެހޭ ކަމަށްވެސް މިނިސްޓަރުގެ ވާހަކަ ކުރުކޮށްލަމުން ފާހަގަކޮށްލެއްވިއެވެ.


BREAKING: Addu Ihaa: Ithuru4Meehaku Covid-19 Ah Fassi Vejje - Vaguthu\nއައްޑޫ އިހާ: އިތުރު ހަތަރު މީހަކު ކޮވިޑް-19 އަށް ފައްސިވެއްޖެ\nއައްޑޫ ސިޓީގެ އިހަލުން (ކްލަސްޓާ) އިތުރު ހަތަރު މީހަކު ކޮވިޑް-19 އަށް ފައްސިވެއްޖެއެވެ.\nއައްޑޫ ސިޓީގެ މޭޔަރު އަބްދުﷲ ސާދިގު (ސޯބެ) މިއަދު ވިދާޅުވީ އައްޑޫ އިހަލުން ފައްސިވި ހަތަރު މީހުންނާއެކު އެ އިހަލުން ކޮވިޑަށް ފައްސި މީހުންގެ އަދަދު 22 އަށް އަރާފައިވާ ކަމަށެވެ. އައްޑޫ ގައި ކަރަންޓީނުގައި ހުރި މީހަކުވެސް ކޮވިޑަށް ފައްސިވެފައި ވާތީ، އައްޑޫގެ ގުޅިފައިވާ ރަށްތަކުން ފެނުނު ވޭދަނަތަކުގެ ޖުމުލަ އަދަދު 23 އަށް އަރާފައިވާ ކަމަށް ވެސް ސޯބެ ވިދާޅުވިއެވެ.\nމީގެއިތުރުން ހުޅުމީދޫ އިން ކޮވިޑް-19 އަށް 25 މީހަކު ވަނީ ފައްސިވެފައެވެ.\n"އިއްޔެ އިރުއޮއްސި ހައެއް ޖެހުމާ ހަމައަށް ޖުމުލަ 23 މީހުން ފައްސިވީ. އެއީ އޭވިއޭޝަން ކްލަސްޓާގެ ހަތަރު ކޭސް އެއް ފެނުނީ. ދެން ފައްސިވީ ދުބާއީ އިން އައިސް ހޯމް ކަރަންޓީނުގައި ހުރި މީހެއް،" އޭނާ ވިދާޅުވިއެވެ.\nއައްޑޫން މިދިޔަ ހޮނިހިރު ދުވަހު ކޮވިޑް-19ގެ ދެ ވޭދަނަ ފެނުމާއި ގުޅިގެން އެރަށް މިވަގުތު ވަނީ މޮނިޓަރިންގެ ހާލަތަށް ގެނެސްފައެވެ. މިހާތަނަށް އެ އިހަލުން 22 މީހަކު ކޮވިޑް-19 އަށް ފައްސިވި އިރު، އައްޑޫގައި ފުދޭ ވަރަކަށް ބޮޑަށް ބަލި ފެތުރިފައިވާތީ، ރައްކާތެރިކަމުގެ ފިޔަވަޅުތައް ވަނީ ވަރަށް ބޮޑަށް ވަރުގަދަ ކުރަން ފަށައިފައެވެ.\nއެގޮތުން އައްޑޫގައި ކޮވިޑް ފެތުރުން ކޮންޓްރޯލް ކުރުމަށް ކާފިއު ހިންގާ ސަލާމަތީ ފިޔަވަޅުތައް ވަރުގަދަކުރަން މިހާރު ވަނީ ނިންމާފައެވެ. އައްޑޫގެ މޭޔަރު ސޯބެ އިއްޔެ ވިދާޅުވީ އައްޑޫން ކޮވިޑް-19 ޖެހޭ މީހުންގެ އަދަދު އިތުރުވަމުން އަންނަނީ ބަލީގެ އާ ވައްތަރެއް އުޅޭތީ ކަމަށް ބެލެވޭ ކަމަށެވެ.\nމޭޔަރު ވިދާޅުވީ، އައްޑޫއަށް މީގެ ކުރިން ކަރަންޓީނަށް އައި މީހުން ފައްސިވިޔަސް ބަލީގެ އަލާމާތްތަކެއް ނުފެންނަ ކަމަށެވެ. ނަމަވެސް ފަހުން ފައްސިވެފައިވާ އިހަލުގެ މީހުން ބައްޔަށް ޓެސްޓް ކުރަނީ އަލާމާތްތައް ހުރެގެން ކަމަށާއި އެގޮތަށް ކުރާ ޓެސްޓުން ފައްސި ނަތީޖާ ލިބޭ ކަމަށް ވިދާޅުވިއެވެ.